Muassasaathakah Meehun Laan Siyaasee Fikurakah Balaafaeh Noannaane: Rozaina - Vaguthu\nމިނިވަން މުއައްސަސާތަކުގެ ކޮމިޓީގައި މެންބަރު ރޮޒެއިނާ އާދަމް - ފޮޓޯ: މަޖިލިސް\nމިނިވަން މުއައްސަސާތަކަށް މެންބަރުން އައްޔަން ކުރުމުގެ މަރުހަލާ ކުރިއަށް ގެންދާއިރު، މަޖިލީހުގައި އޮންނަ މިނިވަން މުއައްސަސާތަކުގެ ކޮމިޓީން މާކްސް ދިނުމުގައި ވަކި ސިޔާސީ ފިކުރަކަށް ބަލާފައި މާކްސް ދީފައި ނޯންނާނެ ކަމަށް ރައްޔިތުންގެ މަޖިލީހުގެ ކޮމިޓީގެ މުގައްރިރު ރޮޒެއިނާ އާދަމް ވިދާޅުވެއްޖެއެވެ.\nއެންޓި ކޮރަޕްޝަން ކޮމިޝަން (އޭސީސީ) ގެ މެންބަރުން ވަކި ކުރުމުގައި އިންސާފުވެރި ހަމައެއް ނެތް ކަމަށް ބުނެ ޓްރާންސްޕޭރެންސީ މޯލްޑިވްސްއިން ނެރުނު ބަޔާނުގައި ވަނީ، މަޖިލީހުން ވަކި ސިޔާސީ ފިކުރެއްގެ ބަޔަކު މުއައްސަސާތަކަށް ލާން އުޅުމުން މުއައްސަސާތައް "ކިލަނބުވެގެން" ގޮސްފައިވާ ކަމަށެވެ.\nމިކަމާއި ގުޅޭ ގޮތުން "ވަގުތު" އިން ސުވާލު ކުރުމުން، ރޮޒެއިނާ ވިދާޅުވީ މިނިވަން މުއައްސަސާތަކުގެ ކޮމިޓީންނާއި މަޖިލިހުން ވެސް މުއައްސަސާތަކަށް މީހުން އައްޔަން ކުރަން ރުހުން ދިނުމުގައި އެއްވެސް ވަރަކަށް ސިޔާސީ ފިކުރަކަށް ބަލާފައެއް ނޯންނާނެ ކަމަށެވެ.\n"[ސިޔާސީ ފިކުރަކަށް] ބަލާފައި ބަޔަކު ނަގާފައެއް ނުހުންނާނެ،" ރޮޒެއިނާ ވިދާޅުވިއެވެ.\nއެމްޑީޕީގެ ސުޕަ މެޖޯރިޓީ އޮތް ނަވާރަވަނަ ރައްޔިތުންގެ މަޖިލިސް ފެށުނު ފަހުން، އޭސީސީއަށް އާ މެންބަރުން އައްޔަން ކުރުމުގެ މަރުހަލާ މަޖިލީހުގެ ތެރެއިން ގެންދިޔައިރު އޭރު ވެސް ބޮޑަށް މަސައްކަތް ކޮށްފައި އޮންނާނީ އެންމެ ގާބިލް ފަރާތްތަކެއް އެ ކޮމިޝަނަށް އައްޔަން ކުރަން ކަމަށް ރޮޒެއިނާ ވިދާޅުވިއެވެ.\n"އޭސީސީ ނެގިއިރު އެއީ މާކްސް ދީގެން މީހުން ނެގި ފަހަރެއް ހަމަ، އެންމެން ވެސް ވަރަށް ރަނގަޅަށް އިވެއުލޭޓް ކޮށްފައި މާކްސް ދިނީ،" ރޮޒެއިނާ ވިދާޅުވިއެވެ.\nމި މަޖިލީހުން ރުހުން ދިން އޭސީސީގެ މެންބަރުން ފަހުން މި މަޖިލީހުން ވަކި ކުރަން ޖެހުނީ ވެސް އެ މެންބަރުން އެދެވޭ ގޮތެއްގައި މަސައްކަތްކޮށް ނަތީޖާތަކެއް ނުނެރެވުމުގެ ސަބަބުން ރޮޒެއިނާ ފާޙަގަ ކުރެއްވިއެވެ.\nއޭސީސީގެ ފަސް މެންބަރުން ވަކި ކުރުމުގެ މަސައްކަތް ކުރިއަށް ދަނިކޮށް އެ ފަސް މެންބަރުން ވެސް މަގާމުން އިސްތިއުފާ ދެއްވީއެވެ. މިހާރު އެ ކޮމިޝަން އޮތީ ގާނޫނީ ހުސްކަމެއްގެ ތެރޭގައެވެ.\nކޮމިޝަންގެ ރައީސެއްގެ ގޮތުގައި ހުންނެވީ މަރިޔަމް ޝިއުނާއެވެ. ނައިބު ރައީސެއްގެ ގޮތުގައި ހުންނެވީ ފާތިމަތު އަނޫލާއެވެ. ދެން ތިއްބެވީ އައިޝަތު އަބްދުﷲއާއި، އިބްރާހީމް ޝަކީލްއާއި، އަލީ އަޝްރަފެވެ.\nއޭސީސީގެ މަސައްކަތާއި ގުޅޭ ގޮތުން އޮޑިޓަ ޖެނެރަލްގެ އޮފީހުން އޮޑިޓެއް ތައްޔާރު ކުރިއެވެ. އެ އޮޑިޓްގައި އޮތް ގޮތުން މިދިޔަ ފަސް އަހަރުން ވެސް ދައުވާ ކުރަން ފޮނުވީ ކޮމިޝަނުން ބެލި މައްސަލަތަކުގެ އެންމެ އިންސައްތައެއްގެ މައްސަލަ އެވެ.\nޖެނުއަރީ 4, 2022 10:12\nރޮޒެއިނާ ހަދަނީ ދޮގު ވަރަށް ގިނަބަޔަކު ދަންނަކަމެއް ޕާޓީމީހުންނަށް ފުލެޓާ ގޯތިދީ ވަޒީފާ ދެމުންދާކަން އަދި ސިވިލްސާވެންޓުން އަނގަމަތީ ޓޭޕްއަޅައި ސިޔާސީއޭކިޔައި ޖެއްސުންކުރާކަން\nޖެނުއަރީ 4, 2022 10:15\nޖޭއެސްސީވެސް ސިޔާސީ އެއް ނޫން ދޯ ކިރުދަޅާ؟ އަޅެފަހެ ކަލޭމެން ތެދެއްހަދާނީ ކޮންދުވަހަކުންބާ އޭ ހިތައް އަރާ؟ ގުންބޯ ހައްދަން ވެސް ތީ ފުކެއް ބޮޑުވަރު. # އިންޑިއާ އައުޓް #\nޖެނުއަރީ 4, 2022 10:25\nއެހެންވިއްޔާ މިސަރުކާރުގެ ވެރިންގެ އާއިލާގެ މީހުން ގިނައިން ތިބެންވީ އިއްތިފާޤެކޭތޯ ތިބުނަނީ ، އެހެންވިއްޔާ ނެތް ބުނާނެ އެއްޗެއް\nޖެނުއަރީ 4, 2022 10:44\nރޮޒެއިނާ ތިބުނީ ކަނޑައެޅިގެން ދޮގެއް އަޅުގަނޑުމި ވަރަށް އިޙްލާސްތެރިކަމާ ތެދުވެރިކަމާ އަމާނާތް ތެރިކޮށް ވަޒީފާގައި އުޅުނި ފަރާތެއް ސިޔާސީވިސްނުމުގަ ހައްގެއް ނެތި އަޅުގަނޑު ވަޒީފާއިން ވަކިކުރީ ވަރަށް އާދޭސްކޮށް ސަލާންޖެހިން ވަޒީފާގައި ބަހައްޓައި ދިނުމަށް އެދި ބީރު ކަންފަތެއް ދީފަ އަޅުގަނޑު ވަޒިފާއިން ކަނޑާލީ މުސާރަ ނުދީ7މަސް ވާންދެއް ބަހައްޓައިފަ އެމްޑީޕީ މީހުންނަ ޝަރުތެއް ނުބަލަ ވަޒިފާ ދެނީ 57 އަހަރު އެމްޑީޕި އެކްޓިވިސްތަކަށް ވަޒީފާދިނީ ކޮން ގޮތަކުން ބަލައިގެންތޯ ؟ ޢެމަގާމަށް ކުރިމަތިލީ ގްރޭޑް9ހަމަޔަށް ކިޔަވައިފަހުރި 25 އަހަރު ޒުވާނަކަސް ނުދީ އަމިއްލަޔަސް ނަން ރަނަގަޅަށް އަޅަން ނޭންގޭ59 އަހަރު މީހާތޯ މަގާމަށް ޝަރުތުހަމަ ވާނި ރޮޒައިނާ މިކަމަށް ޖަވާބެއްވަދެއްވަބަ.\nޖެނުއަރީ 4, 2022 10:48\nސިޔާސީ ފިކުރަކަށް ނުބަލާ ، އެކަމަކު ރީދޫ މުޅިގައިގާ ވަށާގެން ތިބި މީހުންނަށް ފުރުސަތުދީފައިވަނީ ،،،،،\nޖެނުއަރީ 4, 2022 11:25\nއަޅެ ހެޔޮނުވާނެ ތިވަރުގެ ބޮޑު ދޮގުހަދަން\nއަލަށް އައްޔަން ކުރެވޭ މީހުންގެ ޓާރގެޓް އަކީ ޔާމިން ކުއްވެރި ވާނެ ހެކި ހޯދާ އެކަމައިގެން އުޅުން\nޖެނުއަރީ 4, 2022 11:26\nކޮންތާކު! ހުސް ބުހުތާނު ދޮގު!!!!! ދުވަހަކު ތަނެއްގެ ވެރިންގެ ފެންވަރުގަވެސް މަސައްކަތް ނުކުރާ މީހުން ތަންތަނަށްލާފަ ތިބެނީ. ދެން މުޅި މުއައްސަސާ ގަޑުބަޑުކޮށް މުވައްޒަފުންނަށް ވަޒީފާގެ ބިރުދެއްކުން ނޫން ކަމެއްނުކުރޭ. މުވައްޒަފުން ޑީމޯޑިވޭޓްވެ ގާނޫނުން ލިބޭ ހުރިހާ ލުޔެއްނަގާ އޮފީހުގެ މަސައްކަތަށް ދޭ ވަގުތު އިންތިހާއަށް ކުޑަވެގެންދަނީ.\nގިނަ މެންބަރުން އެމީހުންނަށް ގާނޫނުން ލާޒިމްކުރާ ޒިންމާ އަދާ ނުކުރޭ. މައްސަލަތައް ނުބަލާ. އުޅެނީ ތަނުގެ އެތެރެ އެމީހެއްގެ ކޮންޓްރޯލަށް ގެނެވޭތޯ.\nސިވިލް ސަރވިސް މުވައްޒަފުންގެ ޕާފޯމަންސް އެޕްރައިސަލް ބަލާގޮތަށް މަޖްލިހުގެ މިނިވަން މުއައްސަސާ ކޮމިޓީ މެންބަރުންގެ ޕާފޯމަންސް ކޮންމެ އަހަރަކު ބެލުން ރަނގަޅު. އެމެންބަރުންގެ ވަޒީފާ ބަޔާން އެއޮތީ ގާނޫނުގަ ލިޔެފަ. އެމަސައްކަތް އެމެންބަރުން ކުރޭތޯ ނުވަތަ އެމީހުންގެ ގާނޫނީ ޒިންމާއިން ބޭރުން އެމީހުން ޖަހާ ސަކަރާތަކީ ހަންފެތުރުންތޯ ބަލާ ގާނޫނުން ބޭރުން އުޅޭ އެންމެން ވަކިކޮށް ޒިންމާ އަދާ ކުރާނެ ބަޔަކު މިނިވަން މުއައްސަސާ ތަކަށް ލާންވީ.\nޖެނުއަރީ 4, 2022 11:28\nއެޗްއާރްސީ އެމްގަ އެތިބީ ކޮންބައެއް. ސޫކީއަށްވުރެ އަނިޔާވެރި ބައެއް. މުވައްޒަދުންނަށް ބިރު ދައްކާ އެމީހުންގެ ވަޒީފާ ގެއްލުވާލުންނޫން ކަމެއް ނުކުރޭ.\nޖެނުއަރީ 4, 2022 11:48\nމިވަރުގެ ދޮގު ހަދާއިރު ދެން ކޮންކަމެއް ނުކުރާނީ.\nޖެނުއަރީ 4, 2022 11:50\nސިޔާސީ ފިކުރަކަށް ބަލާފައެއް ނޯންނާނެ. އަހަރެމެން ބަލާފާ ހުންނާނީ ކޮން ޕާޓީއަކަށްތޯ ސަޕޯޓްކުރަނީ.\nޖެނުއަރީ 4, 2022 11:55\nއާ އަހަރުގެ އެންމެ ފުރަތަމަ "ތެދު".\nޖެނުއަރީ 4, 2022 12:11\nޖެނުއަރީ 4, 2022 12:38\nހަހަހަ ގާފަރު އިންޖީނު ގެއައް ސްޓެލްކޯއިން މިފަގަރު ލާފަތިބި ދެމީހުންނަކީ ކޮންފިކުރެއްގެ ކިހަަވަރެއްގެ ދެމީހުނެއްތޯ ބަލާބަލަ އެކަކަކީ ކައުންސިލް އިންތިހާބުން ފެއިލްވި މީހެއް ދެންހުރީ އެމްޑީޕީއަޢް ސަނާކިޔާ މީހެއް ލޮލް\nޖެނުއަރީ 4, 2022 12:53\nކަލެއަށް ތިޔަންވުރެ ބޮޑު ތެދެއް ހިއެއްނުވޭ ކަލޭގެ އުމުރުގާވެސް ހެދޭނެހެއް\nޖެނުއަރީ 4, 2022 13:01\nމި ދައިތަ ނަހަދާނެ ތެދެއް\nޖެނުއަރީ 4, 2022 13:13\nރޮޒެއިނާ ހަދަނީ ދޮގު ރޮޒައިނާ ބެލީ އާމިރާ އަކީ ދައްތަ ވީމާ ކިތަންމެ މިކަމަށް ނާގާބިލުނަމަވެސް ސިވިލް ސަރވިސް ކޮމިޝަނަށް އާމިރާލީ ވަރަށް ގިނަބަޔަކު ދަންނަކަމެއް އަމިރާއަކީ ވަރަށް ނާގާބިލު އަމިއްލަ ތައްސަބުން ފުރިފައިވާ މުނާފިގެއް!\nޖެނުއަރީ 4, 2022 13:22\nއޭސީސީއަށް އެންމެފަހުން މެންބަރުން ނެގި ފަހަރު (2019 ގައި) މާކްސްގެ ގޮތުން2ވަނައަށް ދިޔަ އާދަމް ޝާމިލްއާއި6ވަނައަށް ދިޔަ ނިޔާޒު އިބްރާހީމް ކަޓުވާލާފައި7ވަނައަށް ދިޔަ ޢަލީ އަޝްރަފް ނެގީ ކޮން އުސޫލަކުންތޯ ރޮޒައިނާ ކުރެން އަހާލަބަލަ. އެއީ ޢަލީ އަޝްރަފަކީ ގައްދޫ ދާއިރާގެ އެމްޑީޕީ މެންބަރު އަޙްމަދު ޒާހިރުގެ ޢާއިލާގެ މެންބަރަކަށްވާތީ އެމްޑީޕީގެ ޕާލަމެންޓްރީ ގްރޫޕުން ނިންމައިގެން ކުރި ކަމެއް ނޫންތޯއާއި، އެ މަގާމަށް މާއެކަށީގެންވާ މީހުން ކުރިމަތިލާފައި ތިއްބައި، ރައީސްމީހާ މަޖިލީހަށް ފޮނުވި ގިނަ ނަންތަކަކީ ޕާޓީގެ އިސްމީހުންނާ ގުޅޭ މީހުންގެ ނަންތައް ނޫންތޯވެސް ރޮޒައިނާ ކުރެން އަހާލަބަލަ. ެ\nޖެނުއަރީ 4, 2022 14:15\nތިޔަހެދީ ބުހުތާން ދޮގެއް މާތްﷲ ހަތްއުގެމަތިން ތިޔަބަސްވެސް އައްސަވާ ވޮޑިގެންވާނެކަން ޤަބޫލު ނުކުރަނީތަ؟\nޖެނުއަރީ 4, 2022 14:17\nނޮޅިވަރަންފަރު އިންޖީނުގެއަށް މިސަރުކާރުންލީ ހަތަރުމީހުންނަކީވެސް އިޢުލާނުކުރުމެއްނެތި ލީހަތަރުމީހުން އެއެންމެންނަކީވެސް އެމް.ޑީ.ޕީ މީހުން. މިކަން ނިކަންދޮގުކޮއްބަލަ.\nޖެނުއަރީ 4, 2022 16:10\nOkay އެމް.ޑީ.ޕީ ގެ ކޮންމެ މީހަކީ ބޮޑުތަނުން ދޮގުހަދާ ބައެއް. ޥަޒީފާ ދިނުމުގެ ކުރީން ކޮންޕާޓީއެއްތޯ ބަލާ. ޕީ.ޕީ.އެމް މީހެއްނަމަ ވަޒީފާ ނުދީވާނެ ހުރިހާ ގޮތެއް ބަލާ. ޙުރިހާ ޕާމަނެންޓް ސެކްރެޓަރީ ތަކާއި ސިވިލް ސަރވިސް ކޮމިޝަނުން މިހާރު ކަންކުރަނީ މި ދެންނެވި މަގުން. ޢިންޓަރވިއު އެއްކޮށްފިނަމަ ހޮވަނީ ރީތިކޮށް ބޭނުންވާ މީހާ. މިޙާ އަނިޔާ ވެރިކޮށް ވަޒީފާތަކަށް މީހުންހޮވާ ޒަމާނެއް އަހުރެއް ނުދެކެން. ޜޮޒޭނާ އަށްވެސް މިކަން އެނގޭނެ. މިކަންކަން ކުރަނީ ވަރަށް ފާޅުކަންބޮޑު ގޮތެއްގައި.\nޖެނުއަރީ 4, 2022 16:42\nމިހިރީ ފާޅުގައި އެނގެން ހުންނަ ކަންތައްތަކުގައި ވެސް ދޮގުހަދާލާވަރު.\nޖެނުއަރީ 4, 2022 16:48\nމިދައިތަ އަކަށް ނޭގޭނެ ތެދުބަހުން ވާހަކަ ދައްކާކަށް. ނިކަން ބުނެބަލަ އޭދަފުށީ އިންޖީނުގެއަށް ވޭތުވެ ދިޔަ3އަހަރު ބޭކާރު ގޮތުގައި ބޭނުމެއް ނެތް ކިތައް މީހުން ހަމައެކަނި ޕާޓީ މީހަކަށް ވީތީ ވަޒީފާ ދީފަ އެބަތިބި؟\nޖެނުއަރީ 4, 2022 19:47\nސިޔާސީ ފިކުރަކަށް ނުބަލާތީތާ އައްޑޫ އެކިއެކި އޮފީސްތަކާއި ތަންތާގެ ވެރިންނަށް އެމްޑީޕީގެ ހަރުގެ ތަކުގައި ނުލަފާކަންތައް ކުރަންތިބި، “ދަގަނޑާއި، މުއްލާއި، ފަޅޯކާ ފަދަ ކުފޫހަމަނުވާ މީހުން ލާފަ މިތިބީ!


ޕަބްލިކް ވަރކްސް ސަރވިސަސް\nތިރީގައި މިދަންނަވާ މަޤާމުތަކަށް މީހަކު ބޭނުންވެއްޖެ.\nއެސް.އެސް.3/ ސަޕޯޓް ސްޓާފް ގްރޭޑް 3\nވަގުތީ (1 އަހަރުދުވަހުގެ ކޮންޓްރެކްޓް)\nވަޒީފާ އަދާކުރަންޖެހޭ ރަށް / އޮފީހާއި، ޔުނިޓް\nކ. މާލެ / ޕަބްލިކް ވަރކްސް ސަރވިސަސް، އޮޕަރޭޝަން ސެކްޝަން\nމުސާރަ: މަހަކު -/3,875 ރުފިޔާ\nސަރވިސް އެލަވަންސް: މަހަކު -/1,000 ރުފިޔާ\n(އިތުރުގަޑީގައި ކުރާ މަސައްކަތްތަކަށް ހަމަޖެހިފައިވާ އުސޫލުން އިތުރުގަޑީ ފައިސާ ދެވޭނެއެވެ.)\n1. މަޤާމަށް ބޭނުންވާ ތަމްރީނެއް/ ލައިސަންސެއް/ ހުއްދައެއް/ ސަނަދެއް ހާސިލުކޮށްފައިވުމާއެކު، މަޤާމުގެ މަސައްކަތު ދާއިރާއެއްގައި2އަހަރުދުވަހުގެ މަސައްކަތުގެ ތަޖުރިބާ ލިބިފައިވުން.\n2. މަޤާމުގެ މަސައްކަތުގެ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް 1 ގެ ސަނަދެއް ހާސިލުކޮށްފައިވުން.\nޕްރޮޖެކްޓް ސައިޓުގެ މަސައްކަތުގައި ބޭނުންކުރާ ހެވީލޯޑް ވެހިކަލްތައް އޮޕަރޭޓްކޮށް، ޝެޑިއުލާ އެއްގޮތަށް މަސައްކަތް ނިންމުން.\nޕްރޮޖެކްޓް ސައިޓުގައި ގެންގުޅޭ ވެހިކަލްތައް ދުއްވުމާއި، ކުރަންޖެހޭ މަސައްކަތްކުރުމާއި، އަދި ވެހިކަލްތައް ދޮވެ ސާފުކޮށް ބެލެހެއްޓުން.\nޕްރޮޖެކްޓް ސައިޓުގައި ވެހިކަލްތައް ކަނޑައެޅިފައިވާ ޝެޑިއުލްތަކާ އެއްގޮތްވާގޮތުގެ މަތިން ސަރވިސްކޮށް ބެލެހެއްޓުން.\nވެހިކަލްތަކަށް ދިމާވާ މައްސަލަތައް ހައްލުކުރުމުގެ މަސައްކަތް، ހަވާލުވެހުންނަ ވެރިއެއްގެ ލަފާގެ މަތިން ކުރުން.\nވެހިކަލްތަކަށް މުދާ އަރުވައި ބޭލުމާއި، ހަވާލުކުރަންޖެހޭ ފަރާތްތަކަށް ރައްދުކުރުން.\nޕްރޮޖެކްޓް ސައިޓުގައި ބޭނުންކުރާ އިކްއިޕްމަންޓާއި މެޝިންތައް ފަރުވާތެރިކަމާއެކު ރަނގަޅަށް ބެލެހެއްޓުން.\nމަސައްކަތްކުރާ ވަގުތުގައާއި މަސައްކަތް ހިނގަމުންދާ ސައިޓުގައި ހޭދަކުރާ ވަގުތުތަކުގައި ތިމާއަށާއި އެހެނިހެން މުވައްޒަފުންގެ ސަލާމަތަށް ބަލައިގެން އަދި މި ސަރވިސަސްގެ މުދަލާއި ތަނަށް ގެއްލުމެއް ނުވާނެގޮތުގެ މަތިން ސަމާލުވެގެން މަސައްކަތްކުރުން.\n1. ތަޢުލީމާއި ތަމްރީނު\n2. މަސައްކަތުގެ ތަޖުރިބާ.\n4. ގިނަވަގުތު އޮފީހުގައި މަސައްކަތް ކުރެވޭނެ މީހެއްކަމުގައިވުން.\n5. މާލިއްޔަތު ޤާނޫނާއި ދިވެހި ސިވިލް ސަރވިސްގެ ޤާނޫނާއި ގަވާއިދަށް އަހުލުވެރިވެފައިވާ މިންވަރު.\nތަކެތި ހުށަހަޅަންޖެހޭ ތާރީޚު:\nމި ވަޒީފާއަށް އެދި ހުށަހަޅަންޖެހޭ ތަކެތި ހުށަހަޅާނީ، ޕަބްލިކް ވަރކްސް ސަރވިސަސް (ޢިއްޒުއްދީނުމަގު، މާފަންނު/ މާލެ) ގެ ކައުންޓަރަށް.\nތަކެތި ހުށަހެޅުމުގެ ސުންގަޑިއަކީ، 2016 ސެޕްޓެންބަރު 8 ވާ ބުރާސްފަތިދުވަހުގެ 14:00 އެވެ.\nމި މަޤާމަށް މީހުން ހޮވުމަށް ކުރެވޭ އިންޓަރވިއު އޮންނާނީ، 2016 ސެޕްޓެންބަރު - އޮކްޓޫބަރުމަހުގެ ތާރީޚެއްގައި، ޕަބްލިކް ވަރކްސް ސަރވިސަސް (ޢިއްޒުއްދީނުމަގު، މާފަންނު / މާލެ) ގައެވެ.\nއިންޓަރވިއުއަށް ދަޢުވަތު ދެވޭނީ، ވަޒީފާއަށް ކުރިމަތިލާ ފަރާތްތައް ޝޯޓްލިސްޓު ކުރުމަށްފަހު، އެފަރާތްތަކަށް އެކަންޏެވެ.\n- ސިވިލް ސަރވިސްގެ ވަޒީފާއަށް އެދޭ ފޯމު (ވަޒީފާއަށް އެދޭ ފޯމު ލިބެން ހުންނާނީ، ޕަބްލިކް ވަރކްސް ސަރވިސަސްގެ މާލޭ އޮފީހުންނެވެ.)\n- ސިވިލް ސަރވިސް އަށް / ސަރުކާރަށް ޚިދުމަތްކުރުމުގެ އެއްބަސްވުމެއް އޮތް މުވައްޒަފުން ކުރިމަތިލާ މަޤާމަށް ހޮވިއްޖެނަމަ، އަދާކުރަމުންދާ ވަޒީފާއިން ވީއްލުމާމެދު އިއުތިރާޒެއް ނެތްކަމަށް، އެ މުވައްޒަފު ވަޒީފާ އަދާކުރާ އޮފީހުގެ ލިޔުމެއް.\n- ވަޒީފާއަށް އެދޭ ފަރާތަށް ލިބިފައިވާ ތަޢުލީމާއި ތަމްރީނު ދެނެގަތުމަށް ބޭނުންވާ ލިޔުންތަކުގެ ކޮޕީ.\n- މަސައްކަތުގެ ތަޖުރިބާ ދެނެގަތުމަށް، މަސައްކަތްކޮށްފައިވާ އިދާރާތަކުން ދޫކޮށްފައިވާ ލިޔުންތަކުގެ ކޮޕީ.\n- ވަޒީފާއަށް އެދޭ ފަރާތުގެ ދިވެހި ރައްޔިތެއްކަން އަންގައިދޭ ކާޑުގެ ދެފުށުގެ ކޮޕީ (ލިޔެފައިވާ ލިޔުންތައް ކިޔަން އެނގޭފަދަ ކޮޕީއެއް)\nމި އިޢުލާނާ ގުޅިގެން އިތުރު މަޢުލޫމާތު ސާފުކުރުމަށް މި ސަރވިސަސްގެ 3323537 ނަންބަރު ފޯނަށް ނުވަތަ 3020815 ނަންބަރު ފޯނަށް ގުޅުން އެދެމެވެ.\nނަންބަރު: (IUL) 447-HR/1/2016/52\nޕަބްލިޝްކުރި ތާރީޚު: 01 ސެޕްޓެންބަރު 2016\nސުންގަޑި: 08 ސެޕްޓެންބަރު 2016 1400


Christmas faahaga kurantha? Ei kon dhuvaheh?\nކްރިސްމަސް ފާހަގަކުރަންތަ؟ އެއީ ކޮން ދުވަހެއް؟\nމި ސުވާލުގެ ޖަވާބު ބޭނުން ނުވާނެ އެތައް ބަޔަކު އަހަރެމެންގެ ތެރޭގައި އުޅޭނެ އެވެ. އެއީ ކޮންމެ ދުވަހަކަށް ވިޔަސް އެއީ ބަޔަކު ފޯރި ނަގާފައި ފާހަގަކުރާ އީދަކަށް ވާތީ އެކަން ކުރާ މީހުން އެބަ އުޅެ އެވެ. ދުވަހުގެ މުނާސަބަތުގައި ތަހުނިޔާ އާއި ހަދިޔާ ވެސް ފޮނުވަ އެވެ.\nމިއީ ދީނީ ދަރުސެއް ނޫނެވެ. އެކަމަކު ކްރިސްޓިއަނުން މި ދުވަހާ ބެހޭ ގޮތުން ދައްކާފައި ހުންނަ ދެކޮޅުނުޖެހޭ ބައެއް ކަންކަން ފާހަގަކޮށްލަނީ އެވެ.\nމިއީ ކްރިސްޓިއަނުން ފާހަގަކުރާ ދުވަހެކެވެ. އެކަމަކު ހުޅަނގުގައި މާ މަޝްހޫރު ދުވަހަކަށް ވާތީ، ހުޅަނގުގެ އަވާގައި ޖެހި މި ދުވަސް ހުރިހާ ދީންތަކެއްގެ މީހުންގެ މެދުގައި ވެސް މިހާރު ފާހަގަކުރާކަން އެއީ ހަގީގަތެކެވެ.\nޑިސެމްބަރު މަހުގެ 25 ވަނަ ދުވަސް ފާހަގަކުރަނީ އީސާގެފާނުގެ އީދުމީލާދުގެ ގޮތުގަ އެވެ. އީސާގެފާނަކީ މާތް ރަސްކަލާނގެ ފޮނުއްވި ރަސޫލެއް ކަމަށް ވިޔަސް ކްރިސްޓިއަނުން ވަނީ އެކަލޭގެފާނަކީ ކަލާނގެއެއް ކަމަށް ހަދައިފަ އެވެ. މާތްﷲގެ އެއްކައުވަންތަކަން ކްރިސްޓިއަނުން ގަބޫލެއް ނުކުރެ އެވެ. އީސާގެފާނަކީ މާތްﷲގެ ދަރިކަލެއް ކަމަށް ބުނެ އިންސާނަކަށް އަޅުކަންކުރަނީ އެވެ.\nބަފައިކަލަކު މެދުުވެރިނުވެ މަރިޔަމްގެ ފާނަށް މާތްﷲ ދެއްވި ދަރިކަލުން ކަމަށްވާ އީސާގެފާނު ދުނިޔެއަށް ވަޑައިގަތީ ޑިސެމްބަރު މަހުގެ 25 ވަނަ ދުވަހު ކަމަށް ކްރިސްޓިއަނުން ވެސް ގަބޫލު ނުކުރުމަކީ އެންމެ ހެއްވާ ކަންތަކެވެ. ކްރިސްޓިއަނުންގެ ފޮތްތަކުގައި ވެސް އަދި އެހެން ދީނެއްގެ އަދި އިލްމުވެރިންގެ ފޮތްތަކުގައި ވެސް އީސާގެފާނުގެ އުފަންދުވަސް އެނގޭކަށް ނެތެވެ. ކްރިސްޓިނައުންގެ ފޮތް ބައިބަލްގައި ވެސް އީސާގެފާނުގެ އުފަންދުވަސް އެނގެން ނެތް އިރު އެއީ އަހަރުގެ ކޮން ދުވަސްވަރެއް ކަމެއް ވެސް އެނގޭކަށް ނޯވެ އެވެ.\n"ކްރިސްމަސް" މި ބަސް އިނގިރޭސި ބަހުގެ އެވޭލާ ފޮތްތަކުގައި އީސާގެފާނު ދުނިޔެ އަށް ވަޑައިގަތުމުގެ 1038 އަހަރު ކުރިން ވެސް ބޭނުންކޮށްފައިވާ ކަމަށް ތާރީހު އިލްމުވެރިން ވިދާޅުވެ އެވެ. ޑިސެމްބަރު 25 އަކީ އީސާގެފާނުގެ އުފަން ދުވަސްކަން އެނގޭނެ އެއްވެސް ގޮތެއް ނެތްކަމަށް ކްރިސްޓިއަން ދީނުގެ އިސް ފާދިރީން ވެސް ގަބޫލުކުރެ އެވެ. އީސާގެފާނުގެ އީދުމީލާދުގެ ގޮތުގައި އެކި ޒަމާނުގައި އެކި ދުވަސް ކްރިސްޓިއަނުން ފާހަގަކޮށްފައިވެ އެވެ. އެގޮތުން ޖެނުއަރީ6ގައި ވެސް މި ދުވަސް ފާހަގަކޮށްފައިވެ އެވެ. ކްރިސްމަސް ދުވަސް ޑިސެމްބަރު 25 އަށް ބަދަލުވި ކަމަށް ވަނީ އީސާގެފާނު ދުނިޔެ އަށް ފޮނުއްވުނުތާ 300 ވަރަކަށް އަހަރު ފަހުންނެވެ. އޭގެ ކުރިން ފާހަގަކުރީ ޖެނުއަރީ6ވަނަ ދުވަހެވެ.\nކްރިސްޓިއަން ދީނުގެ އިސް މީހުން ގަބޫލުކުރާ ގޮތުގައި ކްރިސްމަސްގެ ގޮތުގައި ޑިސެމްބަރު 25 ފާހަގަކުރަނީ މާކުރީ ޒަމާނެއްގައި އޭރުގެ އެކި ދީންތަކުގެ މީހުންގެ ފާހަަގަކުރި ދީނީ ދުވަސްތަކެއް ކްރިސްޓިއަން ދީނުގެ އާދަކާދައެއްގެ ގޮތުގައި ޒަމާނާ އެކު ބަދަލުވެގެން ދިއުމުންނެވެ. އެހެންވެ މި ދުވަހާ އީސާގެފާނުގެ އުފަން ދުުވަހާ ގުޅުމެއް ނެތެވެ. އެކަމަކު އީސާގެފާނުގެ އުފަން ދުވަހުގެ ގޮތުގައި ޑިސެމްބަރު 25 ގިނަ ބަޔަކަށް ގަބޫލުކުރެވުމުން އެ ދުވަހަކީ އީސާގެފާނުގެ އުފަންދުވަސް ފާހަގަކުރާ ދުވަހުގެ ގޮތުގައި ހަދައިގެން ތިބީ އެވެ.\nމިއީ އީސާގެފާނުގެ އުފަން ދުވަހާ ގުޅުމެއް ނެތް ދުވަހެއް ކަމަށް ބުނި ނަމަވެސް އެ ދުވަހު ފައްޅިތަކާއި ކްރިސްޓިއަނުންގެ ހަފުލާތަކުގައި ކިޔާ ދީނީ ލަވަތަކުގައި ހުންނަނީ އީސާގެފާނު ދުނިޔެއަށް ފޮނުއްވުމާ ގުޅުވައިގެންނެވެ.\nއީސާގެފާނަކީ މާތްﷲގެ ރަސޫލެއް ކަމަށް ގަބޫލު ނުކޮށް އިސްލާމްކަން ފުރިހަމައެއް ނުވާނެ އެވެ. ކަން މިހެން އޮތްއިރު އީސާގެފާނާ ބެހޭ ގޮތުން ބަޔަކު އަމިއްލަ އަށް ވާހަކަތަކެއް ހަދައި، އެކަލޭގެފާނުގެ އުފަން ދުވަހުގެ ގޮތުގައި ފާހަގަކުރާ ދުވަހެއްގެ ތެރެއަށް އަހަރެމެން ގެނބިގެން ދިއުމަކީ ކޮންކަހަލަ ކަމެއްކަން ހަމަ ބުއްދިއެއް ހުރި ކޮންމެ މީހަކަށް ވިސްނޭނެ އެވެ. ނުވިސްނޭ ނަމަ ދީނީ އިލްމުވެރިންގެ ބަސް ހޯދާށެވެ.


BREAKING| Covid-19: Dhivessakah ICU Gai Faruvaa Dheyn Fashaifi - Vaguthu\nކޮވިޑް-19: ދިވެއްސަކަށް އައިސީޔޫގައި ފަރުވާ ދޭން ފަށައިފި\n11 މަސް ކުރިން ( އޭޕްރީލް 21, 2020 )\nދަރުމަވަންތަ ހޮސްޕިޓަލްގެ ޑީއެޗް11 ބޭނުން ކުރަމުންދަނީ ކޮވިޑް ބަލި މީހުންނަށް -\nރާއްޖެއިން ކޮވިޑް-19 ޖެހުނު ދިވެއްސަކަށް އައިސީޔޫގައި ފަރުވާދޭން މިއަދު ފަށައިފިއެވެ.\nދަރުބާރުގޭގައި ބޭއްވި ނޫސްވެރިންގެ ބައްދަލުވުމުގައި ޑރ. މޫސާ ހުސެއިން ވިދާޅުވީ، ދަރުމަވަންތަ ހޮސްޕިޓަލްގެ އައިސީޔޫގައި 80 އަހަރުގެ ފިރިހެނަކަށް ފަރުވާ ދެމުން ދާ ކަމަށެވެ. އަދި އޭނާއަކީ ސްޓްރޯކެއް ޖެހިގެން ފަރުވާ ދިން މީހެއް ކަަމަށް މޫސަ ވިދާޅުވިއެވެ.\nއަދި އެ މީހާއަކީ އެހެން ބަލިތައް ތަހަންމަލް ކުރަމުންދާ މީހެއްކަން ފާހަގަކުރައްވަމުން ޑރ. މޫސާ ވިދާޅުވީ، މި މީހާ ބެލެވެނީ ވަރަށް ހާލު ދެރަ މީހެއްގެ ގޮތުގައި ކަމަށެވެ.\n"ބަލި މީހާއަކީ ދެ އަހަރު ވަންދެން ބެޑަރިޑަން އެހެން ނޫނިއްޔާ އެނދުމަތިގައި ސްޓްރޯކެއްގެ ސަބަބުން އެނދުމަތިވެފައިވާ މީހެއް، އަދި އޭގެ އިތުރަށް އެހެން ބަލިތައްވެސް އެ މިހާގެ އެބަހުރި. މީގެތެރޭގައި ހަކުރު ބަލި، ލޭ މައްޗަށް ދިއުން، ކޮލެސްޓްރޯލް މަތިވުން". އޭނާ ވިދާޅުވިއެވެ.\nމީގެ އިތުރުން، ޑރ މޫސަ ވިދާޅުވީ، އެ މީހާއަކީ ކާއެއްޗެހި ނޭވާ ހޮޅިއަށް ގޮސްގެން ނިއުމޯނިއާ ޖެހިގެން އެތައް ފަހަރަކު ހޮސްޕިޓަލްގައި މީގެ ކުރިން އެޑްމިޓް ވެފައި ހުރި މީހެއް ކަމަށެވެ.\n"80 އަހަރުގެ މީހަކަށް ވެފައި މިހާ ގިނަ ބަލިތައް ތަހައްމަލު ކުރާ މީހަކަށް ވާތީވެ މިކަހަލަ ބައްޔެއްްގައި ވަރަށް ބޮޑަށް ހާލު ދަށް ވެދާނެ މީހަކަށޭ މި ބެލެނީ". ޑރ.މޫސާ ވިދާޅުވިއެވެ.\nޑރ. މޫސަ ވިދާޅުވީ، އެ މީހާ އެޑްމިޓް ކުރިއިރު، އެ މީހާގެ އޮކްސިޖަން ހުރި 94 ޕަސެންޓްގައި ކަމަށެވެ. ނޯމަލް މީހެއްގެ އޮކްސިޖަން ލެވެލް ހުންނަން ޖެހޭނީ 98 ގައެވެ.\n"94 އަކީވެސް އަޅުގަނޑުމެން ބުނާނީ ވާނިންގ ސައިން އެކޭ، ވަރަށް ހާލަތު ގޯސްވެގެން ހިނގައިދާނެއޭ މީނަގެ". ޑރ. މޫސަ ވިދާޅުވިއެވެ.\nމިހާ އުމުރުން ދުވަސްވީ މީހަކު މި ބައްޔަށް ފައްސިވުުމުން ދޭހަވަނީ އަޅުގަނޑުމެންްގެ މާހައުލު ތެރޭގައި ފުދޭވަރަކަށް މި ބަލި ފެތުރިފައިވާ ކަން ކަމަށް ޑރ. މޫސަ ވިދާޅުވިއެެވެ.\nއަދި އުމުރުން ދުވަސްވީ މީހުންގެ ތެރޭގައިވެސް ހުން އައިސް، ކެއްސާފައި މެއަށް ތަދުވާ ފަދަ ކަމެއް ވެއްޖެނަމަ އެއީ އިންޒާރުގެ އަލާމާތެއް ކަމަށް ޑރ. މޫސަ ފާހަގަކުރެއްވިއެވެ.\nއޭޕްރީލް 21, 2020 16:18\nDhera gotheh minvaru nukura vaasiye\nއޭޕްރީލް 21, 2020 16:44\nﷲ މިބަލި އެއީ އެ އަހާއަށް ދިންނެވުމެއް ކަމުގައި މިންވަރު ކުރައްވާށި.އާމީން ...ﷲ ގެ ހުސްތާހިރު ވަންތަކަމާއެވެ....\nއޭޕްރީލް 21, 2020 16:46\nދެރަގޮތެއް މިންވަރު ނުކުރައްވާށީ.\nއޭޕްރީލް 21, 2020 16:51\nޢަވަސް ސިފާ އަކަށް އެދެން... އާއިލާއަށް ކެށްތެރިކަން ލައްވާށި އާމީން..\nއޭޕްރީލް 21, 2020 18:32\nރަގަޅު ވާނެ އިންޝާﷲ... ޢަވަސް ޝިފާއެއް ދެއްވަވާން ދޭވެ. ާާާާާާާާާާާާާާާާާާާާާާާާާާާާާާާާާާާާާާާާާާާާާާާއާމީން\nއޭޕްރީލް 21, 2020 19:05\nރ.ޔާމީނު ހުންނެވިނަމަ މިހެންވީބާވައެވެ ؟\nއޭޕްރީލް 21, 2020 21:41\nކިހާ ދެރަ ކަ މެއްތަ! ކަލޭ ޔާ މީނާ އިންނަން ވީނު...ކޮން މެ ކަ މަކަށް ޔާ މީނު ތި ވައްދަނީ\nއޭޕްރީލް 21, 2020 22:44\nއަޅެ އެއީ ކޮވިޑު ވެކްސިނަކީތަ؟\nއޭޕްރީލް 21, 2020 21:48\nޢަވަސް ޝިފާ އަކަށް އެދެން... އާއިލާއަށް ކެށްތެރިކަން ލައްވާށި އާމީން..\nޢަވަސް ޝިފާ އަކަށް އެދެން... އާއިލާއަށް ކެތްތެރިކަން ލައްވާށި އާމީން..\nއޭޕްރީލް 22, 2020 01:44\nރ. ޔާ މީން ގެ ދުރުވިސްނުންފުޅުގެ ސަބަބުން ެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެ އެ ބޭބެޔާހަ މަޔަށް މި ބަލި ނައީސް ﷲ ގެ ި އިރާދަފުޅާއެކު. ﷲގެ ރަހު މަތުން ަ އަވަސް ޝިފާއެއް ދެއްވަވާންފާންދޭވެ އާ މީން


Randiha faheh: Dhivehi Note aailaa ah aa sifaeh\nރަންދިހަ ފަހެއް: ދިވެހި ނޫޓުގެ އާއިލާއަށް އާސިފައެއް\nމިހާރު ބޭނުން ކުރަމުން ގެންދާ ދިވެހި ރުފިޔާގެ ނޫޓުތައް އުފަންވީ 1983 ވަނަ އަހަރު އެވެ. މިހާރު އަހަރެމެންގެ ވޮލެޓުން ފެންނަ ދިވެހި ރުފިޔާގެ ނޫޓުތައް ފަރުމާކުރީ މަރުހޫމް މައިޒާން ހަސަން މަނިކާއި ޑޭޒީމާގޭ އަހުމަދު އައްބާހެވެ. މި ނޫޓުތައް ނެރުނުތާ މިހާރު 30 އަހަރު ވެއްޖެ އެވެ. ނޫޓުތައް ވެސް ވަނީ ބަދަލަކަށް ބޭނުންވެފަ އެވެ. މިއާއެކު މަރުކަޒީ ބޭންކުން ވަނީ މި އަހަރު އަލަށް ފަރުމާކޮށްގެން ނޫޓުތަކެއް ނެރެން ނިންމާފަ އެވެ. މި ފަހަރު "ހަނދާނީ ނޫޓެއް" ވެސް ނެރޭނެ އެވެ. މި ބަދަލާއިއެކު ދިވެހި ރުފިޔާގެ އާއިލާ ޒުވާން ވެގެން ދާނެ އެވެ.\n"އާ ނޫޓު ސީރީޒެއް ނެރުމުގެ ބޭނުމަކީ ދިވެހި ރުފިޔާއަކީ ސަލާމަތީ ގޮތުން އިތުބާރާއި ޔަގީންކަން އޮންނަ ފައިސާ އަކަށް ހެދުން. ރުފިޔާގައި ޒަމާނީ ސިފަތައް ހިމެނުމަކީ މުހިންމު ކަމަށް ވާތީ މި ބަދަލު ގެންނަނީ،" ދިވެހި ރުފިޔާގެ އާ ނޫޓުތައް ނެރެން ޖެހޭ ސަބަބާބެހޭ ގޮތުން މަރުކަޒީ ބޭންކުގެ ގަވަރުނަރު ޑރ. އަޒީމާ އާދަމް ވިދާޅުވި އެވެ.\nމި ނޫޓުގެ އެންމެ ބޮޑު އެއް ތަފާތަކީ ނޫޓުތަކުގެ ކަރުދާހެވެ. ނުވަތަ ނޫޓު ޗާޕުކުރާ މެޓީރިއަލެވެ.\nއާޒިމާ ވިދާޅުވީ މިހާރު ނޫޓު ޕްރިންޓް ކުރަނީ ކޮޓަން ބޭސް މެޓީރިއަލެއްގައި ކަމަށާއި، ނަމަވެސް ރަންދިހަ ފަހެއްގެ އާ ނޫޓުތައް ހުންނާނީ ޕޮލިމާ (ޕްލާސްޓިކް ބޭސް) ނޫޓު ތަކެއްގެ ގޮތުގައި ކަމަށެވެ.\n"ޕޮލިމާއަކީ ދުނިޔޭގައި ވަރަށް ގިނަ ގައުމުތަކުގައި ބޭނުންކުރާ ނޫޓު ތަކެއް. އޮސްޓްރޭލިޔާ އާއި ކެނެޑާގެ އިތުރުން މެލޭޝިޔާ އާއި ވިއެޓްނާމް ފަދަ ގައުމުތަކުގައި ވެސް ބޭނުން ކުރޭ. މީގެ އިތުރުން ސިންގަޕޫރުގެ ބައެއް ނޫޓުތައް ވެސް ހުންނަނީ ޕޮލިމާ މެޓީރިއަލުން،" އަޒީމާ ވިދާޅުވި އެވެ.\nމެލޭޝިއާގެ ރުފިޔާ ވަން ރިންގެޓް\nއޭނާ ވިދާޅުވި ގޮތުގައި ޕޮލިމާ ހިޔާރު ކުރުމުގެ ބޭނުމަކީ ފައިސާގެ ސަލާމަތީ ފިޔަވަޅުތަކަށް ބެލުން ކަމަށާއި، މިހާރުގެ ނޫޓުތައް ހުރި ގޮތުން ނޫޓުގައި ހުންނަން ޖެހޭ ސެކިއުރިޓީ ފީޗާސްތައް ހިމަނަން ދަތިތަކާ ކުރިމަތިވާ ކަމަށެވެ.\n"މި ވަރަށް އުނދަގޫވާނެ ކައުންޓަ ފީޓް ކުރަން. ޕޮލިމާއަކީ ވަރަށް އަގު ބޮޑު އެއްޗެއް އަމިއްލަ މީހަކު ތައްޔާރު ކުރާނަމަ އެހެންވީމަ އެއަށް އެކަނި ބެލިނަމަވެސް ކައުންޓަ ފީޓް ކުރަން ދަތިވާނެ،" އަޒީމާ ވިދާޅުވި އެވެ.\nއޭނާ ވިދާޅުވީ ނޫޓުގެ އާ ޓެކްނޮލޮޖީ ވެސް މިހާރު ހިމަނަނީ ޕޮލިމާ ނޫޓުތަކުގައި ކަމަށެވެ.\n"އަޅުގަނޑުމެންނަށް ބޭނުންވޭ އާ ޓެކްނޮލޮޖީ ނޫޓުތަކުގައި އިންކޯޕަރޭޓް ކުރަން. އެހެންވެ ޕޮލިމާ އަށް ދަނީ،" އަޒީމާ ވިދާޅުވި އެވެ.\nރަންދިޔަ ފަހެއްގެ ނަމުގައި ނެރެނީ 10ރ. އާއި 20ރ. އަދި 500ރ. ގެ ނޫޓުގެ އިތުރުން ރާއްޖެއަށް އަލަށް ނެރޭ 1،000ރ. ގެ ނޫޓެވެ. މި އަހަރުގެ އޮކްޓޫބަރު މަހު 10ރ. އާއި 50ރ. އަދި 1،000ރ. ގެ ނޫޓު ތައާރަފު ކުރާނެ އެވެ. އަދި 20ރ. އާއި 100ރ. އަދި 500ރ. ގެ ނޫޓު ތައާރަފު ކުރާނީ އަންނަ އަހަރެވެ.\nއަޒީމާ ވިދާޅުވި ގޮތުގައި މިހާރު އެންމެ މަތީ ނޫޓެއްގެ ގޮތުގައި ގެންގުޅޭ 500ރ. ގެ ބަދަލުގައި 1000ރ. ގެ ނޫޓެއް ނެރެން ނިންމީ ދިރާސާތަކެއް ކުރުމަށްފަހު ކަމަށެވެ.\n"އަޅުގަނޑުމެން އެކި މޮޑެލްތައް ބޭނުން ކޮށްގެން ދިރާސާ ކުރިން. މި ގޮތުން ބަލާފައި ފަސް ރުފިޔާގެ ނޫޓު ކޮއިން (ފައިސާ ފޮއްޗަ) އަކަށް ބަދަލު ކުރަން ނިންމީވެސް. މީގެ އިތުރުން 1000ރ. ގެ ނޫޓެއް ތައާރަފު ކުރަނީ ކޭޝް ބޭނުންކުރާ އަދަދު ގިނަވުން،" އަޒީމާ ވިދާޅުވި އެވެ.\nއޭނާ ވިދާޅުވީ އާ ނޫޓުތައް ނެރުނު ނަމަވެސް އެއް އަހަރު ދުވަސް ވަންދެން މިހާރު ބޭނުންކުރަމުން ގެންދާ ނޫޓުތައް ބޭނުން ކުރާނެ ކަމަށެވެ.\n"އެއް އަހަރުގެ ފަހުން އެމްއެމްއޭ އިން އާއި ބޭންކުތަކުން ވެސް މި ނޫޓުތައް ބަދަލުކޮށް ދޭނެ،" އަޒީމާ ވިދާޅުވި އެވެ.\nއޭނާ ވިދާޅުވީ ނޫޓުތައް ޗާޕު ކުރުމަށް ކޮންމެ ވެސް ވަރެއްގެ ހަރަދެއް ދިޔަނަމަވެސް ދިގު މުއްދަތައް ބަލާއިރު، މިކަމުން އޮތީ ފައިދާ ކަމަށެވެ.\n"މިއީ އެހާ އަވަހަށް ހަލާކުވާ ނޫޓުތަކެއް ނޫން. އެހެންވެ ދިގު މުސްތަގުބަލަށް ބަލާއިރު ނޫޓުތައް ބަދަލު ކުރަން މިހާރު ކުރާ ހަރަދު ކުޑަ ވެގެން ދާނެ،" އަޒީމާ ވިދާޅުވި އެވެ.\n"ރަންދިޔަ ފަހެއް" ގެ ނޫޓުތައް ފަރުމާކޮށްފައިވަނީ ދިވެއްސެކެވެ. މި ނޫޓުތައް ފަރުމާކޮށްފައިވަނީ އަބްދުﷲ ނަޝާތެވެ. އޭނާގެ ޒުވާން ހިޔާލުގެ މައްޗަށް ކުރެހި މި ނޫޓުތައް މަރުކަޒީ ބޭންކުން ބޭއްވި މުބާރާތުން އެއްވަނަ ލިބުމުގައި މި ނޫޓުތަކުން ރާއްޖެ ރީތިކޮށް ދައްކުވައި ދީފައިވުން ހިމެނެ އެވެ. މީގެ އިތުރުން މި ނޫޓުން ރާއްޖެ ރަމްޒުކޮށްދޭ މަންޒަރުތައް ތަފާތު ސްޓައިލްތަކުގައި ފެނެން ހުރެ އެވެ. އަދި ނޫޓު ފަރުމާކޮށްފައިވަނީ ޓޫރިސްޓުންގެ ހިތްތައް ފަތަހަ ކުރާ ގޮތަކަށެވެ. މި ނޫޓުގައި ދިވެހިން ފަހުރުވެރިވާނެ ގިނަ ކަންތައް ތަކެއް ހިމަނާފައިވެ އެވެ. މި ހުރިހާ ސަބަބުތަކާއެކު ނަޝާތުގެ ނޫޓުވަނީ ދުނިޔޭގެ އެހެން ގައުމުތަކުގައި ބޭނުން ކުރާ ފައިސާގެ ނޫޓުތަކާ އެއް ސަފެއްގައި ވާދަ ކުރާނެ ނޫޓަކަށްވެފަ އެވެ.\nރަންދިހަ ފަހެއްގެ ނޫޓުތައް ފަރުމާކުރި ނަޝާތު\nގަވަރުނަރު، އަޒީމާ ވިދާޅުވީ ނޫޓު ފަރުމާކޮށްދިނުމަށް ބޭރުގެ ބޮޑެތި ކުންފުނިތަކުން ވެސް ހުށަހެޅި ކަމަށާއި، ނަމަވެސް މަރުކަޒީ ބޭންކުން ބެލީ ދިވެހިން ލައްވާ އެ މަސައްކަތް ކުރުވުމަށް ކަމަށެވެ.\n"އެހެން ގިނަ ގައުމުތަކުގައި ފައިސާ ޑިޒައިން ކުރަން ކޮމްޕެޓިޝަނެއް ނުބާއްވާނެ. އަޅުގަނޑުމެންނަށް ވެސް އެ ފުރުސަތު އޮތް ޑިޒައިން ކުރާ ބޭރުގެ ކުންފުނިތަކަށް ދޭން .އެކަމަކު ބޭނުންވީ ރާއްޖޭގައި ތިބި ކްރިއޭޓިވް ބޭފުޅުންނަށް އެ ފުރުސަތު ދޭން. އަޅުގަނޑުމެން ވިސްނީ ދިވެހިންގެ ނޫޓު ޑިޒައިން ކުރާނީ ދިވެހިން ނޭ،" އަޒީމާ ވިދާޅުވި އެވެ.\nއާ ނޫޓުތަކާއެކު މަރުކަޒީ ބޭންކުން ދަނީ ހަނދާނީ ނޫޓެއް ވެސް ނެރެން ތައްޔާރުވަމުންނެވެ. މި ނޫޓަކީ ހަނދާނެއްގެ ގޮތުގައި ފޮރުވާފައި ބާއްވަން ދޭ ހަދިޔާ އެކެވެ. މި ނޫޓުގެ ސައިޒު ވެސް އާދައިގެ ނޫޓުތަކަށް ވުރެ ބޮޑެވެ. ހަނދާނީ ހަދިޔާގެ ގޮތުގައި ނެރޭ ނޫޓުގެ މޫނުމަތީ އަގަކީ 5،000ރ. އެވެ.\nއަޒީމާ ވިދާޅުވީ ކުރިން ނެރެފައިވަނީ ހަނދާނީ ފައިސާ ފޮއްޗެއް ކަމަށެވެ. ނަމަވެސް މި ފަހަރު ހަނދާނީ ނޫޓެއް ނެރުމަކީ ރާއްޖެއަށް އާ ކަމެއް ކަމަށް އޭނާ ވިދާޅުވި އެވެ.\n"މި ނޫޓުވާނީ ހުރިހާ ރައްޔިތުންނަށް ވެސް މިނިވަންކަމުގެ ހަނދާނެއްގެ ގޮތުން ބޭނުންވާނެ ނޫޓަކަށް،" އަޒީމާ ވިދާޅުވި އެވެ.\nގަވަރުނަރު ވިދާޅުވި ގޮތުގައި ހަނދާނީ ނޫޓަކީ ވިޔަފާރި ކުރަން ބޭނުންކުރާނެ އެއްޗެއް ނޫން ކަމަށެވެ.\n"މިއީ ލީގަލް ޓެންޑާއެއްގެ ގޮތުގައި ބޭނުން ކުރާ އެއްޗެއް. އެ ބޭފުޅަކު ބޭނުންނަމަ ވިއްކާ ވެސް ލެވިދާނެ ނޫޓެއް މިއީ،" އަޒީމާ ވިދާޅުވި އެވެ.


Handha Nuclear hamalaa eh dhenee!\nހަނދަށް ނިއުކްލިއާ ހަމަލާއެއް ދެނީ!\nސެޓްލައިޓު މެދުވެރިކޮށް ނަގާފައިވާ ހަނދުގެ ފޮޓޯއެއް\nއެންމެ ފުރަތަމަ ސްޕޭސް އެކްސް ކުންފުނީގެ ވެރިޔާ އިލޯން މަސްކު މާސްއަށް ނިއުކިލިއާ ހަމަލާއެއް ދޭން ފެންނަ ކަމަށް ވިދާޅުވުމުން ގިނަ ބަޔަކު އެކަމާ ޖޯކު ޖެހި އެވެ. ނަމަވެސް ސައިންސްގެ ހޯދުންތަކުން ދައްކާ ގޮތުގައި ވީހާވެސް ފަސޭހަ ގޮތުގައި އިންސާނުންނަށް އެކަށީގެންވާ ވެއްޓެއް މާސްގައި ގާއިމް ކުރެވޭނީ ނިއުކްލިއާ ހަމަލާއެއް ދީގެނެވެ. އެ ވާހަކަ އިލޯން މިހާރު ނުދެއްކި ނަމަވެސް ސްޕޭސް އެކްސް ކުންފުނިން ދަނީ މިކަން ހަގީގަތަކަށް ހަަދަން މަސައްކަތް ކުރަމުންނެވެ. މިކަމާ ކޮންމެ ވެސް ވަރަކަށް ނާސާއިން ވެސް ދެކޮޅުހަދަ އެވެ.\nނާސާއިން ވަނީ މީގެ ކުރިން އެމީހުން އާންމު ނުކޮށްހުރި ބައެއް މައުލޫމާތު އާންމުކޮށްފަ އެވެ. އޭގެ ތެރޭގައި ހަނދަށް ނިއުކްލިއާ ހަމަލާއެއް ދީ އިންސާނުނަށް އެކަށީގެންވާ ވެއްޓެއް ގާއިމް ކުރުމުގެ މަސައްކަތް ހިމެނެ އެވެ. މިކަން ފެށުނީ އެޕޯލޯ 11 ގައި ބައިވެރިވި އަދި އެންމެ ފުރަތަމަ ހަނދަށް ފޭބި އެސްޓްރޮނޯޓު ނީލް އާމްސްޓްރޯންގް ދިން މައުލޫމާތަކާ ގުޅިގެންނެވެ.\nއެޕޯލާ 11 އިގެ މިޝަނަށް މިހާރު ވަނީ ބައި ގަރުނު ވެފަ އެވެ. އެހެންކަމުން ނާސާއިން ހަނދަށް ނިއުކްލިއާ ހަމަލާއެއް ދޭން ވިސްނަމުންދާތާ ވެސް މިހާރު ބައި ގަރުނުވީ އެވެ. ބުނެވޭ ގޮތުގައި ނީލް އާމްސްޓްރޯންގް އެ މައުލޫމާތެއް ދިން ވަގުތު ނާސާއިން އެއްކޮށް ކަރަންޓު ދިޔަ އެވެ. ކަރަންޓު ނުގޮސް ހުރީ ވަކި ބަޔަކަށް އޮތޮރައިޒް އޮންނަ ކޮޓަރިއެއްގަ އެވެ. އޭރު ނާސާގެ ހުރިހާ ވެރިން ތިބީ އެ ކޮޓަރީގަ އެވެ. އެދިން މައުލޫމާތެއް އަދި އަދަށް ވެސް ނާސާއިން އާންމެއް ނުކުރެ އެވެ.\nނާސާއިން ވަނީ ކުރިއަށް އޮތް އަހަރު ތަކަށް ވަރަށް ގިނަ ޖައްވީ މިޝަންތަށް ހިމާނާފަ އެވެ. އޭގެ ތެރޭގައި ތިން ފަހަރަށް އަލުން ހަނދަށް ދިޔުން ހިމެނެ އެވެ. މީގެ ތެރެއިން އެއް މިޝަނުގެ މަސައްކަތް މިހާރު ވަނީ މުޅިން ނިމެން ކައިރިވެފަ އެވެ. ނާސާއިން ޖައްވީ މިޝަންތަކުގެ މައުލޫމާތު ދޭ ކޮންމެ ފަހަރަކު 2028 ވަނަ އަހަރުގެ ފަހުން ދުނިޔޭގައި އިންސާނުން އުޅޭހެން ހަނދުގައި އުޅެވޭނެ ކަަމަށް ބެލެވޭ ކަމަށް ބުނެ އެވެ. މިހާތަނަށް ހަނދާއި ބެހޭގޮތުން އެންމެ ގިނަ މައުލޫމާތު ހޯދާފައިވަނީ ވެސް ނާސާއިންނެވެ.\nނަން ނުޖަހާ ގޮތަށް ޖައްވީ ހަބަރުތަށް ގެނެސްދޭ ނޫހަކަށް މައުލޫމާތު ދިން ނާސާގެ އިސް މިޝަން ކޮންޓްރޯލާއަކު ވިދާޅުވީ، އެ އިދާރާއިން 2024 ވަނަ އަހަރު ކުރިއަށް ގެންދާ ހަނދަށް ދިޔުމުގެ މިޝަނުގެ ތެރެއިން ބައިނަލް އަގްވާމީ ސްޕޭސް ސްޓޭޝަނަށް ނިއުކްލިއާ ރޮކެޓެއް ގެންދާނެ އެެވެ. އިތުރު މައުލޫމާތެއް ނުދެ އެވެ.\nފަންސާސް އަަހަރު ކުރިން ވެސް ނާސާއަށް އެމީހުން ބޭނުމިއްޔާ ހަނދަށް ނިއުކްލިއާ ހަމަލާއެއް ދެވިދާނެ އެެވެ. އެކަން ނުކޮށް ލަސްކުރީ އެމެރިކާގެ ރައްޔިތުން އަދި އޭރުގެ ވާދަވެރި ރަޝިއާގެ ޖައްވީ އިދާރާއިން އެކަން ބޮޑު ކޮށްފާނެތީ އެވެ. ނާސާއިން ދެކޭ ގޮތުގައި ހަނދަށް ނިއުކްލިއާ ހަމަލާއެއް ދިނުމަށް އެމީހުނަށް މިހާރު އެއްވެސް ދައްޗެއް ނެތެވެ. ސަބަބަކީ ދުނިޔޭގެ ގިނަ ޖައްވީ އިދާރާތަކުން ނާސާއާ ގުޅިގެން އެގައުމުތަކުގެ ޖައްވީ މިޝަންތަށް ކުރިއަށް ގެންދަން ނިންމާފައި ވާތީ އެވެ. މީގެ އިތުރުން ނާސާއިން ގެންދަނީ ގައުމުތަކުގެ ޖައްވީ އިދާރާތަކާ ފައިސާގެ އެހީ ވެސް ދެމުންނެވެ.


Raajje gai India sifain thibi adhadhu haama kuran jehey: Dr. Didi\nރާއްޖޭގައި އިންޑިއާ ސިފައިން ތިބި އަދަދު ހާމަކުރަންޖެހޭ: ޑީޑީ\nކުރީގެ އުއްތަމަ ފަނޑިޔާރު ޑރ. އަހުމަދު އަބްދުﷲ ދީދީ: އިންޑިއާ ސިފައިން ތިބި އަދަދު ހާމަކުރަން ޖެހޭނެ ކަމަށް ވިދާޅުވި --\nރާއްޖޭގައި އިންޑިއާ ސިފައިން ތިބި އަދަދާއި އެ ސިފައިން ތިބި ހަގީގީ ސަބަބު ހާމަކުރަން ޖެހޭ ކަމަށް ކުރީގެ އުއްތަމަ ފަނޑިޔާރު ޑރ. އަހުމަދު އަބްދުﷲ ދީދީ ވިދާޅުވެއްޖެ އެވެ.\nރާއްޖޭގައި އިންޑިއާ ސިފައިން ތިބި އަދަދު ހޯދުމަށް ނޫސްވެރިއަކު ވަނީ ހުށައަޅާފައެވެ. އެ މައުލޫމާތު ޑިފެންސް މިނިސްޓްރީން ދީފައިނުވާތީ މައުލޫމާތު ހޯދާ ލިބިގަތުމުގެ ހައްގުގެ ދަށުން އެ މައުލޫމާތު ހޯދުމަށް އިންފޮމޭޝަން ކޮމިޝަނަރުގެ އޮފީހަށް ހުށައެޅުމުން އެ އޮފީހުން ވަނީ އާންމު އަޑުއެހުމެއް މިއަދު ބާއްވާފައެވެ. އެ ބައްދަލްވުމުގައި ޑިފެންސް މިނިސްޓްރީން ވަނީ އެ މައުލޫމާތު ހާމަކުރެވިދާނެތޯ ބެލުމަށް ސިފައިންގެ ލަފާދޭ މަޖިލީހަށް ހުށައެޅި ކަމަށެވެ. ނަމަވެސް އެއީ ގައުމީ ސަލާމަތާއި ގުޅުންހުރި މައުލޫމާތުތަކަކަށްވާތީ އެ މައުލޫމާތު ހިއްސާ ކުރެވެން ނެތް ކަމަަށް ސިފައިންގެ ލަފާދޭ މަޖިލީހުން އަންގާފައިވާ ކަމަށެވެ.\nއެކަމާއި ގުޅިގެން ކުރީގެ އުއްތަމަ ފަނޑިޔާރުު ވިދާޅުވީ ރާއްޖޭގައި އިންޑިއާ ސިފައިން ތިބި އަދަދު ހާމަ ކުރަން ޖެހޭ ކަމަށެވެ. އަދި ސިފައިން ތިބި ހަގީގީ ސަބަބުވެސް ރައްޔިތުންނަށް ބުނެދޭން ޖެހޭ ކަމަށެވެ. އަދި އދ ގެ ޗާޓަރާއި ހިލާފަސް އެއްބަސްވުންތައް ސިއްރުވެސް ނުކުރެވޭނެ ކަމަށް އޭނާ ވިދާޅުވިއެވެ.\nގާނޫނު އަސާސީގެ 115 ވަނަ މާއްދާގެ ދަށުން ރައީސުލްޖުމްހޫރިއްޔާ އަށް ލިބިގެންވާ ބާރު ބޭނުން ކުރެވޭނީ ގާނޫނު އަސާސީގެ 115(ރ) އާ އެއް ގޮތަށް. އަދި ރައްޔިތުންނަށް ޖަވާބުދާރީވަނިވި އުސޫލަކުން. އިންޑިއާ ސިފައިން ރާއްޖޭގައި ތިބި އަދަދާއި، ތިބި ހަގީގީ ސަބަބު ހާމަ ކުރަންވާނެެ. އދ. ގެ ޗާޓަރު 102 އާ ހިލާފަށް އެއްބަސްވުން ސިއްރު ނުކުރެވޭނެ\nއިންޑިއާ ސުޕްރީމް ކޯޓް އެމްއެންޑީއެފް + ޑިފެންސް މިނިސްޓްރީ ޑރ. އަހުމަދު އަބްދުﷲ ދީދީ މާރިޔާ އަހުމަދު ދީދީ އަބްދުﷲ ޝަމާލް


Cake mixer eggai olhi isthashigandun baeh nettijje\nމިކްސާއެއްގައި އޮޅި އިސްތަށިގަނޑުން ބައެއް ނެއްޓިއްޖެ\nކޭކު މިކްސަރުގެ އެނބުރޭ ބައި އޮޅުމުގެ ސަަބަބުން ކުޑަ ކުއްޖާގެ އިސްތަށިގަނޑުން ބޮޑު ބައެއް ނެއްޓިފައި\nސްކޮޓްލެންޑްގައި ދިރިއުޅޭ އަންހެނަކު އޭނާގެ ފަސް އަހަރުގެ އަންހެން ދަރިފުޅަށް ދިމާވި ވަރަށް ހިތާމަވެރި ހާދިސާއެއް ސޯޝަލް މީޑިއާގައި ހިއްސާ ކޮށްފައި ވެއެވެ. މި ހާދިސާ ހިނގާފައިވަނީ ކޭކު މިކްސަރެއްގެ އެނބުރޭ ބައި ކުޑަ ކުއްޖާގެ އިސްތަށިގަނޑުގައި އޮޅިގެންނެވެ. ކޭކު ގިރަމުން ދަނިކޮށް ކުއްޖާގެ އިސްތަށިގަނޑު މިކްސަރުގެ އެނބުރޭ ބައިގައި އޮޅުމުގެ ސަބަބުން ވަގުތުން އިސްތަށިގަނޑުގެ ބޮޑު ބައެއް ނެއްޓި އެ ކުއްޖާގެ ބޮލުގެ އެބައި މިހާރު ވަނީ މުޅިން ތަލަވެފަ އެވެ.\nސްކޮޓްލެންޑްގެ އަޔިރްޝަޔާގައި މި ހާދިސާ ހިނގިއިރު ކުއްޖާ އުޅުނީ އޭނާގެ މާމަ އާއެކު ކޭކު އެޅުމުގެ މަސައްކަތުގަ އެވެ. ފާއިތުވީ އޮކްޓޯބަރު މަހުގެ 23 ވަނަ ދުވަހު ހިނގި މި ހާދިސާގެ ސަބަބުން ކުއްޖާގެ އިސްތަށިގަނޑަށް ލިބުނު ގެއްލުމުގެ ސަބަބުން އޭނާގެ އާއިލާގެ އެންމެން ތިބީ ވަރަށް ދެރަވެފަ އެވެ.\nކުއްޖާގެ އިސްތަށިގަނޑުގައި މިކްސަރުގެ އެނބުރޭ ބައި އޮޅެން މެދުވެރިވީ ކޭކު ރަނގަޅަށް ގިރިއްޖެތޯ ބަލަން އެ ކުއްޖާ މިކްސަރާ ދިމާލަށް ގުދުވެލި ވަގުތު އޭނާގެ އިސްތަށިގަނޑުން ބައެއް އޭގެ ތެރެއަށް ވަދެ އެނބުރޭ ބައިގައި އޮޅިގެންނެވެ. ކުއްޖާގެ މާމައަށް މި މަންޒަރު ފެނުމާއެކު މިކްސަރުގެ ކަރަންޓު ވަގުތުން ކަނޑާލި ނަމަވެސް އޭރު އޮތީ އިސްތަށިގަނޑުގެ ބޮޑުބައެއް ނެއްޓިގެން ގޮސް މިކްސަރުގެ އެނބުރޭ ބައިގައި އޮޅިފަ އެވެ.\nމި ކުޑަކުއްޖާގެ މަންމަ ބުނި ގޮތުގައި އޭނާ މި ވާހަކަ ހިއްސާ ކުރީ ކުޑަ ކުދިން ގެންގުޅޭ މީހުން މިކަމަށް ހޭލުންތެރި ކުރުވުމުގެ ގޮތުންނެވެ.\n"ކޭކު ފުށްގަނޑު ގިރަމުންދިޔަ ބޯތައްޓާ ދިމާލަށް ދަރިފުޅު ކުޑަކޮށް ގުދުވެލިތަނާ މިކްސަރުގެ އެނބުރޭ ބައިގައި އިސްތަށިގަނޑު އޮޅި ވަގުތުން ބޮޑު ބައެއް ނެއްޓުނީ. އެކަން ހިނގައި ދިޔައީ މަދު ސިކުންތުކޮޅެއްގެ ތެރޭގައި. މަގޭ މަންމަގެ ވިސްނުން ރަނގަޅުކަމުން އަވަހަށް އައިސް ކަރަންޓު ކަނޑާލިކަމުން އެއަށް ވުރެ ބޮޑު ގެއްލުމެއް ދަރިފުޅަށް ނުލިބުނީ،" އަންހެންމީހާ ބުނެފައި ވެއެވެ.\nމި ހާދިސާގެ ސަބަބުން ދަރިފުޅު ވަރަށް ބިރުގަނެ ހާސްވެފައި ހުރި ކަމަށާއި އޭނާއަށް މިހާރު ފަރުވާ ދެމުންދާ ކަމަށް އެ މަންމަ ބުނެފައި ވެއެވެ.\nމި ހާދިސާގެ އެއް ދުވަސްފަހުން މި އަންހެންމީހާ ވަނީ އޭނާގެ ދަރިފުޅު ގޮވައިގެން އިސްތަށީގަނޑަށް ޚާއްސަ ތަޖުރިބާކާރެއް ކައިރިއަށް ގޮސް ފަރުވާ ހޯދާފަ އެވެ. ނަމަވެސް އަލުން ބޮލުގައި އިސްތަށި ފަޅަން ހައެއްކަ މަސް ނަގާނެކަމަށް ސްޕެޝަލިސްޓް ބުނި ކަމަށް ވެސް އަންހެންމީހާ ބުންޏެވެ.\nއެކްސިޑެންޓް ކުޑަކުދިން ސްކޮޓްލޭންޑް


SunOnline: MIB ge cash back promortion ge tharuheebu boduve mi mahuge niyalah\nއެމްއައިބީގެ ކޭޝްބެކް ޕްރޮމޯޝަންގެ ތަރުޙީބު ބޮޑުވެ މިމަހުގެ ނިޔަލަށް\nމޯލްޑިވްސް އިސްލާމިކް ބޭންކް (އެމްއައިބީ) އިން ކޭޝްބެކް ޕްރޮމޯޝަންގެ އާ ބުރެއް ފަށައިފި އެވެ.\nއެމްއައިބީ އިން ބުނީ ޕްރޮމޯޝަންގެ އިތުރު ބުރެއް ފެށީ ކަސްޓަމަރުންގެ ފަރާތުން ލިބުނު ކޮމެންޓްތަކާއި ތަރުޙީބު ބޮޑުކަމުން ކަމަށެވެ.\nޖޫން އެކަކުން އިން 30ގެ ނިޔަލަށް ކުރިޔަށް ދިޔަ މި ޕްރޮމޯޝަންގެ ފުރަތަމަ މަހުގެ ނަސީބުވެރިން ވަރަށް އަވަހަށް އިއުލާން ކުރާނެކަމަށް އެމްއައިބީއިން ބުންޏެވެ.\nމި ޕްރޮމޯޝަންގައި2ޕަސެންޓް ކޭޝްބެކްގެ އިތުރުން, ބައެއް ފިހާރަތަކުން އެމްއައިބީގެ ކަސްޓަމަރުންނަށް އެކިވަރުގެ ޑިސްކައުންޓުތަށް ލިބޭނެއެވެ. އިތުރު ޑިސްކައުންޓް ލިބޭނެ ފިހާރަތަކާއި, ރެއްސްޓޯރެންޓް ތަކުގެ މަޢުލޫމާތު, ބޭންކުގެ ފޭސްބުކް ޕޭޖް fb.com/MaldivesIslamicBank އަދި ވެބްސައިޓުން mib.2.vu/DisMer ލިބޭނެ އެވެ.\nޕްރޮމޯޝަންގެ މި ބުރުގައިވެސް، އެއް ވަނަ އަށް ހޮވޭ ފަރާތަކަށް 10،0000 ރުފިޔާ ވަނީ ކަނޑައަޅައިފައެވެ. ޕްރޮމޯޝަންގައި ބައިވެރިވާ އިތުރު ހަތަރު މީހަކަށް 2،500 ރުފިޔާ ކަނޑައަޅާފައިވާއިރު އެއް ވަނަ އަށް ހޮވޭނީ އެންމެ ގިނަ ޓްރާންސެކްޝަންތައް ހަދާ ކަސްޓަމަރު ކަމަށް އެމްއައިބީ އިން ބުންޏެވެ.\nކޭޝްބެކް ޕްރޮމޯޝަން އަށް އުންމީދު ކުރިވަރަށް ވުރެން ރަނގަޅު ތަރުޙީބެއް ލިބުނުކަމަށާއި އަދި އެކަމަށްޓަކައި ބޭންކުގެ ހުރިހާ ކަސްޓަމަރުންނަށް ޝުކުރު އަދާކުރާކަމަށް އެމްއައިބީން ބުންޏެވެ. ޕްރޮމޯޝަންގެ ދަށުން އިތުރު ފިހާރަ، ރެސްޓޯރެންޓް އަދި އެހެނިހެން ހިދުމަތްދޭ ތަންތަނުންވެސް ޑިސްކައުންޓު ލިބޭނެ ކަމަށް އެބޭންކުން ބުންޏެވެ.\nއެމްއައިބީގެ މި ޕްރޮމޯޝަންގައި ބައިވެރިވުމަށް ބޭނުންވާ ފިހާރަތަކުން [email protected] އައް އީމެއިލް ކުރެއްވުމުން އެކަމުގެ އިންތިޒާމް ހަމަޖެހޭނެ ކަމަށްވެސް އެމްއައިބީ އިން ބުންޏެވެ.\nދިރާގުގެ "މާރަނގަޅު" ކެމްޕޭނުން އަގުހުރި އެތައް އިނާމެއް!


SunOnline: #VAAHAKA: Saffron - part 27\nސެފްރޯން - 27\nއައިޝާ ނަސީމް 19 Nov 2019, 08:39\nސެފްރަން ގެ ސިކުނޑީގެ ކަނެއްގައި އާރްޔާ ފިޔަޖަހައިލިއެވެ. އަންހެންކުދިންގެ ވާހަކަ ފަށާއިރަށް ސިކުނޑި ހިސާރުކޮށްލާ ހަމައެކަނި ކުއްޖަކީ އެއީއެވެ. ލާނެތް ސަކަ ކުއްޖެކެވެ.\n"އެކަަމަކު އަދި ތެދުވެ އުޅެން ދުވަސްކޮޅެއް ނަގާނެ...."\nއެ މަޚުލޫގު ދެން މަޑުމަޑުން ކީ އެއްޗެއް ސެފްރަންއަށް ސާފެއްނުވިއެވެ. ވަކަރުތަށްޓެއްގައި ހުރި މަޑު ކާއެއްޗެއް ސަމުސަލުން އަނގަޔަށް ލައްވާ ދިނެވެ. ރަހަ މީރެވެ. ބަނޑުހައިކަން އިހުސާސް ކުރެވިފައި ހުރިލެއް ބޮޑުވިޔަސް ކެވުނީ ކުޑަކޮށެވެ. އާވިކަމެއް ހުރި ތަތް ބޭހެއް ބޯންދިނެވެ. ޒަޚަމްތަކުގައި ބޭސް އަޅާ ގަޑި ޖެހިއްޖެކަމަށް ބުނެ ސެފްރަންގެ ގައިމަތީ އަޅާފައިވާ ފޮތިގަނޑު ނެގުމުން އަމިއްލަ ހަށިގަނޑަށް ނަޒަރު ހުއްޓައިލުުމުން ދެލޯ މަރައިލެވުނެވެ. ވައަތްފަޅި އެއްކޮށް އަނދާފައެވެ. ކަޅުކުލައިގައެވެ. ތަދުގެ އިހުސާސްވާން ފެށިއިރު މަޚުލޫގު އެ ޒަޚަމްތަކުގައި ހާކަންފެށި ބޭހުން ފިނިކަން ލިބުނެވެ.\n"މިހިރީ ބެރީސްތައް.. ވިޓަމިން ސީއިން ޒަޚަމްތައް އަވަހަށް ހިކޭނެ.." ބޯތަށްޓަކަށް ލާފައި ހުރި ޖޫސީ ބެރީސްތަކެކެވެ. ކުޅުދިޔާވާހާ މީރެވެ.\n"ބޭބެ ނުކަންތަ؟ "\n"ދަރިފުޅާ. އަހަރެން މިހުރީ ރޯދައަށޭ....." މަޚުލޫގުގެ ޖުމްލައިން އަދި އޭނައަކީ މުސްލިމެއްކަން އެނގޭވަރެއް ނުވިއެވެ. އެހެން ދީންތަކުގެ މީހުންވެސް ރޯދަ ހިފާވިއްޔައެވެ.\nލިބިފައިވާ ވަރުބަލިކަމާއެކު އަނެއްކާ ލޯ މަރާލުމުން ހުވަފެނީ ދުނިޔެއަކަށް ގެއްލެން ނެގީ މަދު މިނިޓްކޮޅެކެވެ.\nގަޑިންވާއިރެއް ލަފާކޮށްލާކަށް ސެފްރަންއަކަށް ނޭގުނެވެ. ގިނައިރު އޮންނަނީ ނިދިފައެވެ. މަޚުލޫގު ދޭތެރެއަކުން ހޮހަޅައިން ނުކުމެގެން ގޮސް އެނބުރި އަންނައިރު ކާއެއްޗެއްސާއި ފަތްޕިލާވެލި އަދި ފެން ގެނެސްހަދައެވެ. ވަރުބަލިކަމެއްނެތި ގިނަވަގުތު އޭނަ ކޮންމެވެސް މަސައްކަތަކާއި މަޝްޣޫލުވެގެން އުޅެއެވެ. ފަތްޕިލާވެލި އަވީލާ ކޮށާ ގަށައިގެން އެ ގަންނަ ސަކަރާތެއް ބަލަން އޮތްއިރު އޭނައަކީވެސް އެއްއިރެއްގައި ބޭސްވެރިކަން ދަސްކުރި މީހެކެވެ. އަވަދިނެތި އުޅޭއިރުވެސް އަބަދުހެން އުފާވެރިކަމުގެ ކުލަވަރު މޫނުމަތިން ފެނެއެވެ. އަބަދު ހެވިފައެވެ. ބައެއްފަހަރު ނުދަންނަ ބަހުރުވައަކުން ލަވައެއް ކިޔާލައެވެ. ކެއްކުމާއި ތަންތަން ސާފުކުރާއިރުވެސް މަޑުމަޑު ރާގަކަށް ލަވައެއް އަޅުވައިލައެވެ. ސެފްރަން ހޭވެރިކަން ވާ ވަގުތު އެއްޗެއް ކާންދީފައި މޫނު ދޮއްވާ ހަދައެވެ.\n"ކިހިނެއް އަހަރެން މިތަނަށް ގެނައީ؟ މިއީ ކޮންރަށެއްތަ؟ " ސެފްރަން އަހައިލިއެވެ. އޭރު މަޑުގިނިމަތީ ހުރި ތެއްޔަށް އުދުޅި ބާނައިގެން ކާއެއްޗެއް ތައްޔާރުކުރުމުގައި އޭނަ އުޅެއެވެ.\n"ބޭސްހަދަން ފަތްޕިލާވެލި ހޯދަން އުޅުމުގެ ތެރޭގައި ދަރިފުޅު ފެނުނީ. ވަރަށް އަނިޔާކޮށްފައި އެއްލާލާފައި އޮތީ. ހަރުވާޅު ފިޔަވާ ގަޔަކު އަންނައުނެއް ނެތް. މަރުވެފައި ކަމަށް އެންމެ ކުރިން ހީކުރިން. ނަމަވެސް ނޭވާލާކަން އެނގުމުން ސަލާމަތްކުރަން އަޒުމް ކަނޑައެޅިން. ވަކަރުން އަށިގަނޑެއް ހަދާލާފައި އަހުގައި އައްސާލައިގެން މިތަނަށް ގެނައީ. ތިން ދުވަސްފަހުން ދަރިފުޅު ހޭއެރީ. އޭރު ވަރަށް ހުންގަދަ. އާރްޔާއަކަށް ގޮވި.....ވަރަށް ގިނަފަހަރު އެހި "\n"އޯ....." ސެފްރަން ލަދުގަތެވެ. މަޚުލޫގު ނަގާނީ ނުބައި މާނައެއްކަން ވިސްނުނެވެ. އާރްޔާއަކީ އޭނަގެ ލޯބިވެރިޔާ ނޫނީ އަނބިމީހާކަމުގައި ދެކޭނެއެވެ. އެއީ ކުޑަކުއްޖެއްކަމާއި އާރްޔާގެ ނަމުން ގޮވޭނީ އެކުއްޖާ އެހީތެރިވާތީއާއި ގާތް ކުއްޖެއްކަމުގައި ވާތީ ކަމުގައި ބުނަން ބޭނުންވިއެވެ.\n"ލަދުގަންނާނެކަމެއް ނެތް. ބަލިވެ ހާލުދެރަވެ ހޭވެރިކަން ނުހުންނަ އިރު އެންމެ ލޯބިވާ މީހެއްގެ ނަން ގަނެވޭނީ. ސިކުނޑީގައި ރައްކާކޮށްފައިވާ ކަމެއްގެ ވާހަކަ ދެއްކޭނީ...." މަޚުލޫގު ހީލިއެވެ.\n"އެއީ ހަމަ އެކަނި އެކުވެރިއެއް. އިތުރު ގުޅުމެއް ނެތް...." ސެފްރަން މަޑުމަޑުން ބުނެލިއެވެ.\nހަގީގަތުގައި ސެފްރަން އޭނަ ހޮހަޅައަށް ލާފައި ޒަޚަމްތަކުގައި ބޭސް އެޅުމަށްފަހު ކޮންމެހެން ހޯދަން ޖެހޭ ބޭހެއް ހޯދުމުގެ ނިޔަތުގައި ބޭރަށް ނުކުމެ އުޅެނިކޮށް ޒުވާން ޖިންނިންތަކަކާ ދިމާވިއެވެ. އެންމެން އިސްކޮޅުން ދިގުވެފައި ރަސްދަރިކަލުންފަދަ ހައިބަވަންތަ ކަމެއް ހުއްޓެވެ. އަޅާފައިވާ އަގުބޮޑު ހެދުން ތަކާއެކު ކަނޑިއާއި ހަތިޔާރުތަކުން ރައްކާތެރިވެގެންނެވެ. ސެފްރަންގެ ސިފަތައް ކިޔައިދީފައި އެޒުވާނާ ދެކުނުތޯ އެހުމުން އޭނަ ވިސްނާލަފައި ބުނީ ނުދެކޭ ކަމަށެވެ. ޔަގީނެވެ. އެ ކުއްޖާފުޅުވާނީ ރަސްކަމުގެ ކޮއިލުގައި ގެންގުޅުނު އަޅަކަށެވެ. ގޯހެއް ހެދުނީމަ އަދަބުދީފައި އެވަރުން ނުފުދުނީއެވެ. މިހާރު ހޯދަން އެއުޅެނީ ބޯ ކަނޑައިލަން ނޫންކަމެއްވެސް ނޭގެއެވެ. ދޮގުހެދުމަށްފަހު އެޖިންނި ރަސްދަރިކަލުންގެ ފަރާތުން ސަލާމަތްވެގެން ދަތުރުކޮށްފައި ހޮހަޅައާއި ހަމަޔަށް އާދެވުމުން އެއިން އެއްވެސް ފަރާތެއްގެ ހިލަމެއް ވޭތޯ އޭނަ މަޑުކުރިއެވެ. ޚަބަރެއްނުވުމުން އެ ޖިންނީންގެ ފަރާތުން ސަލާމަތްވެވުނީ ކަމުގައި ޔަގީންކުރިއެވެ. ޖެހިގެން މިއޮތީ އިންސާނުން ދިރިއުޅޭ ވިލެޖެކެވެ. މިހިސާބަށް ޖިންނީން ޒިޔާރަތްކޮށެއް ނަހަދައެވެ.\nސޯރާއާއި ރިފްކާ އަދި ޕަރީ އާރްޔާއާއެކު ޖަންގަލިތެރޭ ކޭމްޕްކުރީ ސެފްރަންގެ ނިޝާނެއް ވޭތޯ ބަލަން ކުރި ދަތުރެއްގައެވެ. ފެހިކަން ގަދަ ވިނަތަކުން ފުރިފައިވާ ހިތްގައިމު ސަރަހައްދެއްގައި ފޭލިގެ ޖަހައިދިނެވެ. އާރްޔާ ސްލީޕިންބޭގް ތެރޭ އޮށޯވެލައިގެން އޮތްއިރު ފޭލިގޭގެ ފޮތިގަނޑުގައި ވައި އަޅުވާ މަންޒަރު ބަލަން އޮތެވެ. މަޑުމަޑުންގޮސް ދެލޯ މެރި ނިދީގެ އަރާމް ހިދުކޮޅަކަށް ލިބުނެވެ. ސިއްސައިގެން ގޮސްފާ ހޭލެވުނީ ބިރުވެރި ހުވަފެނެއް ފެނިފައެވެ. އާރްޔާ ފުންމައިގެން ތެދުވެ އިށީދެއްޖެއެވެ. އޭރު ކޯތާފަތްމަތީގައި ކަރުނަ ތިކިތަޅައެވެ.\n"ކިހިނެއްވީ އާރްޔާ.." ސޯރާ އެހިއެވެ.\n"ސެފްއަށް ކޮންމެވެސް އަނިޔާއެއް ވެއްޖެ. ހީޒް ހާޓް....." އާރްޔާއަށް ބުނެވުނެވެ.\n"ކިހިނެއް އެނގުނީ؟ ހުވަފެނުގައި ފެންނަ ކަންތައްތަކަކީ އަސްލެއް ނޫނޭ އާރްޔާ.." ޕަރީ ބުނެލިއެވެ.\n"ސެފް ހޯދަން ހާދަ މަސައްކަތެއް ކުރެވިއްޖެ. ޒޭބް އަޒްކީލްގާތު ބުނި ކޮންމެވެސް ޕޯޓަލްއެއް ގެ ތެރެއިން ލާފައި ސެފްގެ ބައްޕަގެ ވޯލްޑަށް ދިޔައީއޭ. ބްލެކްހޯލްއާއި ވޯމް ހޯލްއާއި އޯލް ދޯޒް ސްޓަފް އެހާ ނޭގޭ. ދެން ކީއްވެ މިހެން މިވަނީ. ހަމަ ފީލްވަނީ ސެފްއަށް ހާޓްވީހެން. އެހެންވެ އަހަންނަށްވެސް ތަދުވަނީ. ހީޒް މައި އޮންލީ ފްރެންޑް. މައި ބެސްޓް ފެރެންޑް..........." އާރްޔާ އަޑުކޮޅަށް ރޯން ފެށުމުން ޕަރީ ރިފްކާ އަދި ސޯރާ އެކަކު އަނެކަކަށް ބަލާލައިފިއެވެ.\nއާރްޔާ ކޮންޓްރޯލުން ނެއްޓުނީއެވެ.\nކުޑަކުއްޖެއްވީމަ އެހެންވުން އެކަށީގެންވެއެވެ.\n"ދެރަގޮތްގޮތް ވަނީ އަހަރެން ނަމާދުނުކުރާތީ ކަމަށްވާނީ. ކޮންދުވަހެއް ނަމާދު މަތިން ހަދާންނެތިފައި ހުންނަތާ. ހިތާމަވެރި ސިޗުއޭޝަނެއް ދިމާވެ ޑެސްޕެރޭޓްވީމަ ނަމާދުކުރަން ހަދާން މިވީ. ދުޢާކުރީމަ ސެފް ފެންނާނެ އިންޝާﷲ.. ސޯރާ ވުޟޫކުރަން ފެން ގެނެސްދީ ބަލަ..." އާރްޔާ ހެދުމުގެ އަތުކުރިއާއި ފައިކުރި އޮޅައިލިއެވެ.\nމަޑުމަޑު ފިޔާތޮށިކުލަ އަރާ ދޮން ދޮން ދެއަތަށް ސޯރާ ފެންއަޅާ ދިނެވެ. ދޮންމޫނުގައި ފެންތިކިތައް ބަބުޅަން ފެށިއެވެ.\nވުޟޫކޮށް ނިމިގެން ވިނަގަނޑުމަތީ މުސައްލާ ފަތުރާލައިގެން އާރްޔާ ނިކަން މަޑުމޮޅިކަމާއެކު ނަމާދުކުރަން ފެށިއެވެ.\nއާރްޔާ ކުޑަކުއްޖަކަށް ވިޔަސް ދުޢާކޮށްގެން ނޫނީ ކާމިޔާބުވާނެގޮތެއް ނެތްކަން ވިސްނުނީއެވެ. ކިތަންމެ ގަދަ އަޅާ މަސައްކަތްކުރިޔަސް ތަގުދީރުގައި ލިޔުއްވާފައި ނެތިއްޔާ އެކަމެއް ނުވާނެއެވެ. ސެފްރަން ގެއްލުމުން އާރްޔާ ވަކިން ބޮޑަށް އާއިލާ މަތިން ހަނދާންވިއެވެ. އެންމެން އޭނަ ހޯދަން ކުރާނެ މަސައްކަތާއި ކަރުނަ އޮއްސާނެވަރު އިހުސާސްކުރެވި ކަރުނަތަކަށް ނިމުމެއް ނައެވެ. ލޯބިވާ އެންމެން ވަކިވުމުން ދުނިޔޭގައި އުޅެންވީ ކޮން އުއްމީދެއްގައި ހެއްޔެވެ؟\nސިކުނޑީގެ ކަނަކުން އެންގީ މާޔޫސް ނުވުމަށެވެ. ކެތްތެރިވުމަށެވެ. ޔޫސުފްގެ ފާނުގެ ސޫރަތުން އިބުރަތް ހާސިލުކުރުމަށެވެ. ފޯނު ހުޅުވާލައިގެން އިނދެ އެ ސޫރަތް ކިޔަވާ ނިމުނުއިރު ދެލޮލުން އުއްމީދުގެ ބައްތިތައް ދިއްލި ކަރުނަތައް ހިނދިއްޖެއެވެ.\nއާރްޔާ ސެފްރަންއާއި ހެދި އުޅޭވަރުން ޕަރީ ކަންތައްބޮޑުވެ ހަސަދައިގެ އަލިފާން އެތެރެހަށީގައި ކަނިޖަހަންފެށިއެވެ. އެހެންވެ އެކަމާއިހެދި ޕަރީ އާރްޔާއަށްވުރެ މާ ދެރަވާކަމުގައި ހެދި ދޭތެރެއަކުން ރޯލައެވެ. އާރްޔާ ސެފްރަންއަށް ގޮވަމުން އެތަން މިތަން ހޯދަމުންގޮސް ވަރުބަލިވެ ލޮޑުވާގޮތްވުމުން އަރާމުކޮށްލަން މަޑުކޮށްލީ ނިކަން ދިގު ގަހެއްގެ ކައިރީގައެވެ. އަރްޔާ ގަހުގެ ގޮފިގަނޑެއް ހަލުވައިލިއެވެ.\n"ސެފްރަން އާ ޔޫ އަޕް ދެއަ؟ އެންމެން ގެއްލިގެން ހޯދަނީ..........."\n"ސެފްރަން ހައިޑް އެންޑް ސީކް ކުޅޭނެހެން އާރްޔާއަށް ހީވޭތަ؟ ހީޒް އެ މެޗުއާ ގައި. އަދި ކިންގްއަކަށް ވާން އެއުޅެނީ. އާރްޔާމެން ކުޑަކުދިން ކުޅޭ ކުޅިވަރުތައް އޭނައެއް ނުކުޅޭނެ....." ޕަރީ ފާޑަކަށް ހުރެފައި ބުނެލިއެވެ.\n"ޕަރީ ހާދަ ރުޅިގަދަވެފައި...." ސޯރާ ކިޔައިލިއެވެ.\n"ދޭ ހޭޑް އެ ކްލޯޒް ރިލޭޝަންޝިޕް. ޕަރީ މަސްޓް ބީ ހާޓް ބްރޯކެން...." އާރްޔާ ސޯރާގެ ކަންފަތްދޮށުގައި ވައިއަޑަކުން ކިޔައިލިއިރު ރިފްކާއާއި ޕަރީ ކަޅިޖަހާނުލާ ބަލަން ތިއްބެވެ.\nޒޭބް ފެންޑާގައި ކުރިކަނޑާލަ ކަނޑާލާ ހުއްޓާ އާރްޔާއާއި ތިން އެކުވެރިން ފަރުބަދަމަތިން އަރައިގެން އަންނަތަން ފެނުނެވެ. އާރްޔާ ބެކްޕެކް އަޅުވައިގެން ހުރިއިރު އެހެންކުދިން ތަންމަތިއާއި ފޭލިގެފަދަ ބަރު އެއްޗެހި ކޮނޑަށް ލައިގެންނެވެ. ޒޭބްގެ އިޝާރާތަށް އެހެން ކުދިން އެތެރެއަށް ވަނެެވެ. އޭނަ ރުޅިވެރިކަމާއެކު އާރްޔާގެ ކޯތާފަތުގައި އިނގިލިޖެއްސިއެވެ.\n"އަހަރެންގެ ހުއްދަނެތި ގަނޑުވަރުން ބޭރަށް ނުކުމެގެން ނުވާނެ......."\n"އެހާ ދުރަށް ނުދަން......." އާރްޔާ އަދަބުވެރިގޮތަކަށް އިސްޖަހާލައިގެން ހުއްޓެވެ.\n"ކުޑަކުޑަކުއްޖެއް ލަދެއްވެސް ނުގަނޭތަ؟ ބާލިޣުވެސް ނުވާކުއްޖެއް ފިރިހެނުންނާއިހެދި އުޅެންޖެހޭތަ؟ ސެފްރަންއަށް މޮޔަވެގެެން އާރްޔާ ތިއުޅެނީ. އަހަންނަށް ނޭގެނީއެއް ނޫން. ހަމައެކަނި އޭނަގެ ތަސްވީރުތައް ކުރެހެން ވީ؟" ޒޭބް އަރްޔަގެ ދަތްދޮޅީގައި ހިފާ އުފުލާލާފައި އޭނައާއި ހަތަރުކަޅި ހަމަކުރުވިއެވެ. ހުޅުވާފައި ހުރި ދޮރުތަކުން ވަންނަ ފިނިފިނި ވިލާތަކުން އާރްޔަ ހީކަރުވާގޮތް ވިނަމަވެސް ޒޭބްގެ އަނދަ އަނދާ ހުރި ހޫނު އަތްތިލައާއި އެ ޖިސްމުން އަރާ ހޫނުކަމުން ހީފިލިއެވެ.\n"ވަޓް އާ ޔޫ ޓޯކިން އެބައުޓް؟ ތިބުނި އެއްޗެއް އަންޑަސްޓޭންޑެއް ނުވި. ހީޒް މައި ފްރެންޑް. އެހެންވެ ތަސްވީރު ކުރަހަނީ. ތަންކޮޅެއް ކުރަހަން ފަސޭހަ ހިތްގައިމު ފީޗާސްތައް ހުރީމަ ކުރެހުންތެރިންނަށް އެކަހަލަ މޮޑެލްސްއިން ކުރަހަން ފަސޭހަވާނެ....." އާރްޔާ ހިނިގަނޑު ނުހިފެހެއްޓި ހެވެން ފެށުނެވެ.\n"އާރްޔާއަށް ރަގަޅަކަށް މިބުނީ. އިންސާނަކަށް ޖިންނިއަކު ދެކެ ލޯބިވެވުމަކީ އެކުއްޖެއްގެ ބަދުނަސީބުކަމުގައި ނޫނީ ނުވާނެ. އޭނައާއި ދުުރުން އުޅޭ. ސެފްރަންއާއި އާރްޔާ ގުޅޭނެ އެއްވެސް ފުރުސަތެއް ނެތް.........." ޒޭބް ހިނިތުންވެލިއެވެ.\nޒޭބްއަކީ ބައިޕޯލާ ޖިންނިއެއް ހެއްޔެެވެ؟ އެއްގަޑީގައި ރުޅިގަދަވެ އަނދަ އަނދާ ހުރެއްޖެއްޔާ އަނެއްގަޑީގައި އެންމެ ފުރިހަމަ ނަމޫނާ ޝާހީ ރަސްދަރިކަނބަލެކެވެ.\nފަނޑު އަލިކަމެއް ވެރިވެފައިވާ ހޯލުތެރޭގައި ދޫލަމަތީ ކުޝަންތައް ޖަހާފައިވާއިރު އަޒްކީލްއާއި ޒޭބް ކުޝަންތައް މަތީ އޮށޯވެލައިގެން އަރާމްކޮށްލަން ތިބިއިރު އެކަކު އަނެކަކުގެ ލޮލަށް ގެއްލިފައެވެ. އަޒްކީލްގެ ފަރާތުން ލިބޭ ލޯތްބާއި އޯގާތެރިކަމުން އޭނަގެ އާއިލާގެ މަތިން ހަދާން ނައްތާލާ ދިރިއުޅުމާއިގެން ކުރިއަށް ދެވޭނެ ހިތްވަރު ލިބިފައިވިއެވެ.\n"އާނ މަގޭ ފުރާނައާ. ތިހީކުރެވުނީ ރަގަޅަށް. ގަންދީޝާއަކީ އަހަރެންގެ ދޮންމަންމަ. އަހަރެމެން ހުރިހާ ފިރިހެންކުދިން ކުޑައިރު އަސްލު މަންމަގެ ޖާރިޔާއަކަށް ގަންދީޝާ އުޅުނީ. މަންމައަށްވުރެ ބޮޑަށް ކުދިން އޭނައާއި ދޯޅުވާނެ. އަހަރެމެން ލައްވާ މަންމަ ކިޔުއްވާނެ. ފެށުނީއްސުރެން އެކަން އެހެން އޮތީ. މަންމަ މަރުވިއިރު ބައްޕަ ގަންދީޝާއާއި ކައިވެނިކުރަން ވަސިއްޔަތްކުރުވި. އެކަމަކު އެންޖެލާއާއި މިރިއަމްގެ އުފަން މަންމައަށް ވުމުން އެކުދިންނަށް ޚާއްސަަކަމެއް ބަހައްޓާ. އަހަންނަށް ރަސްކަން ދޭން ބާރުއެޅިޔަސް އެއަށްވުރެ ސެފްރަންއަށް ރަސްކަން ލިބުމަށް އެދި މަންމަ ދުޢާކުރާނެ........." އަޒްކީލްގެ ފަރާތުން އެ ސިއްރު ހާމަވުމުން ޒޭބް ހައިރާންވިއެވެ.\n"ހާދަ ސިއްރުވެރިއޭ....." ޒޭބް އެސްފިިޔަތައް ތިރިކޮށްލިއެެވެ.\nއަޒްކީލްގެ ކިތައް ސިއްރު މިގޮތަށް ފޮރުވާފައިވޭ ހެއްޔެވެ؟\n"އެއީ އެހާ މުހިއްމުކަމެއް ނޫނެއްނު. އަހަރެމެންގެ މަންމަގެ މަގާމުގައި ހުރީ ގަންދީޝާ. ޒޭބް އާއިލާއާއި ވަކިން ބިންމަތީ އުޅޭތީ ބައެއްކަންތައް ނޭގި އޮތީ. މާޒީގެ ވާހަކަ ދެއްކުމުގެ މާނައެއް އަހަންނަށް ނުފެނޭ. ރުޅިއައީތަ ޒޭބް ޕަރީ.........." އަޒްކީލް އެހިއެވެ.\n"ކިތަންމެ ގިނަ ސިއްރުތަކެއް ހުއްޓަސް ހެވޭ. މަރުވަންދެން އެކީގައި އިރާދަކުރެއްވިއްޔާ ހުންނާނަން. ތެދުވެރި ލޯތްބެއް ވެވުނު ފަރާތާއެކު މުސްކުޅިވާންދެން އެކީގައި އުޅެ ގިޔާމަތްދުވަހުންވެސް އެކީވުމަށް ދުޢާކުރަން......" ޒޭބް އަޒްކީލްގެ ކޮނޑުގައި ބޯ އަޅާލިއެވެ.\nހަފްތާއެއް ވޭތުވެގެން ދިޔައީ ހަލުވިކަމާއެކުގައެވެ. ސެފްރަންގެ ހަށިގަނޑުގައި ފިހި ކަޅުވެފައިވާ ތަންތަން ކޮންމެވެސް ވަރަކަށް ރަގަޅުވެ ތެދުވެ އުޅެވޭވަރުވެއްޖެއެވެ. އޭނަ ސަލާމަތްކޮށްދިން މަޚުލޫގުއާއި ދެމީހުންނަށް އަދި ހަމަޖެހިލައިގެން ވާހަކަދައްކާލާނެ ފުރުސަތެއްވެސް ނުލިބެއެވެ. ސެފްރަން ގައިގާ ސާލު އޮޅާލައިގެން މަޑުމަޑުން ހިނގާލާފައި ހޮހަޅައިން ބޭރަށް ނުކުތެވެ.\nއޭރު މަޚުލޫގު އުޑާއި ދިމާލަށް ބަލަހައްޓައިގެން ހިނިތުންވެލާފައި ހުރިއިރު ދެލޮލުން އުފާވެރިކަމުގެ ވިދުވަރު ފެނެއެވެ.\n"ކީއްކުރަނީ؟ " ސެފްރަން އެހިއެވެ.\n"ދުނިޔެ ކިހާ ހިތްގައިމު. އުޑު. މި ފަރުބަދަތަކާއި ކޯރުތައް އަދި ވާދީތަކާއި ގަސްތަކުންވެސް މިފެންނަނީ ކުޅަދުންވަންތަކަން. އިންސާނުންގެ ޚިދުމަތުގައި މިހުރިހާ ތަކެތި ލައްވާ އިންސާނާ މާތްކުރައްވާފައިވޭ..އެކަަމަކު އަހަރެމެން ގިނަމީހުން އެކަމެއް ނުދަނޭ. ޣާފިލުކަން މަތީ ތިބެ ނިމިގެން ދަނީ...................." އޭނަ ހިލަގަނޑުގެ މަތީ އިށީދެ އަތުގައިވާ ފިޔޮހި ތޫނުކުރަން ފެށިއެވެ.\nސެފްރަން ވިސްނުންތެރިކަމާއެކު އޭނަ ލާފައި ހުރި ބާ ހެދުންގަނޑަށް ނަޒަރު ހިންގައިލިއެވެ. ހިރަފުހުން އަޅިވެފައިވާ ދެފައިތިލައިގާ ފައިވާނެއް ނެތެވެ. އެކަަަމަކު ހިނިތުންވެލާއިރު ރަސްކަލަކަށްވުރެ އުފާވެރި މީހެއްހެން ހީވެއެވެ. އެ މަޚުލޫގުގެ ހަރަކާތްތަކަށް ބަލަން ހުރިއިރު ހިތް ތައުރީފުކުރިއެވެ. އޭނައަށް ދޭނެ ނަމެއް އެވަގުތު ސިކުނޑިއަށް އައެވެ.\n"މިއަދުން ފެށިގެން އަހަރެން ނަމެއް ދީފިން......"\n"އަހަންނަށްތަ؟ " މަޚުލޫގު ހީލިއެވެ.\n"ޔަޒްދަން........" ސެފްރަން ކިޔައިލިއެވެ.\n"ޔަޒްދަން؟ ތީ އަހަރެން ދުވަހަކު އަޑުއެހި ޒާތުގެ ނަމެއް ނޫން..." މަޚުލޫގު ކުރަން އިން މަަސައްކަތް ހުއްޓާލާފައި ސެފްރަންގެ މޫނަށް ބަލަން އިނެވެ.\n"އަސްލު ޔަޒްދަންޔާރު ކުރުކޮށްލާފައި އަހަރެން މި ބުނީ....."\n"އެ ނަމުގެ މާނައަކީ ކޮބާ؟ " އޭނަ އެހިއެވެ.\nޔަޒްދަންޔާރުގެ ހިނިތުންވުން ފުޅާވެގެން ދިޔުމާއެކު ސެފްރަންގެ މޫނަށް ބަލައިލިއެވެ. އެއާއެކު ކުއްލިއަކަށް އޭނަ ލޯ ކުޑަކޮށްލާފައި ވަށައިގެން ހޯދާލަމުން ތިރިވެ ބިންމަތީ ކަންފަތް ޖެހިއެވެ. ތެދުވެފައި އަވަހަށް ސެފްރަންގެ އަތުގައި ހިފައިގެން ހޮހަޅައާއި ދިމާލަށް ހިނގައިގަތީ ކޮންމެވެސް ބިރުވެރިކަމެއްވާން އުޅޭކަމަށް އޭނަގެ ހިއްސުތައް ރަތް އިންޒާރުދޭން ފެށުމުންނެވެ.


Fandiyaaru Ghanee Vaki Kurumuge Massala Maadhamaa – adduLIVE\nފަނޑިޔާރު ޣަނީ ވަކިކުރުމުގެ މައްސަލަ މާދަމާ\nDec 02, 2019, 23:12 ހަސަން ރަޝީދު\nފަނޑިޔާރު އަބްދުލް ޣަނީ މުހައްމަދު މަގާމުގެ ފަތްކޮޅުގައި ސޮއި ކުރައްވަނީ.-- ފޮޓޯ: ރައީސް އޮފީސް\nސުޕްރީމް ކޯޓުގެ ފަނޑިޔާރު އަބްދުލްޣަނީ މުހައްމަދު މަގާމުން ވަކިކުރުމުގެ މައްސަލަ މާދަމާ އޮންނަ ރައްޔިތުންގެ މަޖިލީހުގެ ޖަލްސާ އަށް އެޖެންޑާކޮށްފިއެވެ.\nފަނޑިޔާރު ޣަނީ މަގާމުން ވަކިކުރުމަށް މަޖިލީހަށް ފޮނުވީ ޖުޑީޝަލް ސާވިސް ކޮމިޝަނުންނެވެ. މި މައްސަލަ ދިރާސާކުރުމަށް މަޖިލީހުގެ ޖުޑިޝަރީ ކޮމިޓީ އަށް ފޮނުވިއިރު އެ ކޮމިޓީން ވެސް ވަނީ ޣަނީ ވަކި ކުރުމަށް ޖޭއެސްސީން ނިންމި ނިންމުމަކީ ރަނގަޅު ނިންމުމެއް ކަމަށް ނިންމައި އެ މައްސަލަ މަޖިލީހުގެ ތަޅުމަށް ފޮނުވަން ފާސްކޮށްފައެވެ.\nޤާނޫނު އަސާސީ ބުނާގޮތުން ފަނޑިޔާރަކު މަގާމުން ވަކި ކުރެވޭނީ ޖޭއެސްސީން ހުށަހަޅާ ހުށަހެޅުމަކަށް ބިނާކޮށް މަޖިލީހުގެ ވޯޓުގައި ބައިވެރިވެވަޑައިގަންނަވާ މެމްބަރުންގެ ތިން ބައިކުޅަ ދެބައިގެ އަޣުލަބިއްޔަތުންނެވެ.\nމަޖިލިހުން ޣަނީ ވަކިކުރަން ނިންމައިފިނަމަ، ސުޕްރީމް ކޯޓުގެ ކުރީގެ ހުރިހާ ފަނޑިޔާރުން ބަދަލުވީއެވެ.\nފަނޑިޔާރު ޣަނީގެ ސުލޫކީ މައްސަލަތަކެއް ބެލުމަށްފަހު އޭނާ މަގާމުން ވަކި ކުރުން ރައްޔިތުންގެ މަޖިލީހަށް ޖޭއެސްސީން ފޮނުވީ މިދިޔަ މަހުގެ ފަހުކޮޅުއެވެ. ޣަނީ ވަކި ކުރަން ހުށަހަޅަން ނިންމީ އޭނާ 60 ދުވަހަށް ސަސްޕެންޑް ވެސް ކުރުމަށްފަހު އެވެ.


vnews - Qaumee candidate eh nerun majubooru, E Nan ves eyba oi: Ali Waheed\nގައުމީ ކެންޑިޑޭޓެއް ނެރެން މަޖުބޫރު، އެ ނަންވެސް އެބައޮތް: އަލީ ވަހީދު\nއެމްޑީޕީގެ ޗެއާޕާސަން އަލީ ވަހީދު\nކުރިއަށް އޮތް 2018 ވަނަ އަހަރުގެ ރިޔާސީ އިންތިޚާބުގައި ނެރެންޖެހެނީ ގައުމީ ކެންޑިޑޭޓެއްކަމަށާ އެއީ މަޖުބޫރުކަމެއްކަމަށް އެމްޑީޕީގެ ކުރީގެ ޗެއާޕާސަން އަލީ ވަހީދު ވިދާޅުވެއްޖެއެވެ.\nއަލީ ވަހީދު މިހެން ވިދާޅުވީ އެމްޑީޕީގެ ޗެއާޕާސަންކަމުގެ މަގާމުން މިދިޔަ އަހަރުގެ ނޮވެންބަރު މަހު އިސްތިއުފާދެއްވިފަހުން ވޭތިވެދިޔަ އަހަރު ދުވަހުގެ ތެރޭގައި މީޑިއާއަކަށް ދެއްވި ފުރަތަމަ ބަސްދީގަތުން ވީޓީވީގެ "މެހެމާންސަރާ"އަށް ދެއްވަމުންނެވެ.\nސްކައިޕް މެދުވެރިކުރައްވާ ޕްރަގްރާމްގައި ބައިވެރިވެވަޑައިގެން ވާހަކަދައްކަވަމުން އަލީ ވަހީދު ވިދާޅުވީ ކުރިއަށް އޮތް ރިޔާސީ އިންތިޚާބުގައި ނެރެންޖެހެނީ ގައުމީ ކެންޑިޑޭޓެއްކަމަށާ އެއީ ކާމިޔާބުވާނެ އެންމެ މުޖައްރިބު ގޮތްކަމަށެވެ.\nރާއްޖޭގެ ހާލަތު އޮތީ ޚިޔާލީ ފޮލާ ކެއްކުމާއި، ޕާޓީތަކުގެ އަމިއްލަ އެޖެންޑާ ކުރިއަރުވަން މަސައްކަތް ކުރެވޭނެފަދަ ހާލަތެއްގައި ނޫންކަމަށާ އެހެންކަމުން ރައްޔިތުން މާޔޫސްކުރަން ނޭދޭނަމަ ޕާޓީތަކުން ނެރެންޖެހެނީ އެއް ކެންޑިޑޭޓެއްކަމަށެވެ.\n"ގައުމީ ކެންޑިޑޭޓެއް ނެރެން މަޖުބޫރު އިނގޭތޯ. 2018 ވަނަ އަހަރުގެ ރިޔާސީ އިންތިޚާބުގައި ނެރެންޖެހެނީ ވިނިން ފޯމިއުލާއެއް. އެއީ އެއް ކެންޑިޑޭޓަކު ނެރުން އަަދި އެއީ ގައުމީ ކެނޑިޑޭޓަކަށްވާންޖެހޭ." އަލީ ވަހީދު ވިދާޅުވިއެވެ.\nއަލީ ވަހީދު ވިދާޅުވީ ރިޔާސީ ދައުރު ނިމެން އަހަރަށްވެފައިވާއިރު، ގުޅިފައިވާ ސިޔާސީ ޕާޓީތަކުން ނެރޭނެ ކެންޑިޑޭޓަކު ދެއްކިފައިނެތުމަކީ ކަންބޮޑުވާކަމެއްކަމަށެވެ. އަދި ކުރިއަށް އޮތް2މަސްދުވަހަކީ ރާއްޖޭގެ ސިޔާސީ މަސްރަހަށް ބޮޑެތި ބަދަލުތަކެއް އަންނާނެ ދުވަސްތަކެއްކަމަށާ އެ މުއްދަތުގެ ތެރޭގައި ރައްޔިތުންނަށް އިންތިޚާބު ކާމިޔާބު ކުރެވޭނެ ރަނގަޅު ފޯމިއުލާއެއް ދައްކާނެކަމަށެވެ.\nއަލީ ވަހީދު ވިދާޅުވީ ރާއްޖޭގެ ސިޔާސީ ހާލަތަށް ބަލާއިރު، ސިޔާސީ ނިޒާމު ހަމަޖެއްސުމުގައި ވަރަށް މުހިންމު ބައިވެރިންތަކެއް އެބަތިއްބެވިކަމަށެވެ.\nރައީސް މުހައްމަދު ނަޝީދާއި، ގާސިމް އިބްރާހިމްގެ އިތުރަށް ކުރީގެ ނާއިބް ރައީސް ޑރ މުހައްމަދު ޖަމީލު އަހުމަދާއި، ޝައިޚް އިމްރާން އަބްދުﷲ އަދި ކާނަލް މުހައްމަދު ނާޒިމާއި، ކުރީގެ ހޯމް މިނިސްޓަރު އުމަރު ނަސީރަކީ ސިޔާސީ ނިޒާމު ހަމަޖެއްސުމުގައި މުހިންމު ބައިވެރިންކަމަށް އަލީ ވަހީދު ވިދާޅުވިއެވެ.\nއަލީ ވަހީދު ވިދާޅުވީ މިވަގުތަކީ ސިޔާސީީ ވަކިވަކި ލީޑަރުން އެ ލީޑަރުންގެ އަމިއްލަ ފޯމިއުލާތައް ނެރެ، ކަންކަން ނިންމަންވީ ވަގުތު ނޫންކަމަށާ އެގޮތަށް އެއްވެސް ލީޑަރު މަސައްކަތް ކުރައްވާނަމަ ގައުމީ ކެނޑިޑޭޓަކު ނެރެން ކުރާ މަސައްކަތަށް ހުރަސްއެޅޭނެކަމަށެވެ.\nގުޅިފައިވާ ޕާޓީތަކުން ނެރޭނެ ގައުމީ ކެންޑިޑޭޓަކީ ކޮބައިތޯ ސުވާލު ދެންނެވުމުން އަލީ ވަހީދު ވިދާޅުވީ އެކަން އިއުލާންކުރަން ފަސްވެއްޖެކަމަށާ ނަމަވެސް އެއީ އޮތް ނަމެއްކަމަށެވެ.\n"މިއަދުވެސް މާބޮޑަށް ލަސްވެއްޖެ އިނގޭތޯ ކެންޑިޑޭޓެއްގެ ވާހަކަދައްކަން. ވިނިންގ ފޯމިއުލާ އެބައޮތް. އެ ނަންވެސް އެބައޮތް އިނގޭތޯ." ވަކި ބޭފުޅެއްގެ ނަން ފާހަގަނުކުރައްވާ އަލީ ވަހީދު ވިދާޅުވިއެވެ.\nއަލީ ވަހީދު ވިދާޅުވީ ރައްޔިތުންގެ ތެރެއިން ގިނަ ބަޔަކަށް ވޯޓްލާން ފަސޭހަ ބޭފުޅަކު އިންތިޚާބުގައި ދެއްކުމަކީ ޕާޓީތަކުގެ ޒިންމާއެއްކަމަށެވެ. ޕާޓީތަކުން އިންތިޚާބުގައި ވާދަކުރާ ގައުމީ ކެނޑިޑޭޓަކީ ސިޔާސީ ޕާޓީތަކުގެ މެންބަރުންނާއި، ސިފައިންނާއި ފުލުހުން އަދި ފަނޑިޔާރުންނަށްވެސް ވޯޓްލާން ފަސޭހަ ބޭފުޅަކަށްވާންޖެހޭކަމަށް އަލީ ވަހީދު ވިދާޅުވިއެވެ.\nއަލީ ވަހީދު ވިދާޅުވީ އެމްޑީޕީގެ އަސާސީ ގަވާއިދު ބުނާގޮތުން ޕާޓީގެ ރިޔާސީ ކެނޑިޑޭޓް ކަނޑައެެޅުމަށް ޕްރައިމަރީއެއް ބާއްވަންޖެހޭކަމަށް ބައެއް ބޭފުޅުން ވިދާޅުވިނަމަވެސް މިއީ މިކަންކުރަން އެންމެ ރަނގަޅު ދަނޑިވަޅު ނޫންކަމަށެވެ. މިއީ ގައުމީ ވިސްނުމުގައި އެކުގައި މަސައްކަތް ކުރަންވީ ވަގުތުކަން ފާހަގަކުރައްވާ އަލީ ވަހީދު ވަނީ އެމްޑީޕީން ގައުމީ މަސްލަހަތުގައި އެންމެ މަތީ ދަރަޖާގައި މަސައްކަތް ކުރުމަށް ގޮވާލައްވާފައެވެ.\nއޭނާ ވިދާޅުވީ ރިޔާސީ އިންތިޚާބަށް ގައުމީ ކެންޑިޑޭޓެއް ނުނެރެވިއްޖެނަމަ ތިން ވަނަ ކެނޑިޑޭޓެއް އިންތިޚާބުން ފެނިގެންދާނެއެވެ.\n"ގައުމީ ކެންޑިޑޭޓަކަށް އެއްބަސްނުވެވިއްޖެނަމަ ރިޔާސީ އިންތިޚާބުގައި ފެނިގެންދާނީ ދެ ކެނޑިޑޭޓެއް ނޫން. ތިންވަނަ ކެނޑިޑޭޓެއް ފެނިގެންދާނެ އިނގޭތޯ. އަޅުގަނޑު ދަންނަވާލަން ބޭނުންވަނީ 2018 ވަނަ އަހަރު ވިނިންގ ފޯމިއުލާއެއް އިރާދަކުރެއްވިއްޔާ އަޅުގަނޑުމެން ރައްޔިތުންނަށް ދައްކައިދޭނަމޭ." އަލީ ވަހީދު ވިދާޅުވިއެވެ.


Galoa kuran Avasvegannaasheve! ޤަޟާކުރަން އަވަސްވެގަންނާށެވެ! – Ilm Galoa kuran Avasvegannaasheve!\nބަރަކާތުން ފުރިގެންވާ ރަމަޟާން މަސް އަޅުގަނޑުމެންނާ ބައްދަލު ކުރަން ދެން މާ ގިނަ ދުވަހެއް ނެތެވެ. ގާތްގަނޑަކަށް ދެން ބާކީ އޮތީ އެންމެ މަހެކެވެ.\nޤަޟާ ކުރަން ޖެހޭ ރޯދައެއް ނުވަތަ ރޯދަތަކެއް ހުރެއްޖެ މީހަކު މި ވަގުތު އެންމެ ބޮޑު ސަމާލުކަމެއް ދޭންވީ އެ ރޯދައެއް ނުވަތަ އެ ރޯދަތަކެއް ޤަޟާ ކުރުމަށެވެ. އެ ރޯދަތަކުގެ އަދަދު ގިނަނަމަ، އިތުރަށް ސަމާލުވެ، އިތުރު ހިއްވަރެއް ކޮށް، މި ރަމަޟާންމަސް ޖެހުމުގެ ކުރިން އެ ރޯދަތައް ޤަޟާކޮށް ނިންމަން ވާނެއެވެ.\nފަރުވާކުޑަވުމުގެ ސަބަބުން ރޯދަތައް ޤަޟާ ނުކުރެވި އަނެއް ރޯދަ މަހާ ބައްދަލުވުމަކީ ވަރަށް ބޮޑު ގޯހެކެވެ. ޝަރުޢީ އުޒުރެއްނެތި ފަރުވާ ކުޑަކުރުމުގެ ސަބަބުން ރޯދަތައް ޤަޟާނުކުރެވި ހުރެ އަނެއް ރޯދަމަހާ ބައްދަލުކުރާ މީހާގެ މައްޗަށް ތައުބާވުން ލާޒިމުވެގެންވެއެވެ. އެއަށްފަހު ރޯދަމަސް ނިމުމުން އެއިގެ ކުރީ ރޯދަމަހުގައި ދޫވެފައިވާ ރޯދަތައް ޤަޟާ ކުުރުމާއެކު ކައްފާރާ ދިނުން ވާޖިބުވެގެންވެއެވެ. އެއީ ކޮންމެ ރޯދައަކަށް ބައި ޞާޢެއްގެ މިންވަރަށް މިސްކީނަކަށް ކާންދިނުމެވެ. ބައި ޞާޢައަކީ، 1.5 ކިލޯގްރާމްގެ އެ ޤައުމުގެ ބަޔަކު އާންމުކޮށް ކައިއުޅޭ ގޮވާމުގެ ބާވަތެއް ދިނުމެވެ. މިސާލަކަށް، ހަނޑުލާއި ފުށް ފަދަ އެއްޗެކެވެ. މި ކައްފާރާ ދިނުމުގައި ހުރިހާ ރޯދައަކަށް ވާވަރަށް އެކީއެކައްޗަކަށް ވެސް ދެވިދާނެއެވެ. އަދި މިސްކީނުންގެ ތެރެއިން އެންމެ މީހަކަށް އެ ހުރިހާ ރޯދައަކަށް ވާ ވަރަށް ވެސް ދެވިދާނެއެވެ.\nނަމަވެސް ޝަރުޢީ އުޒުރަކާ ލައިގެން ރޯދަތައް ޤަޟާކޮށް ނުނިމުނު މީހާގެ މައްޗަށް ވަނީ އަނެއް ރޯދަމަސް ނިމުމުން ޤަޟާ ނުކުރެވި ހުރި ރޯދަތައް ޤަޟާކުރުން އެކަންޏެވެ. މިފަދަ މީހުންގެ މައްޗަށް ކައްފާރާ ދިނުން ލާޒިމުވެގެނެއް ނުވެއެވެ. ޝަރުޢީ އުޒުރަކީ އެއްވެސް ގޮތަކަށް އެމީހާއަށް އެ ރޯދަ ހިފުމުގެ ކުޅަދާނަކަން ލިބިގެން ނުވުމެވެ. މިސާލަކަށް، ރޯދަތައް ހިފަން ހުއްޓައި، ބަލިވެ އިނުމުގެ ސަބަބުން މާ ބޮޑަށް ވަރުބަލިވެ ރޯދަތައް ނުހިފި ދިޔުމާއިި ކުރިމަތިވި ބައްޔެއްގެ ސަބަބުން ރޯދަ ނުހިފި ދިޔުން ފަދަ ކަންކަމެވެ.\nޤަޟާ ކުރަން ހުންނަ ރޯދަތަކާމެދު ފަރުވާ ކުޑަކުރުމުގެ ބަދަލުގައި އެކަމަށް ސަމާލުކަން ދީ، މިކަންކަމުގެ ފިޤުހު ނޭނގޭނަމަ، ޢިލްމުވެރިންގެ އަރިހުން އަހައި އޮޅުން ފިލުވައިގެން އެކަންކަން ކުރަން އޮންނަ މަގުން އެކަންކަން ކުރަން ވާނެއެވެ. އެންމެފަހު ވަގުތާ ޖެހެންދެން ރޯދަތައް ޤަޟާ ކުރަން ނުބަހައްޓާށެވެ. ވީހާވެސް އަވަހަކަށް އެކަން ކުރެވޭތޯ ބަލާށެވެ. ޚާއްޞަކޮށް، ޝަޢުބާންމަސް ޖެހުމުން ޤަޟާކުރަން އަވަސްވެގަތުން މަޖުބޫރެވެ.\nއެންމެފަހު ވަގުތާ ޖެހެންދެން ރޯދަތައް ޤަޟާ ކުރަން ނުބަހައްޓާށެވެ. ވީހާވެސް އަވަހަކަށް އެކަން ކުރެވޭތޯ ބަލާށެވެ. ޚާއްޞަކޮށް، ޝަޢުބާންމަސް ޖެހުމުން ޤަޟާކުރަން އަވަސްވެގަތުން މަޖުބޫރެވެ.\nއިންސާނަކަށް ލިބޭނެ އެންމެ ބޮޑު އެއް ނިޢުމަތަކީ ރަމަޟާން މަހުގެ ބަރަކާތްތެރިކަން ޣަނީމާ ކުރަން ފުރުޞަތު ލިބިގެން ދިޔުން ކަމާމެދަކު ޝައްކެއް ނެތެވެ. އެކަމުގެ ތައުފީޤު މާތް ﷲ އަޅުގަނޑުމެން އެންމެންނަށް މިންވަރު ކުރައްވާށިއެވެ. އާމީން!


ރާއްޖޭގެ ރަދުން އިސްލާމްވީ ހިޖްރީ ގޮތުން2ރަބިލް އާޚިރު މަހުގައި ބާ؟Mikal News\nރާއްޖޭގެ ރަދުން އިސްލާމްވީ ހިޖްރީ ގޮތުން2ރަބިލް އާޚިރު މަހުގައި ބާ؟\n12 ޖެނުއަރީ 2016, 10:48 |\nމިއަދަކީ ރާއްޖެ އިސްލާމްވި ދުވަސްކަމުގައި ބެލެވޭ ދުވަހެއެވެ. ރާއްޖެ އިސްލާމްވި ދުވަސް ކަމަށް ބަލަމުން އަންނަނީ އެއިރު ރާއްޖޭގެ ރަސްކަމުގައި ހުންނެވި ދަރުމަވަންތަ ރަސްގެފާނު (މުހައްމަދު ބުނި އަބްދުﷲ) އިސްލާމް ދީން ގަބޫލުކުރެއްވި ދުވަސް ކަމަށް ތާރީޚީ ގޮތުން ބެލެވެއެވެ. ތާރީޚީ ލިޔުންތަކުން ބޮޑަށް ބުރަވެވެނީ އެއީ ހިޖުރައިން 540 ވަނަ އަހަރު ރަބިއުލް އާޚިރު މަހުގެ2ވަނަ ދުވަސް ކަމަށެވެ.\nމިދުވަސް ފާހަނގަ ކުރަން ފެށުނީ ރާއްޖޭ އިސްލާމްވި ކަމަށް ބުނާ ތާރީޚުން (540ހ.) ފެށިގެން 835 އަހަރު ދުވަސް ފަހުން (1374ހ.) ދުވަސް ފަހުން ކަމަށް ތާރީޚު ތަކުން ދައްކައެވެ. އެދުވަސްވަރުގެ ލިޔުންތަކުގެ މަދުކަމާއި ބަލިކަށިކަމާއި އަދި އެހާ ގިނަ ދުވަސް ފަހުން މިދުވަސް (10 ވަރަކަށް ދަރިކޮޅު ނުވަތަ ޖެނެރޭޝަން ފަހުން) ފާހަނގަ ކުރަން ފެށުމާއެކު މިތާރީޚުތައް އެހާ ސާފުސީދާ ނުވެދާނެއެވެ.\nއެދުވަސްވަރަކީ އަރަބި ބަހުން ތައުލީމު ހާސިލުކުރުމަށް އިސްކަމެއް ދެވިގެން ދިޔަ ދުވަސްވަރަކަށް ވުމާއެކު ތާރީޚީ ކަންކަމުގައި ބޮޑަށް ބޭނުންކޮށްފައި ވަނީ ހިޖްރީ ތާރީޚެވެ. އެގޮތުން ރާއްޖެ އިސްލާމްވި ދުވަސް ފުރަތަމަ ފާހަނގަ ކޮށްފައި ވަނީ ހިޖްރީ ގޮތުން 1374ގެ ރަބިއުލް އާޚިރު މަހު2ވަނަ ދުވަހުއެވެ. އެއީ މިލާދީ ތާރީޚުން 28 ނޮވެމްބަރު 1954 އެވެ. އެ ދުވަސްވަރަކީ ދެ ޖުމްހޫރިއްޔާ ދެމެދުގެ ރަސްކަމުގެ ދުވަސްވަރެވެ. މުހައްމަދު ފަރީދުގެ ރަސްކަމުގެ ދުވަސްވަރެވެ. ރަސްކަމުގެ ދުވަސްތަކާއި އެކު ދެ ވަނަ ޑިމޮކްރަސީ ފެށެންދެން މިދުވަސް ފާހަނގަ ކޮށްފައި ވެއެވެ.\nމިހާރު މިދުވަސް ފާހަނގަ ކުރުމަށް ކުރެވެނީ ކޮން ކަމެއްބާއެވެ؟ އެގޮތުން މިއަދަކީ ވެސް ދިވެހި ދައުލަތުގެ ބަންދު ދުވަހެކެވެ. އާދެ، 1437 ވަނަ އަހަރުގެ ރަބިއުލް އާޚިރު މަހުގެ ދެ ވަނަ ދުވަހެވެ. ރޭ ވެރިރަށް، މާލޭގައި ސަރުކާރުން މިދުވަސް ފާހަނގަކުރުމަށް ރަސްމީ ޖަލްސާއެއް ބޭއްވިއެވެ. އަތޮޅު ތެރޭގައި އެއްވެސް ކަމެއް ކުރި ކަން އެގޭކަށް ނެތެވެ.


SunOnline: Rajjeyge hatharu dhaairaa ehge officialun India in thamreenu kuranee\nރާއްޖޭގެ ހަތަރު ދާއިރާއެއްގެ އޮފިޝަލުން އިންޑިއާއިން ތަމްރީން ކުރަނީ\nމުހައްމަދު އައުޒަމް 23 Nov 2020, 18:45\nރާއްޖޭ އޮފިޝަލުންނަށް އިންޑިއާއިން ހިންގި ކޯސްތަކެއްގެ ތެރެއިން--\nރާއްޖޭގެ ހަތަރު ދާއިރާއެއްގެ އޮފިޝަލުން އިންޑިއާއިން ތަމްރީން ކުރަން ނިންމައިފި އެވެ.\nތަަމްރީން ކުރަން ނިންމާފައި ވަނީ ކަސްޓަމްސް، އިލެކްޝަން ކޮމިޝަން، އަދި ސިވިލް ސާވިސް ކޮމިޝަން އޮފިޝަލުންނާއި ޓީޗަރުން ކަމަށް ރާއްޖޭގައި ހުންނަ އިންޑިއާ އެމްބަސީއިން މިއަދު ނެރުނު ބަޔާނެއްގައި ބުންޏެވެ.\nރާއްޖޭގެ ކަސްޓަމްސްގެ 24 އޮފިޝަލުންނަށް، އިންޑިއާގެ ފަރީދު އާބާދުގައި ހުންނަ ނެޝަނަލް އެކެޑަމީ އޮފް ކަސްޓަމްސްގައި އިންފޮމޭޝަން އިން އިންޓެލިޖެންސް ގެދަރިން އެނަލިސިސް އެންޑް އެންފޯސްމަންޓާ ބެހޭ ސްޕެޝަލައިޒްޑް އޮންލައިން ޓްރެއިނިން ކޯހެއް މިމަހުގެ 23 - 27 އަށް ހިންގުމަށް ވަނީ ނިންމައިފަ އެވެ.\nއިންޑިއާ އިންސްޓްޓިއުޓް އޮފް ޑިމޮކްރަސީ އެންޑް އިލެކްޝަން މެނޭޖްމަންޓާ ގުޅިގެން ރާއްޖޭގެ އިލެކްޝަން ކޮމިޝަންގެ 10 އޮފިސަރުންނަށް މިމަހުގެ 23- 27 އަށް އީ އައިޓެކް ވޯޓާ ރަޖިސްޓްރޭޝަން ކޯހެއްވެސް ހިންގުމަށް ވަނީ ނިންމައިފައެވެ. އެ ކޯހުގައި ވޯޓާސް ރަޖިސްޓްރޭޝަނާއި، އިންފޮމޭޝަން އެންޑް ކޮމިއުނިކޭޝަން ޓެކްނޮލޮޖީގެ އިތުރުން ލޮޖިސްޓިކްސް އެންޑް އޮޕަރޭޝަނާ ގުޅޭގޮތުން ކިޔަވައިދޭނެއެވެ.\nއޭގެ އިތުރުން އިންޑިއާގެ ނެޝެނަލް ސެންޓާ ފޯ ގުޑް ގަވާނަންސް (އެންސީޖީޖީ)އިން ގުޑް ގަވާނަންސްއާ ގުޅޭ ގޮތުން ރާއްޖޭގެ ސިވިލް ސާވަންޓުންނަށް އަމާޒުކޮށްގެން ދެ ދުވަހުން ވޯކްޝޮޕެއް ބޭއްވުމަށް ވަނީ ނިންމައިފައެވެ. އެ ކޯސް ތާވަލް ކޮށްފައިވަނީ އަންނަ އަހަރުގެ ފެބްރުއަރީ މަހަށެވެެ.\nމިދިޔަ ހަފްތާގައި ރާއްޖޭގެ ޓީޗަރުން ތަމްރީންކުރަން ވަނީ ފަސް ސްޕެޝަލައިޑް އޮންލައިން ކޯހެއްވެސް ވަނީ ފަށައިފަ އެވެ. އިންޑިއާގެ ޗެންނާއީގައި ހުންނަ ނެޝެނަލް އިންސްޓްޓިއުޓް ފޯ ޓީޗާސް ޓްރެއިނިން އެންޑް ރިސާޗްގެ ފަރާތުން ހިންގާ އެ ކޯސްތަކުގެ ތެރޭގައި ކޮލިޓީ އެޝުއަރެންސް އިން އޮންލައިން ޓީޗިން، ލާނިން މެނޭޖްމަންޓް ސިސްޓަމްތައް ފަދަ ދާއިރާތައް ހިމެނެެއެވެ.\nއިންޑިއާއިން ދާދި ފަހުން ވަނީ ރާއްޖޭގެ އިތުރުން ސިއްހީ ދާއިރާގެ އޮފިޝަލުންނަށް ގުޑް ކްލިނިކަލް ޕްރެކްޓިސްއާއި ގުޑް ކްލިނިކަލް ލެބޯޓަރީ ޕްރެކްޓިސްއާ ގުޅޭ ކޯހެއް ހިންގައިފައެވެ. އެ ޕްރޮގްރާމްގެ ސަަބަބުން ކޮވިޑް-19 ވެކްސިންއަށް ތައްޔާރުވެ އެ ވެކްސިން އެޕްރޫވްވުމާއެކު އެންމެ އެކަށޭނެ ގޮތުގައި ވެކްސިން ދޭން ފެށޭނެކަަމަށް އިންޑިއާގެ އެމްބަސީން ބުންޏެވެ.\nއިންޑިއާގެ ވެކްސިން ކާރުހާނާގައި އަލިފާނުގެ ހާދިސާއެއް


Kulununeh Loabi -2| Vaahaka ކުލުނުނެތް ލޯބި –2– Vaahaka\nކުލުނުނެތް ލޯބި - 2\n2k 1 0\tJanuary 12, 2022\nކުލުނުނެތް ލޯބި - 1\n" އޭ ކޮންކުއްޖެއް؟ "ލީޒާ ހިނިތުން ވުމާއެކު އަހާލިއެވެ. " އެއީ މަގޭ ދަރި ޝާމިން "ޒާހިރު ޝާމިން ގެ މޫނައް ބަލާލުމައްފަހު ޖަވާބުދިނެވެ. ޒާހިރު ޝާމިންއަށް ސައި ބޯން ގޮވިއެވެ. ޝާމިން އިސްޖަހާގެންހުރެ އައިސް މޭޒު ގާތު އިން ގޮނޑިޔަކު އިށީނެވެ. ޒާހިރުވެސް ސައިބޯން އިށީނުމުން ލީޒާ ތެދުވެ ދެން މިދަނީއޭ ކިޔާފަ ހިނގައިގަތެވެ. އެވަގުތުވެސް ލީޒާއަށް އެކުޑަކުޑަ ޝާމިން އާދޭތެރޭ ހިޔާލު ކުރެވެންފެށިއެވެ. އެކުޑަކުއްޖާގެ އިހުސާސްތައް ލީޒާއަށް ދެނެގަނެވުނެވެ. އަދި އިތުރަށް ދެނެގަންނަން ބޭނުންވެސްވިއެވެ. ނަމަވެސް ހިތުގައި އެ އުފެދުނު ސުވާލުތައް ބޭއްވުމައްފަހު އެއްވެސް ބަހެއް ނުބުނެ ލީޒާ ނިކުމެގެން ދިޔައީއެވެ.\nދެބެއިން ތިބީ ސައިބޯށެވެ. ކާމޭޒު ދޮށުން އެއްވެސް އަޑެއް ނީވެއެވެ. ޒާހިރަކީ ޝާމިން އާ އެއްވެސްވަރަކަށް ވާހަކަ ދައްކާ މީހެއް ނޫނެވެ. ބޭނުންވާ މުހިންމު އެއްޗެއް ނޫނީ ނުބުނާނެއެވެ. ސައި ބޯންވެސް އެ ގޮވީ ބޭރުން އައި މީހަކު ގޭގަ ހުރުމުންނެވެ. އިސްޖަހާގެން އިނދެ ޝާމިން ސައިބޮމުން ގެންދިޔައެވެ. ސައިފޮދެއް ބޯލުމަށްފަހު ޝާމިން ތަށި ބަހައްޓަނިކޮށް މޭޒު މައްޗަށް ސައިތަށި ބަންޑުންވިއެވެ. ޝާމިން ދިޔައީ ސިއްސާގެންނެވެ. ސައިތައް މުޅިތަނަށް ބުރައިގެންގޮސް ޒާހިރުގެ ގަމީހަށްވެސް އެޅުނެވެ. ޒާހިރު ގާތައް އައިރުޅީގަ ތެދުވެ ޝާމިންގެ ކަންފަތުގައި ވަރަށް ބާރަށް ހިފާ އަނބުރާލިއެވެ. އަދި ވަރަށް ބާރަށް ހަޅޭއްލަވާގަނެފައި ބުންޏުވެ. " ކިހާދެރަވެއްޖެ ކަމެއްމީ.... އޮފީހައްދާން ވާއިރަށް މުޅި ގަމީހެންނުތި ހަޑިކޮށްލީ. ތަންކޮޅެއް ބަލާލައިގެން އުޅެބަލަ. " މިހެން ބުނެފަ ޒާހިރު ދިޔައީ ކޮޓެރިއަށެވެ. އޭރު ޝާމިންއަށް ހުރީ ވަރަށް ތަދުވެފައެވެ. ކަންފަތުގަ ހިފާލިލެއް ބާރުކަމުން ހަމަ ކިރިޔާހުރީ ނުރޮވިއެވެ. ނަމަވެސް އެއީ އާދަ ކަމުގައިވުމުން ޝާމިން އެނާގެ ބައްޕަ އާދިމާލައް އެއްވެސް ބަހެއް ނުބުނެއެވެ.\nޒާހިރު ހެދުން ބަދަލުކުރުމަށްފަހު ނިކުމެގެން ދިޔައިރުވެސް ޝާމިން އިނީ މޭޒު ދޮށުގައި ގަބުވެފައެވެ. އިރުކޮޅެއް ވަންދެން ޝާމިން އިނުމަށްފަހު ތެދުވެގެން މަޑުމަޑުން ގޮސް ކޮޓެރިއައްވަދުނެވެ. އަދި އެނާގެ ކަބެޑުން ކޮންމެވެސް އެއްޗެއް ހިފައިގެންގޮސް ކޮޓެރީގެ ކަނަކު އިށީނެވެ. އެއީ އޭނަގެ މަންމަގެ ފޮޓޯގަނޑެކެވެ. އިރުކޮޅެއް ވަންދެން ޝާމިން އެ ފޮޓޯގަނޑަށް ބަލަހައްޓާގެންއިނެވެ. އޭނަގެ ލޯވަނީ ކަރުނައިން ފުރިފައެވެ. މޫނުމައްޗައްވަނީ އަނދިރިކަން ވެރިވެފައެވެ. މާޔޫސްކަންމަތީ އިނދެ ވިސްނާ ފިކުރުކުރެވެންފެށުނެވެ. އެ ކުޑަކުޑަ ހިތަށް ހަމަކެންނުވެ ލޮލުން ކަރުނަތައް އޮހެންފެށުނެވެ. މާގިނައިރުތަކެތްނުވެ މަންމަގެ ފޮޓޯގަނޑު ކަރުނައިން ތެންމާލިއެވެ. ފޮޓޯގަނޑަށް ބަލަން އިނދެ ޝާމިން ގިސްލާ ރޮމުން ކިޔައެވެ. " މަންމާ.... މަންމަ އަހަރެން ދުކޮށްލާފަ ތިދިޔައީ ކީއްވެ؟ މަންމަ ނެތީމަ އަހަރެން ހާދަ ދެރަވެޔޭ.. މަންމަ އަހަރެންގާތު ހުރިނަމަ އަހަރެން މިހާލަކު އުޅޭކަށް ނުޖިހޭނެ. މަންމާ.... އަހަންނަށް މިތާކު އެއްވެސް އުފަލެއް ނެތް. މަންމަ ނެތީމަ ބައްޕަ އަހަންނަށް ވަރަށް އަނިޔާކުރޭ. ބައްޕަ އަހަރެންދެކެ އެއްވެސްވަރަކަށް ލޯތްބެއްނުވޭ. އަހަރެންނާ އަޅާލާނެ އެއްވެސްމީހަކު މިތާކުނެތް. މަންމާ... މަންމަ މަތިން އަހަރެން ވަރަށް ހަނދާންވޭ" މިހެން ރޮމުން ބުނެ ޝާމިން މަންމަގެ ފޮޓޯގަނޑުގައި ބައްދާލިއެވެ. ނަމަވެސް މިތުއްތު ކުއްޖާގެ ވާހަކަތައް އަޑުއަހާނެ އެއްވެސްމީހަކެއެތާކުނެތެވެ. އެހެން އިނދެ ހިތާމަކޮށް ވަރުބަލިކާމާ، މާޔޫސްކަމާއެކު ޝާމިން އަށް ނިިދުނީއެވެ.\nމެންދުރުފަސްވެ ގަޑިން2ޖަހަނީއެވެ. ޒާހިރުވެެސް އޮފީހުންއައިސް ގޭގަ މުޑުކޮށްލައިގެން ޓީވީ ބަލަން އެނދުމަތީ އޮށޯވެ ހަމަމަޖެހިލައިގެން އޮތެވެ. ޝާމިން އަދިވެސް އޭނަގެ ކޮޓެރިއަކުން ނުނިކުމެއެވެ. އިރުކޮޅެއްފަހުން ދޮރުގަ ޓަކިޖަހާ ސަލާމް ގޮވާއަޑު ބޭރުން ޒާހިރުއަށް އިވުނެވެ. ޒާހިރުގޮސް ދޮރުހުޅުވާލިއިރު ލީޒާ ހުރީ ކާއެއްޗެހި ހިފައިގެން އައިސްއެވެ. އެތެރެއަށް ވަންނާށޭ ބުނުމުން ލީޒާ ވަދެ ކާމޭޒުމަތީ ކާއެއްޗެހިތައް ބެހެއްޓިއެވެ." ސަލާމް ނުގޮވާ މިގެޔައް ލީޒާ ވަދުމަކުން މައްސަލައެއްނެތޭ." މިހެން ޒާހިރު ލިޒާއާ ދިމާލައް ހީލުމާއެކު ބުންޏެވެ. ލީޒާވެސް ޒާހިރުގެ މޫނައް ބަލާލުމއްފަހު ހީލިއެވެ. އެވަގުތު ޒާހިރު ލީޒާގާތު ކާންގެނައީ ކޯންޗެއްތޯ އަހާލިއެވެ. " ބިރިޔާނީބަތާ ކުކުޅާ... ވަރަށް މީރުވާނެ" މިހެން ލީޒާ ހިނުތުންވުމާއެކު ބުޏްޏެވެ. އަދި ކާމޭޒުމަތީގައަ ލީޒާ ތަށިތައް އަތުރާލުމައްފަހު ކާންގޮވިއެވެ. ޒާހިރު އައިސް ކާމޭޒުދޮށުގައި އިށީނދެ އިނދެގެން ކާން ފެށިއެވެ. ނަމަވެސް ޝާމިން އެއްނާދެއެވެ. އަދި ގޭތެރެއިން ފެންނާކައްވެސް ނެތެވެ. އެހެން ކަމުން ލީޒާ ޒާހިރު ގާތު " ކޮބާ ޝާމިން؟.. ކާކައްް ނާދޭތަ؟" މިހެން ބުނެ ސުވާލު ކުރިއެވެ. ޒާހިރު މީރުކޮށް ކާން އިނދެ ބުންޏެވެ. " އޭނަވީ ކޮޓެރީގަ ނިދާފަ. ކާން ބޭނުމިއްޔާ ނިކުމެގެން އަމިއްލައަށް އައިސް ކައިފާނެއެއްނު." ޒާހިރުގެ ރާގު ހުރިގޮތުން ލީޒާއަށް ޒާހިރަކީ ކޮންކަހަލަ މީހެއްކަން ކޮންމެވެސް ވަރަކަށް އެނގުނެވެ. އޭނައަކީ ދަރިންނާ ދޭތެރޭ ކުލުނެއް ނޯންނަ މީހެއްކަން ލީޒާ އަށް ފާހަގަވިއެވެ.\nFaraah January 13, 2022\nWaiting for the next part ✌\nLeaveaReply to Faraah X


Shipping agent inn registry kuran jehey gavaaidhu uvaalaifi\nޝިޕިން އޭޖެންޓުން ރަޖިސްޓްރީ ކުރަން ޖެހޭ ގަވާއިދު އުވާލައިފި\n17 ސެޕްޓެމްބަރ 2020 - 11:16:09\nމޯލްޑިވްސް ޓްރާންސްޕޯޓް އޮތޯރިޓީގައި ޝިޕިން އޭޖެންޓުން ރަޖިސްޓްރީ ވާން ޖެހޭ ގޮތަށް އެކުލަވާލި ގަވާއިދު އުވާލައިފި އެވެ.\nއެ ގަވާއިދާ މެދު ޝިޕިން އޭޖެންޓުންގެ ކަންބޮޑުވުންތަކެއް ހުރުމުން، ގަވާއިދު އުވާލާފައިވާ ކަމަށް ޓްރާންސްޕޯޓް އޮތޯރިޓީން ވަނީ ބުނެފަ އެވެ.\n"މި ގަވާއިދުގައި ބައިނަލްއަގުވާމީ މިންގަނޑުތަކާ ތައާރަޒުވާ ޓެކްނިކަލް މައްސަލަތަކެއް ހުރުމާއެކު، މުރާޖައާ ކުރުމަށް ގަވާއިދު އުވާލި ވާހަކަ އާންމުކޮށް އަންގާ އިއުލާނު ކުރީމެވެ،" އެ އޮތޯރިޓީން ބުނެފައި ވެއެވެ.\nއެ ގަވާއިދަށް އަމަލު ކުރަން ފެށި ފަހުން ޝިޕިން އޭޖެންޓުން ރަޖިސްޓްރީވުމަށް ދިން މުއްދަތު ތިން ފަހަރެއްގެ މަތިން އިތުރުކޮށްދީފައި ވެއެވެ. ގަވާއިދު އުވާލިއިރު 112 ފަރާތަކުން ރަޖިސްޓްރީ ވާން ހުށަހަޅާފައި ވެއެވެ.\nއުވާލި ގަވާއިދުގައި އޮތް ގޮތުން ޝިޕިން އޭޖެންޓު ނުވަތަ ފުރައިޓު ފޯވާޑަރާއި ކޮންސައިނީ މުދަލެއް ހަވާލުކޮށް އެ މުދާ އެންމެ ފަހު ބަނދަރަށް ބޭލުމާ ހަމަޔަށް ދައްކަންޖެހޭ އެންމެހައި ފައިސާ ދައްކަންވާނީ ޝިޕިން އޭޖެންޓް ނުވަތަ ފުރައިޓް ފޯވަޑަރެވެ.\nޑެލިވަރީ އޯޑަރު ދޫކުރުމަށް ޝިޕިން އޭޖެންޓް ނުވަތަ ފުރައިޓް ފޯވާޑަރު ސީދާ ގޮތުން އަދި ނުސީދާކޮށް ނަމަވެސް ކުރިން އެއްބަސްވެފައިވާ ފުރައިޓުގެ އިތުރަށް އެއްވެސް އިތުރު ފީއެއް ކޮންސައިނީގެ އަތުން ނުނެގޭނެ ކަމަށް އެ ގަވާއިދުގައި ވެއެވެ.\nއޭގެ އިތުރުން އެ ގަވާއިދާ ހިލާފަށް އަމަލު ކުރާ ފަރާތްތައް 10،000 ރުފިޔާއިން ޖޫރިމަނާ ކުރެވޭނެ ކަމަށް ވެސް ލިޔެފައި ވެއެވެ.\nޓްރާންސްޕޯޓްޓްރާންސްޕޯޓް އޮތޯރިޓީޝިޕިން ކުންފުނި\nބްރިޖުގައި 24 ގަޑިއިރު މުދާ އުފުލުމުގެ ހުއްދަ ދީފި


"Black Fungus" jehigen India in 8800 ah vure gina case report koffi – adduLIVE\nބްލެކް ފަންގަސް: އިންޑިއާއިން 8800 ވުރެ ގިނަ ކޭސް ރިޕޯޓްކޮށްފި\nMay 24, 2021, 08:35 ޝަބްނަމް ރަޝީދު\nއިންޑިއާގައި "ބްލެކް ފަންގަސް" ޖެހިގެން 8800 ވުރެ ގިނަ ކޭސް ރިޕޯޓްކޮށްފިއެވެ.\nއިންޑިއާގައި މި ބަލި ފެނިފައިވަނީ ކޮވިޑް ޖެހިގެން ރަނގަޅުވާ މީހުންގެ ފަރާތުންނެވެ. މި ބަލިން ރަނގަޅުވަނީ ވަރަށް މަދު ބައެކެވެ. މި ބަލި ޖެހުމުގެ ސަބަބުން އިންޑިއާގައި ގިނަ އަދަދެއްގެ މީހުންގެ ލޯ ވަނީ ނަގާފައެވެ. ޑޮކްޓަރުން ބުނެފައިވާ ގޮތުގައި މި ބަލި ޕޭޝަންޓުން ގައިން ފެނިފައިވަނީ ކޮވިޑް ރަނގަޅުވާތާ 12 ދުވަހާއި 18 ދުވަހާއި ދެމެދުގެ މުއްދަތުގައެވެ.\nފަންގަހުން ޖެހޭ ނުރައްކާތެރި ބައްޔެއް ކަމަށްވާ "ބްލެކް ފަންގަސް" ބަލީގައި އާންމު ގޮތެއްގައި ބޮޑުވަރު ވަނީ ދާއިމީ ބައްޔަށް ބޭސް ކުރާ މީހުން ނުވަތަ ބަލިމަޑުކަމެއް ހުންނަ މީހުންނަށެވެ. މި ބަލީގެ އަލާމާތްތަކުގެ ތެރޭގައި ހިމެނެނީ ބޮލުގައި ރިއްސުމާއި، ހުން އައުމާއި، މޫނުގެ އެއްފަޅި ދުޅަވުން ފަދަ އަލާމާތްތައް ހިމެނެއެވެ.\nއިންޑިއާގައި ރިޕޯޓް ކޮށްފައިވާ މި ބަލީގެ ކޭސްތަކުގެ ތެރެއިން 50 އިންސައްތަ ކޭސް ރިޕޯޓް ކޮށްފައިވަނީ ގުޖުރާތާއި މަހާރާޝްތްރާގެ ސަރަހައްދު ތަކުންނެވެ. މިބަލީގައި ރިޕޯޓް ކޮށްފައިވާ 80 އިންސައްތަ ޕޭޝަންޓުންނަށް އަވަހަށް ސާޖަރީ ބޭނުންވާ ކަމަށް ވެސް ހޮސްޕިޓަލް ތަކުން ބުނެއެވެ.\nބްލެކް ފަންގަސް މިހާރު ކޮވިޑަށްވުރެ ބޮޑަށް ޗެލެންޖިންގ ބައްޔަކަށް ވެދާނެ ކަމަށް ބެލެވޭ ކަމަށް އިންޑިއާގެ ޑޮކްޓަރުން ބުނެއެވެ.\nރާއްޖޭގައި ފާއިތުވި ހަފްތާގެ ތެރޭގައި ދެމީހަކަށް މި ބަލި ޖެހުނު ކަމަށް އަޑު ފެތުރުނެވެ. އެހެން ނަމަވެސް ޓެސްޓްތައް ހެދުމަށްފަހު އެއީ އެބަލި ނޫންކަމަށާއި އަދި އެބަލީގެ ޕޭޝަންޓެއް ރާއްޖެއިން ފެނިފައިނުވާ ކަމަށް ޑޮކްޓަރުން ވަނީ ބުނެފައެވެ.


Sonu Soodhuge Fehumuge Hunaraai Eku Emmenah Hairaankan - Vaguthu\nސޯނޫ ސޫދުގެ ފެހުމުުގެ ހުނަރާއި އެކު އެންމެންނަށް ހައިރާންކަން\nސޯނޫ ސޫދު އަކީ ފާއިތުވި 10 ވަރަކަށް އަހަރު ވަރަށް ކާމިޔާބު ކަމާއި އެކު ބޮލީވުޑްގައި ފައިތިލަ ހަރުކޮށްލި ކުޅަދާނަ އެކްޓަރެކެވެ. އާއްމުކޮށް ނުބައިބައި ނުވަތަ ނެގެޓިވް ރޯލުތަކުން ފެނިގެންދާ ސޯނޫ އަކީ ވަރަށް ފިޓް މީހެކެވެ. އޭނާ އަކީ އަބަދުވެސް ވަރަށް ދުޅަހެޔޮ ދިރިއުޅުމަކަށް ލޯބި ކުރާ މީހެކެެވެ. އޭނާގެ ފިލްމީ ދާއިރާގެ މަސައްކަތް ފިޔަވާ ދެން އެންމެ ގިނަ ބަައެއްގެ ނަޒަރު ހުއްޓެނީވެސް އޭނާގެ ދުޅަހެޔޮކަމާއި ދިމާލަށެވެ.\nނަމަވެސް މިފަހަރު ސޯނޫ ސޫދު އެންމެން ސިއްސުވާލީ މުޅިން އާ ވާހަކައަކާއި އެކުގައެވެ. އެއީ އޭނާގެ ފެހުމުގެ ހުނަރުގެ ޚަބަރާއި އެކުގައެވެ. ސޯނޫ ވަނީ މިއީ އޭނާގެ އަމިއްލަ ފަހާ ފިހާރައެއް ހުޅުވާފައެވެ. މި ފަހާ ފިހާރައިގެ އެއްޗެހި ފަހަނީ ވެސް ހުދު ސޯނޫއެވެ. އެހެންކަމުން ސޯނޫ އަށް އެ ދާއިރާއިން ލިބި ހުރިތަޖުރިބާ އާއި އޭނާ އަށް އެ ދާއިރާ އެނގޭ މިންވަރާއި މެދު ބައެއް ފޭނުން ވަނީ ސުވާލު އުފައްދާއެވެ.\n20 ސިކުންތުގެ ކްލިޕްކޮޅެއް މެދުވެރިކޮށް ސޯނޫ ވަނީ އޭނާ ފަހާ މަންޒަރު ވެސް ދައްކާލާފައެވެ. އޭނާ ވަނީ އޭނާގެ ފިހާރައިގެ އެއްޗެހި ފަހަނީ އޭނާ ކަމުން ފަހާ އެއްޗެހި ކަމާއި، އެކަމުގެ އިތުބާރު ނެތް ކަމަށް ސޯނޫ ބުނި ރާގުން ބެލެވެނީ ފަހާ ފިހާރައިގެ ވާހަކަ އަކީ ސަމާސާ ވާހަކައެއް ކަމަށެވެ. އެހެންނަމަވެސް ގިނަ ފޭނުންނަށް އެ ސަމާސާ ރާގު ބަލައިގަނެވުނުހެނެއް ކޮމެންޓުތަކަށް ބަލާލުމުން ހިއެއް ނުވެއެވެ. އެހެނީ އޭނާ އަށް އެއްބަޔަކު ތައުރީފު ކުރަމުން ދިޔަ އިރު އަނެއް ބަޔަކު ސޯނޫ އަށް ވަރަށް ބޮޑަށް ފާޑުކިޔާފައިވުމެވެ.


Anekkaaves Canada meehaku China in hayyaru kohfi\nދުނިޔެ - ޗައިނާ- ކެނެޑާ\nއަނެއްކާވެސް ކެނެޑާ މީހަކު ޗައިނާ އިން ހައްޔަރުކޮށްފި\nހައްޔަރު ކޮށްފައިވަނީ އަންހެނެއް\nކ. މާލެ 21 ޑިސެންބަރު 2018 | ހުކުރު 15:32 1,518\nޗައިނާގެ ފޮރިން މިނސްޓްރީގެ ތަރުޖަމާނު ހުއާ ޗުންޔުންގް - ޔޫޓިއުބް\nގަވާއިދާ ހިލާފަށް ޗައިނާގައި މަސައްކަތް ކުރާކަމުގެ ތުހުމަތުގައި ކެނެޑާގެ ރައްޔިތަކު ޗައިނާއިން ހައްޔަރު ކޮށްފައިވާ ކަމަށް ރިޕޯޓްތައް ބުނެފިއެވެ.\nޗައިނާގެ ފޮރިން މިނިސްޓްރީގެ ތަރުޖަމާނު ހުއާ ޗުންޔިންގް ބުރާސްފަތި ދުވަހު ވިދާޅުވީ، ގަވާއިދާ ހިލާފަށް ޗައިނާގައި މަސައްކަތް ކުރަމުންދާ ކެނެޑާގެ ރައްޔިތަކު ހައްޔަރު ކޮށްފައިވާ ކަމަށެވެ.\nހައްޔަރު ކޮށްފައިވަނީ އަންހެނެއް ކަމަށާއި އޭނާގެ ނަމަކީ ސާރާ މެކް ކްލެވާ ކަމަށް ހުއާއާ ހަވާލާދީ ރިޕޯޓްތައް ބުނެއެވެ. ކެނެޑާގެ ނޫސްތަކުން ރިޕޯޓްކުރާ ގޮތުގައި މެކް ކްލެވާއަކީ ޗައިނާގައި އިނގިރޭސި ކިޔަވާދެމުންދާ ޓީޗަރެއް ކަމަށާއި އޭނާ ހައްޔަރު ކޮށްފައިވަނީ ވިސާގެ މައްސަލައެއްގައި ކަމަށެވެ.\nޗައިނާ އިން ވަނީ މީގެ ކުރިން ކެނެޑާގެ ޑިޕޮލޮމެޓެއްގެ އިތުރުން ވިޔަފާރިވެރިޔަކު ވެސް ހައްޔަރު ކޮށްފައެވެ. އެ ދެމީހުން ހައްޔަރު ކޮށްފައި ވަނީ ޗައިނާގެ ގައުމީ ސަލާމަތަށް ނުރާއްކާވާ ކަމަށް ޝައްކު ވެގެން ކަމަށް ޗައިނާ އިން ވަނީ ބުނެފައެވެ.\nސާރާގެ ހައްޔަރުމާއި، އޭގެ ކުރިން ހައްޔަރު ކުރި ދެމީހުންނާ ގުޅުމެއް ވޭތޯ ނޫސްވެރިޔަކު ސުވާލު ކުރުމުން ހުއާ ވިދާޅުވީ މި ދެ ކޭސްއަކީ ތަފާތު ދެ ކޭހެއް ކަމަށެވެ. މި ކަމާއިބެހޭ ގޮތުން ކެނެޑާގެ އިސް އޮފިޝަލުންނާ މަޝްވަރާ ކުރަމުންދާ ކަމަށް ހުއާ ވިދާޅުވިއެވެ.\nހުއާ މިހެން ވިދާޅުވެފައި ވާއިރު، ކެނެޑާގެ ބޮޑު ވަޒީރު ޖަސްޓިން ޓުރްޑޯ ވެސް ވަނީ ޗައިނާ އިން ހައްޔަރު ކޮށްފައިވާ ކެނެޑާގެ ރައްޔިތުންގެ މައުލޫމާތު ވަރަށް ގާތުން ބަލަމުންދާ ކަމަށް ވިދާޅުވެފައެވެ.\nމީގެ އިތުރުން ޗައިނާ އިން ކުރިން ހައްޔަރު ކޮށްފައިވާ ކެނެޑާގެ ދެ ރައްޔިތުންނާއި ވާވާގެ ސީއެފްއޯ މެންގް ވަންޒޫ ހައްޔަރު ކުރުމާއި ގުޅުމެއް ނުވާ ކަމަށް ކެނެޑާ ސަރުކާރުން ވަނީ ބުނެފައެވެ.\nޑިސެމްބަރު މަހު އެއްވަނަ ދުވަހު ކެނެޑާގެ ވެންކޯވާ އެއާޕޯޓުން ހައްޔަރުކުރި މެންގް ދޫކޮށްލަން ޗައިނާ އިން ދަނީ ކެނެޑާއަށް ގޮވާލަމުންނެވެ. މެންގް ހައްޔަރު ކުރުމާއި އެކު ޗައިނާއާ ކެނެޑާގެ ގުޅުން ވަނީ ވަރަށް ބޮޑަށް ހީނަރުވެފައިއެވެ.\nކަފާލާތުގެ ދަށުން މިނިވަން ކޮށްފައިވާ މެންގްގެ އަޑުއެހެމެއް ދެން އެންމެ އަވަހަށް އޮންނާނީ ފެބްރުއަރީ މަހުގެ ހަވަނަ ދުވަހުއެވެ.


ބޭނުންވަނީ އުމުރަން 02 – Esfiya\n” ކިހިނެއްލާފަ ދާނީ ” ހަމްދާން ސައިކަލް ދުއްވާލަމުން ސުވާލުކޮށްލިއެވެ. ” ބޮޑު މަގުން ދާނީ. އެހެންޏާވެސް ދަނީ އެމަގުންނެއްނު ” އަކިޔަލް މިހެން ބުނުމުން އެންމެން އެދިމާއަށް މިސްރާބް ޖެހިއެވެ. ” ހިނގާ މިރޭ ކޮފީއަކަށް ދާން ” ވަކި ހިސާބަކަށް ދެވުމުން އަކިޔަލް ބުނެލިއެވެ. ” އަކޫ ވާނެ ކޮފީ ދޭން. އޭރުން ދެވޭނީ ” ސާހިދު ބުންޏެވެ. ” ކޮފީއަށް ދާން ބުނީ އަހަރެން. އެހެންވީމާ ޕޭކުރާނީވެސް އަހަރެން ” އަކިޔަލް ބުންޏެވެ. އެއަށްފަހު މިސްރާބު ބަދަލުކޮށްލީ ގަމުގައި ހުރި ރެސްޓޯރެންޓަކާ ދިމާއަށެވެ.\nރެސްޓޯރެންޓަށްވަދެ މޭޒެއްގެ ކައިރީގައި ހަމަޖެހިލުމަށްފަހު އެންމެން އެމީހަކު ބޭނުންވާ އެއްޗަކަށް އޯޑަރު ދިނެވެ. އަކިޔަލް އޯޑަރު ދީފަ ސާރާއަށް ވައިބަރ ކުރަން ފެށިއެވެ. ސާރާވެސް އަކިޔަލް މެސެޖް ކުރަމުން ދިޔަ ވަރަށް މެސެޖް ކުރަމުން ދިޔައެވެ. ކޮފީއިން ނިމިގެން އަކިޔަލް ގެއަށް އައީ ސާހިދު ގެއަށްލާފައެވެ. ” ކީއްކުރަނީ ” އަކިޔަލް ގެއަށް ވަންނަމުން ސާރާއަށް ގުޅާ ސުވާލުކޮށްލިއެވެ. ” ކަމެއް ނުކުރަން. އޮށޯވެގެން މިއޮތީ ” ސާރާ ބުންޏެވެ. ” އެހެންވީމަ ނިދަންދޯ ތިއޮތީ ” އަކިޔަލް ބުނެލިއެވެ. ” އާނ ދެން ނިދަންވީ. އެހެންކަމެއް ނެތް ” ސާރާ ބުންޏެވެ. ” އަހަރެން ވެސް މިއައީ ސާހިދު މެންނާއި އެކުގައި ކޮފީއަކަށް ގޮސްފަ. މިހާރު މިއޮތީ އޮށޯވެގެން. މާދަން އޮފީހަށް ވެސް ދާންޖެހޭނެ ” އަކިޔަލް ބުނެލިއެވެ. ” ކޮން އޮފީހަކަށް ދަނީ ” ސާރާ ސުވާލުކޮށްލިއެވެ. ” ކައުންސިލް އިދާރާއަށް ” އަކިޔަލް ބުންޏެވެ. އިރުކޮޅަކު އަކިޔަލް ސާރާ އާއި ވާހަކަ ދައްކަން އޮތުމަށްފަހު ފޯން ބޭންވީ ނިދަން އުޅެނީ ކަމަށް ބުނެއެވެ. ސާރާ ވެސް ފޯން ބޭންވުމަށްފަހު ނިދަން މަސައްކަތް ކުރިއެވެ. ނަމަވެސް އެކަންވީ ބޭކާރު ކަމަކަށެވެ. ސާރާގެ ލޮލުގާ ނިދީގެ ކަންފުޅެއްވެސް ނެތެވެ. ހަނދާނަށް އަންނަނީ ދަތުރު ގޮސްއުޅުން އިރު ދިމާވި ކަންތައްތަކެވެ. ފުރަތަމަ ފަހަރަށް އަކިޔަލް ފެނުން ނަމަވެސް ސާރާ އާއި މެދު ބަހައްޓަމުން އައި ގާތްގޮތެވެ. ވެދިން އެހީތެރިކަމެވެ. ވާހަކަ ދައްކާ މަޑުމައިތިރި ގޮތެވެ. ހިނިތުންވެލާ ގޮތެވެ. އަދިވެސް އެތައް ކަންތައް ތަކެއް އަކިޔަލްގެ ފަރާތުން ސާރާއަށް ފާހަގަވިއެވެ. މިހިޔާލުގާ ސާރާ އޮށްވާ ހަށިނޑަށް ވަރުބަލިކަމާއި ލޮޑުކަން އަންނަކަން ފާހަގަވުމުން މަޑުމަޑުން ސާރާ ދެލޯ މަރާލިއެވެ.\n” ސާހިދު ކޮންތާކުތަ؟ ” އަކިޔަލް ސާހިދުއަށް ގުޅާފަ ސުވާލުކޮށްލިއެވެ. ” ގޭގަ މިހުރީ. ކިހިނެއްވީ ” ސާހިދު އަހާލިއެވެ. ” ބޯއްޓު މާލެއިން އެނބައާދޭ. ފިހާރައިގެ މުދާތައް ރިސީވްކޮށްލަން ދެވިދާނެތޯ ބަލާލަން ވެގެން މިގުޅީ ” އަކިޔަލް ބުންޏެވެ. ” އަކޫއަށް މިއަދު ނުދެވޭތަ؟ ” ސާހިދު ސުވާލުކޮށްލިއެވެ. ” އަހަރެން މިއަދު އޮފީހުގަ ވަރަށް ބިޒީ. އެހެންވެ ސާހިދު ގާތުގައި މިބުނީވެސް ” އަކިޔަލް ބުންޏެވެ. ” ކިހިނެއް ހަދަންވީ ” ސާހިދު ސުވާލުކޮށްލިއެވެ. ” ހަދަންވީ ގޮތަކީ އިނާޔާ ގާތުގައި ބުނޭ މާލެއިން ގެންނަ މުދަލުގެ ލިސްޓް ދޭށޭ. ދެން ލިސްޓް ލިބުނީމާ ކުރަންވީ ކޮށްކަމެއްކަން އެނގޭނު ” އަކިޔަލް ކަންތައް ކުރަންވީ ގޮތް ބުނެދިނެވެ. ” މިހާރު އެގިއްޖެ. އެހެންވީމާ ކިހާއިރެއް ވާނެ ބޯއްޓް ބަނދަރުކުރަން ” ސާހިދު އަހާލިއެވެ. ” އަދި ބައިގަޑި އިރެއްހާއިރު ވާނެޔޯ ބުނީ. އެހެންވީމާ ސާހިދު ގޮސް ޕިކަޕަކަށް ގުޅާ ރެޑިކޮށްލާފަ އިނާޔާ އަތުން ލިސްޓްނަގާ ” އަކިޔަލް މިހެން ބުނެ ސާހިދު ފޮނުވާލިއެވެ. ” ސާހިދު ހުންނަކަމުން އަހަރެންނަށް ހާދަ ފަސޭހައޭ. މިއަދު ސާހިދު އަހަރެންނަށް އެހީވެނުދޭނަމަ އަހަރެން އެކަނި ވިޔަފާރި ބަލަހައްޓާނެ ގޮތެއްވެސް ނޭންގެ ” އަކިޔަލް ފޯން ކަޑާލުމަށްފަހު ހިތާހިތުން ކިޔާލިއެވެ. އަދި ސާހިދު ވެދޭ އެހިތެރިކަމަށް ސުކުރު އަދާކުރާނީ ވެސް ކިހިނެއްބާއޭ އަކިޔަލް ހިތަށް އެރިއެވެ.\nބޯއްޓް އައުމުން ސާހިދު ބަނދަރަށް ގޮސް ޕިކަޕަށް ގުޅައިގެން ގެނައެވެ. އެއަށްފަހު ބޯއްޓުން މުދާ ބާލާ ވަރަކަށް ލިސްޓްބަލައިގެން މުދާތައް ހަމަޔަށް ލިބިފަހުރިތޯ ބަލަމުން ދިޔައެވެ. ލިސްޓްގައިވާ ހުރިހާ މުދަލެއް ހަމަވުމުން ޕިކަޕް ފިހާރައަށް ފުނުވާލުމަށްފަހު ސާހިދު ކައްޕި ގާތަށްގޮސް ހުރިހާ މުދަލެއް ހަމަޔަށް ލިބިފަވާކަމަށް ބުންޏެވެ. ” ތިހެންދޯ ބިޒީ ވަނީ ” ކައްޕި ގާތުގައި އެހެން ބުނެފަ ފިހާރައަށްދާން އެބުރިލި ވަގުތު އަކިޔަލް ފެނުމުން ސާހިދު ބުނެލިއެވެ. ” ވަގުތު ކޮޅެއްހޯދާލައިގެން މިއައީ ނާލު ދައްކާލަންވެގެން ” އަކިޔަލް މިހެންބުނެ ކައްޕި ގާތަށް ގޮސް ނާލުދެއްކުމަށްފަހު ސާހިދު އާއި އެކުގައި ފިހާރަ ކައިރިއަށް ދިޔައެވެ. އޭރު ޕިކަޕުން މުދާ ހުސްކުރަމުން ދިޔައެވެ. ” ކުދި ފޮށިތައް ފިހާރައަށް ވައްދާފަ ބޮޑެތި ފޮށިތައް ގޭތެރެއަށް ވައްދާ ” އަކިޔަލް މިހެން ބުނެ ގޭތެރެއަށް ވަނެވެ. ސާހިދު ބޮޑެތި ފޮށިތައް ގޭތެރެއަށް ވައްދަމުން ދިޔައިރު އިނާޔާ ކުދި ފޮށިތައް ފިހާރައަށް ވައްދަމުން ދިޔައެވެ. ” ހުރިހާ މުދަލެއް ހަމަޔަށް ލިބުންތަ؟ ” އަކިޔަލް ބަނދިގެ ފަރާތަށް ނިކުތުމުން ސަކީނާ ސުވާލުކޮށްލިއެވެ. ޖަވަބުގާ އަކިޔަލް ބޯޖަހާލިއެވެ. ދަރިފުޅު ކާންވީނު” ސަކީނާ ބުނެލިއެވެ. ނޫނޭ މަންމާ. މިހާރަކު ނުކާނަން. މިވާ ހޫނަކުން ކެއްވެސް ނުވޭ. ގެނެސްދީބަލަ ފިނި ފެންތައްޓެއް ” ނިއްކުރިމަތިން ހިއްލާފަ ހުރި ދާތައް ފޮހެލަމުން އަކިޔަލް ބުންޏެވެ. ” ސާހިދު ނިމުމުން ކޮފީއަކަށް ދާނީ. ރޭގަ ދިން ލާރިކޮލު ވެސް ގެނެސްދޭތި. އޮފީހަށް ދާމަގުމަތީ ޖަމާކޮށްލެވޭނީ އޭރުން ” ސަކީނާއަށް މުހާތިބްކޮށް އަކިޔަލް ބުންޏެވެ.\n” ނިމުނީތަ؟ ” ސާހިދު ފެނުމުން އަކިޔަލް ސުވާލިކޮށްލިއެވެ. އޭރު ސަކީނާ އަކިޔަލްއަށް ފެންތަށި ދިއްކޮށްލަނީއެވެ. ” އާނ ގޭތެރެއަށް ބޮޑެތި ފޮށިތައް ވައްދައިފިން. އިނާޔާ ކުދި ފޮށިތައް ފިހާރައަށް ވެއްދީ ” މޫނުގެ ދެފަރާތުން ފައިބަމުން ދިޔަ ދާތައް ފޮހެލަމުން ސާހިދު ބުންޏެވެ. ” ދައްތާ ފެންތައްޓެއްދީބަލަ ” ސާހިދު މިހެން ބުނުމުން އަކިޔަލްގެ އަތުގައި އިން ހުސްތަށި ހިފައިގެން ކާގެއަށް ވަދެ ފެންތައްޓެއް ހިފައިގެން އައިސް ސާހިދުއަށް ދިއްކޮށްލިއެވެ. ” ދަރިފުޅާ ދެންދޭ ސާހިދު ގޮވައިގެން ކޮންމެވެސް އެއްޗެއް ދޭން ” ސަކީނާ މިހެންބުނެ ގޭރެތެއަށް ވަނުމުން ފަހަތުން ސާހިދު ވެސް ވަނެވެ. އަދި ބެންކަށް ޖަމާކުރަން ޖެހޭ ފައިސާ ސަކީނާ ދިނުމުން އަކިޔަލް ސާހިދު ގޮވައިގެން ދިޔައެވެ.\n” ސާރާ ކީއްތަ ތިކުރަނީ ” ކައްކަން އުދުން ކައިރީ ހުރެފަ ނާހިދާ ގޮވާލިއެވެ. ” މެސިނަށް އެއްޗެހި އަޅަން މިހުރީ. ކިހިނެއްވީ ” ސާރާ ސުވާލުކޮށްލިއެވެ. ” މަންމައަށް ލޮނު ޕެކެޓެއް ގަނެގެން ގެނެސްދިބަލަ. މިއޮތީ ރުފިޔާ ” ނާހިދާ މިހެން ބުނުމުން ސާރާ ފިހާރައަށް ދިޔައެވެ. ” ހަލޯ ކީއްކުރަނީ ” ސާރާ ގެއިން ބޭރަށް ނިކުތްތަނާހެން އަކްޔަލް ގުލާފަ ސުވާލުކޮށްލިއެވެ. ” މަންމަ ބުނެގެން ފިހާރައަށް މިދަނީ ” ސާރާ ބުންޏެވެ. ” އަކޫ ކީއްކުރަނީ ” ސާރާ ސުވާލުކޮށްލިއެވެ. ” ބެންކްގަ މީނީ ލަރިކޮޅެއް ޖަމާކޮށްލަން އައިސް ” އަކިޔަލް ބުނެލިއެވެ. ” ސާރާ ފަހުން އަދި ގުޅާނަން. ނަންބަރ ޖެހެނީ ” އަކިޔަލް މިހެން ބުނެ ފޯން ކަޑާލިއެވެ.\nއަކިޔަލް އޮފީހުން ނިމިގެން އައިސް ފިހާރައަށް ވަނެވެ. ” ކޮބާ ސާހިދު ގެންދިޔަ ލިސްޓް ” އަކިޔަލް އިނާޔާ ކުރެން އަހާލިއެވެ. ” ސާހިދު ނުދޭ އެއްވެސް ލިސްޓެއް ” އިނާޔާ ބުންޏެވެ. ” ކޮބާ ލިސްޓް ” އިނާޔާ އެހެން ބުނުމުން އަކްޔަލް ސާހިދުއަށް ގުޅާފަ ސުވާލުކޮށްލިއެވެ. ” ހަނދާންނެތި ލިސްޓް އިނާޔާ އަތަށް ނުދެވި އާދެވުނީ ” ސާހިދު ބުންޏެވެ. ” އަބަދުވެސް ވަނި ތިވަރެއްނު. އަދި އަމުދުން މިހާރު ” އަކިޔަލް ސާހިދާ ދިމާކޮށްލިއެވެ. ” ކޮންމެހެން ދިމާކުރާނެ ކަމެއްނެތް. އަދި މިދުވަސް އަކޫއަށް ވެސް އަންނާނެ. އެދުވަހަކުން އަހަރެންވެސް ތިހެން ދިމާކޮށްލާނަން ” ސާހިދު ބުންޏެވެ. ” އެންމެ ރަނގަޅޭ. ސާހިދުއަށް ދިމާކުރަން ޖެއްސުން ކުރަން ކެރުން ވަރެއް އޮތީ. ދެން ބިޒީ ނޫނިއްޔާ ލިސްޓް ގެނެސްދިބަލަ ” އަކިޔަލް ހީލަމުން ބުނެލިއެވެ.\n” މިވަގުތު ކަމެއްގަ މިއުޅެނީ އެކަނި ” ސާހިދު ބުންޏެވެ. ” ސާހިދު އެކަނި ވެސް ކުރާކަންތައް ހުރޭތަ؟ ތީއަދި އަހަރެން ނުދައްނަކަމެއް ” އަކިޔަލް ހީގަންނަމުން ބުނެލިއެވެ. ” ސާބަސް ތިހެނެއްނޫން މިބުނީ. ކޮންމެ ބަހެއްގެ ނުބައި މާނަ ނަގަން ނޫޅޭ. މިއުޅެނީ ވަޅު ހަޑިވެގެން މަންމަ ބުނެގެން ވަޅުދިޔަ ހިއްކަންވެގެން. އެކަމަކު އެކަނި ވީމާ މިހުރީ އަކޫ ގާތުގަ ވެސް ބުނަން ނުކެރިފަ ” ސާހިދު ބުންޏެވެ. ” ކީއްވެގެން އަހަރެން ގާތުގައި ބުނަން ނުކެރެންވީ. އަހަރެން ވެސް ކަންތައްތަކުގަ ކިޔަންޏާ ސާހިދުއަށް ވެސް ކިޔަންވާނެދޯ. އެހެން ނޫނަސް އަހަރެން ނުދެކެން ސާހިދުއަކީ އަހަރެންނަށް ދުރު މީހެއްގެ ގޮތުގައެއް ” އަކިޔަލް ބުންޏެވެ. ” އެހެންވީމާ އަހަރެން އިރުކޮޅަކުން މިދަނީ. ދެންމުދާ ނަގާނި މިރޭ ފިހާރަ ބައްދުކޮށްފަ. އެގޮތް އެންމެ ރަނގަޅު ވާނެއްނު ” އަކިޔަލް މިހެން ބުނެ ފޯން ކަޑާލުމަށްފަހު އެއްޗެހި ބަދަލުކޮށްލައިގެން ސާހިދު މެންގެއަށް ދިޔައެވެ. ވަޅަށް އެރި އޮތީ ސާހިދުއެވެ. ފެންނެގުމަށް އަކްޔަލް ހުއްޓެވެ. ވަޅު އުގުޅާފަ ނަގާ ފެންބާލިދިއިން ބައެއް ކޮންމެ ފަހަރަކުވެެސް އަކިޔަލް ސާހިދުގެ ބޮލަށް އަޅާލައެވެ. އަދި ސޮރީއޭ ބުނެ ބާރަށް ހީގަނެއެވެ. އެހެން ހަދަން ފެށުމުން ސާހިދު ވެސް ވަޅުގަ އޮވެފ އަކިޔަލްގެ ގަޔަށް ފެންބުރުވާލައެވެ.\n” ސާރާ ކޮންހިޔާލެއްތަ ؟ ” ދުރު ބަލަން އިނުމުން ޒޭނާ ސުވާލުކޮށްލިއެވެ. ” އެއްވެސް ހިޔާލެއްގައެއްނޫން ” ސާރާ ހީލަމުން ބުނެލިއެވެ. ” ހިޔާލެއްގަ ނޫންކަމެއް ނޭންގެ. ބީޗަށް އައިފަހުން ސާރާ އެއްވެސް ވާހަކައެއް ނުދައްކާ. ދައްކާ ވާހަކައެއް މިދައްކަނީ އަހަރެން. ސާރާ ކުރާކަމަކީ ކޮންމެ ފަހަރަކުވެސް އާއެކޭ ބުނުމުގެ ގޮތުން ބޯޖަހާލުން. ބައެއްފަހަރު ހީވޭ ކަމަކަށް އިންތިޒާރު ކުރާހެންވެސް ” ޒޭނާ ބުންޏެވެ. ” ޒޭނާ ދައްކާ ވާހަކަ. އަހަރެން އެއްވެސް ކަމަކަށް އިންތިޒާރެއް ނުކުރަން. އަދި އެވަރުގެ ކަމެއްނެތް ” ސާރާ ހަމަޖެހޭ ގޮތް ދައްކާލަމުން ބުންޏެވެ. ” އެހެންތަ؟ ހަމަ އެވަރުގެ ކަމެއްނެތްތަ؟ ނޫނީ އަދި ބުނަން ބޭނުން ނުވަނީތަ؟ ” ޒޭނާ ދިމާކުރާ ކަހަލަ ގޮތަކަށް ބުނެލިއެވެ. ” ދެން އެވަރުގެ ކަމެއް ނެތިއްޔާ ބުނާނީ ނެތޭދޯ ” ސާރާ ބުނެލިއެވެ. ” އެވަރުގެ ކަމެއް އޮތްކަމެއް ނެތްކަމެއް އަހަރެންނަކަށް ނޭންގެ. އެކަމަކު އެގޭހާވެސް އެއްޗަކީ ކޮންމެވެސް މީހަކަށް ނުވަތަ ކަމަކަށް ސާރާ ވަރަށް އިންތިޒާރުކުރާކަން. އެހެން ނޫންނަމަ އިރު އިރުކޮޅާ ފޯނަކަށް ނުބަލާނެ ” ޒޭނާ ބުންޏެވެ. ” އަހަރެން ފޯނަށް ބަލާތީތަ ތިހެން ތިކިޔަނީ. ސާބަހޭ އަހަރެން ގަޑިން ވީއިރެއް ބަލާލީއޭ ” ސާރާ ހީލަމުން ބުނެލިއެވެ. ” ދެން އެންމެ ރަނގަޅޭ. އަހަރެން ގަބޫލް ކުރަން ސާރާގެ ގާތުން އެއްޗެއް ހޯދުމަކީ ފަސޭހަކަމެއް ނޫންކަން. ހިނގާ ދެންދާން ” ޒޭނާ މިހެންބުނެ ދޮންވެލި ގަނޑުމަތިން ތެދުވިއެވެ. އަދި ސާރާ އާއި އެކުގައި ގެއަށް ދިޔުމަށް ހިނގައިގަތެވެ.\nސާރާ ގެއަށް އައިސް ކޮޓަރީ އެނދުގައި ޖައްސާލިއެވެ. އޭރު ސާރާގެ މޫނުމަތިން އިންތިހާއަށް މާޔޫސްކަން ފާޅުވަމުން ދިޔައެވެ. ” އަހަރެންނަށް މާފްކުރޭ ޒޭނާ. އަހަރެންނަށް ވަނީ ޒޭނާއަށް ދޮގުހެދިފަ. ޒޭނާއަށް ތިހިވީ ހަމަ ރަނގަޅަށް. އަހަރެންނަށް ކަމަކަށް އިންތިޒާރު އެނބަ ކުރެވޭ. އެކަމަކު އެކަން ވާނެކަމެއް ނުވަތަ ނުވާނެ ކަމެއް ބުނާކަށް ނޭންގެ ” ޒޭނާއަށް ދޮގުހެދުނީތީ ސާރާ އިންތިހާއަށް ދެރަވިއެވެ. ހަގީގަތުގައި ސާރާ ޒޭނާއަށް ކަމެއް ސިއްރު ކުރާކަށް ބޭނުމެއް ނުވެއެވެ. ނަމަވެސް ކަންތައް ތަކުގައި ހަގީގީ ކުލަ ނުޖެހޭތީ ނުވަތަ ޖެހޭނެ ކަމުގެ ޔަގީންކަން ނެތީތި ދޮގުހަދަން މަޖުބޫރުވިއެވެ. އެ އެކަނިވެރިކަމުގައި ކިތައްމެ ފަހަރަކު އަކިޔަލްއަށް ގުޅަށް ސާރާ މަސައްކަތް ކުރިއެވެ. ނަމަވެސް ކޮންމެ ފަހަރަކުވެސް ފޯން ބާއްވަނީ ގުޅަން ނުކެރިގެންނެވެ.\nއެހެންއޮށްވާ ކުއްލިއަކަށް ސާރާގެ ފޯން ރިންގް ވާންފެށުމުން އަވަސް އަވަހަށް ފޯންގެ ސްކުރީނަށް ބަލާލިއެވެ. އަދި ފޯން ނަގާ ކަންފަތުގައި ޖައްސާލިއެވެ. ” ހާދައިރެއްކޮށްފަ ތިގުޅީ. އަހަރެން ކޮންއިރެއްތަ އިންތިޒާރުގައި ހުންނަތާ… ” ކަންފަތުގައި ފޯން ޖެއްސުމާއެކު ސާރާއަށް ބުނެވުނެވެ. ” އެހެންތަ؟ އަހަރެން ގުޅަށްދެން އިންތިޒާރުގަތަ؟ ގަބޫލް ވެސް ނުކުރެވޭ ” އަކިޔަލް ސަމާސާ ގޮތަކަށް ބުނެލިއެވެ. ” ގަބޫލު ނުވެސް ކުރާނެ. ބޭނުމަކީ އަނެކާގެ އިހްސާސްތަކާ ކުޅެލުން ” ސާރާއަށް ކޮންޓްރޯލް ނުވެގެން ބުނެވުނެވެ. ސާރާގެ އެޖުމަލްއިން އަކިޔަލްއަށް ލިބުނީ ހައިރާން ކަމެކެވެ. އަދި ހުނުން ހުއްޓާލިއެވެ. ” ކިހިނެއްވެގެން ސާރާ ތިއުޅެނީ. އަހަރެންނަށް ކޮންކަމެއް ކުރެވުނީ. އަހަރެން އެއްވެސް މީހެއްގެ އިހުސާސްތަކަށް ގަދަރު ކުރުމެއްނެތި ސަމާސާއަކަށްވެސް ކަމެއް ނުކުރަން. އަދި އެއްޗެއް ވެސް ނުބުނަން ” އަކިޔަލްގެ އަޑުގާ ސީރިއަސް ގޮތެއް ހުއްޓެވެ. އޭރު ސާރާގެ ލޮލުން ފައިބަމުން ދިޔަ ކަރުނަތައް ކޯތާފަތް ތެމެމުން ދިޔައެވެ. ހަމަ އެވަގުތު ސާރާއަށް ކޯތާފަތުގައި އަތް ހާކާލެވުނެވެ. އަދި އަތަށް ބަލާލިއެވެ. އެހާ ހިސާބުން ސާރާއަށް ހަމަހޭވެރިކަމެއް ވިއެވެ. ބުނެވުނީ ކީކޭކަމާއި ކުރެވެމުން ދަނީ ކޮންކަމެއްކަން ހަނދާނަން އައެވެ. ” ކިހިނެއްވެގެން ތިއުޅެނީ. މީހަކު އެއްޗެއްކީތަ؟ ” ދެވަނަ ފަހަރަށް އަކިޔަލް ސުވާލު ތަކުރާރު ކޮށްލުމުން ސާރާ ފޯން ކަޑާލިއެވެ. ” ސާރާއަށް ކިހިނެއްފަ އެހުރީ. ކީއްވެގެންތަ އެހެން ސާރާ އަހަރެންނާ ވާހަކަ އެދެއްކީ. އަހަރެން ހަމަޔަގީނުން ވެސް އަދި ސާރާ ދެރަވާނެ ވަރުގެ ކަމެއް ނުކުރަން” ސާރާ ފޯން ކަޑާލުމުން އަކިޔަލް ހިތާހިތުން ކިޔާލިއެވެ. އެއަށްފަހު އަނެއްކާ ވެސް އަކިޔަލް ސާރާއަށް ގުޅާލިއެވެ. ނަމަވެސް ސާރާ ފޯނަށް ޖަވާބު ނުދިނުމުން އަކިޔަލް ސާރާއަށް މެސެޖެއް ފޮނުވާލިއެވެ.\nފޯން ކަޑާލުމަށްފަހު ސާރާ އެނދުގައި ބައްޑުން ރޯން އޮށްވާ އަކިޔަލްގެ މެސެޖް ލިބުނެވެ. ” އެނގިގެން ސާރާ ދެރަވާނެ ވަރުގެ އެއްޗެއް ނުބުނަން. އަދި ކަމެއްވެސް ނުކުރަން. އެކަމަކު ސާރާގެ ބަހުން އަހަރެންނަށް މާނަ ނެގުނީ އަހަރެން ސާރާގެ އިހްސާސްތަކަށް ކުޑަކޮށްވެސް ގަދަރެއް އިހުތިރާމެއް ނުކުރެއޭ… އެކަމަކު އެހެން ސާރާއަށް ހީވެފަ ވާނަމަ އެއީ ކުއްހީއެއް. އަހަރެންގެ ފަރާތުން ސާރާ ހިތްހަމަ ނުޖެހޭ ކަމެއްވެފަ ވާނަމަ މާފަށްއެދެން ” ސާރާ މެސެޖް ކިޔާލިއެވެ. އެއަށްފަހު ސާރާގެ ލޮލުން ފައިބަމުން ދިޔަ ކަރުނަތައް ފޮހެލިއެވެ. އަދި ވިސްނާލިއެވެ. އެންމެ ދުވަހަކު ފެނުނު މީހަކައްޓަކާ މިވަރު ވާންވީ ކީއްވެގެންބާއޭ ސާރާގެ ހިތަށް އެރިއެވެ. ކޮންމެ ގޮތެއްވިޔަސް ސާރާ އެވަނީ ކާކުކަން ރަނގަޅަށް ނޭންގޭ އަކިޔަލްއަށް ހިތްދެވިފައެވެ. ” އިޓްސް އޯކޭ ” ސާރާގެ މެސެޖް އަކިޔަލްއަށް ލިބުނުމުން ކިޔާލިއެވެ. އެހެން ފަހަރު ފަހަރާ ހިލާފަށް ސާރާގެ ރާގާ ބަހުރުވަ ބަދަލުވެފަ ވުމުން އެއީ ކިހިނެއްވީ ކަމެއްތޯ ބަލަން އަކިޔަލް ބޭނުންވިއެވެ. އެހެންކަމުން އިރުކޮޅެއްކޮށްލާފަ އަނެއްކާވެސް އަކިޔަލް ސާރާއަށް ގުޅިއެވެ. ” މިރޭ ކޮންކަމެއް އޮތީ ” ސާރާ ފޯން ނެގުމުން އަކިޔަލް ސުވާލުކޮށްލިއެވެ. ” އެއްވެސް ކަމެއްނެތް ” ސާރާގެ އަޑުން ކަންތައްތަކެއް ފާހަގަ ވިއެވެ. ” ކަމެއްނެތިޔާ ހިގާ މިރޭ ދުއްވާލަންދާން ” އަކިޔަލް ބުންޏެވެ. ” ދާންނަންތަ؟ ” ސާރާ އެއްޗެއް ނުބުނުމުން އަކިޔަލް ދެވަނަ ފަހަރަށް ސުވާލުކޮށްލިއެވެ. ” އާނ ދެވިދާނެ. ކިހާއިރަކުން ދާނީ ” ސާރާ ބުނެލިއެވެ. ދުއްވާލަން ދާނެކަމަށް ބުނިއިރު އަޑުން އުފާވެރިކަން ފާހަގަ ކުރެވުނެވެ. ” ދެން ސާރާ ތައްޔާރުވެލައިގެން އަހަރެންނަށް ގުޅާ. އޭރުން އަހަރެން ދާނަން ” އަކިޔަލް މިހެން ބުނުމުން ސާރާ ފޯން ކަޑާލިއެވެ. އަދި ތުވާލި ހިފައިގެން ގޮސް ފާހާނާއަށް ވަނެވެ. އަކިޔަލް އަންނާނެ ވާހަކަ ބުނުމުން ސާރާގެ ހިތަށް ހަމަޖެހުމެއް ލިބުނެވެ.\nގަމުގެ ބޮޑު މަގު ތާރުއަޅާ ރަނގަޅު ފެނަވަރަކަށް ހަދާފަވުމުން އަކިޔަލް ސައިކަލް ދުއްވަމުން ދިޔައީ މަގުގެ އެއްފަރާތުން ވަރަށް ބާރަށެވެ. އަކިޔަލް ސައިކަލް ދުއްވަމުން ދިޔައިރު ހިޔަލުގާ ވާނި ސާރާއެވެ. ބޮޑު މަގުގެ އެކިހިސާބުގައިވާ އަނދިރިގަނޑު ގަނޑު ފަސްދީ ފޮނަދޫ ބެންކް ކައިރީގައި ސައިކަލް މަޑުކޮށްލިއެވެ. އެއަށްފަހު ސާރާއަށް ގުޅާލުމުން ސާރާ ގެއިން ނިކުމެގެން އަންނަތަން ފެނުނެވެ. ސާރާ ރީތިވެގެން ހުއްޓާ އަކިޔަލްއަށް މިފެނުނީ ފުރަތަމަ ފަހަރަށެވެ. ސާރާ ފެނުމުން އަކިޔަލްގެ މޭ ފިނިވެގެން ދިޔައެވެ. ކަޅި ޖަހާނުލާ ސާރާއަށް ބަލަން އިދެވުނެވެ. ސާރާ މަޑުމަޑުން ހިނގާފައި އައިސް ސައިކަލް ކައިރީމަޑުވުމުން ސައިކަލަށް އެރުމަށް ބުންޏެވެ. ސާރާ ސައިކަލަށް އަރާ ހަމަޖެހިލުމުން އަކިޔަލް ގަމާ ވީކޮޅަށް ސައިކަލް ދުއްވާލިއެވެ. ” ކިހިނެއްވެފަ ތީނީ އެއްޗެއްވެސް ނުބުނެ ” އަކިޔަލް އަހާލިއެވެ. ” ކަމެއްނުވޭ ” ސާރާ ބުނެލިއެވެ. ” އެހެންތަ؟. އެކަމަކު ހީވަނީ ކަމަކާ ދެރަވެފަ އިންހެން ” އަކިޔަލް ބުންޏެވެ. ” ތީހަމަ އަކޫއަށް ހީވާގޮތް. އަހަރެން އެއްވެސް ކަމަކާ ދެރައެއްނުވޭ ” ސާރާ ހަމަޖެހޭ ގޮތް ދައްކާލަމުން ބުނެލިއެވެ. ” އެއްވެސް ކަމަކާ ދެރަ ނުވަންޏާ ކިތައްމެހާވެސް ރަނގަޅު ” އަކިޔަލް ހިލަމުން ބުނެލިއެވެ. ” ކާކުތަ މިގުޅަނީ ” ސައިކަލް ދުއްވަމުން ދަނިކޮށް އަކިޔަލްގެ ފޯން ރިންގް ވާންފެށުމުން ބުނެލިއެވެ. ” ކީކޭ ސާހިދު ” މަގުގެ އެއްފަރާތަށް ސައިކަލް މަޑުކޮށްލުމަށްފަހު ޖީބުން ފޯންނަގާ ކަންފަތުގާ ޖައްސާލުމަށްފަހު ބުނެލިއެވެ. ” ކޮންތާކުތަ؟ ” ސާހިދު ސުވާލުކޮށްލިއެވެ. ” އަހަރެން މިއުޅެނީ ބޭރުގައި. ކިހިނެއްވީ ” އަކިޔަލް ބުންޏެވެ. ” ވައިވެގެން ކޮފީއަކަށް ދާންވެގެން ” ސާހިދު ބުންޏެވެ. ” މިވަގުތު މިއުޅެނި ރައްޓިއްސަކާއެކުގަ. ކޮފީއަށްދާނިީ މިރޭ ފިހާރައިގެ ކަންތައް ނިއްމާލާފަ ” އަކިޔަލް މިހެން ބުނުމުން ސާހިދު އޯކޭއޭ ބުނެ ފޯން ކަޑާލިއެވެ. ” މިސާހިދު މި ވަރެއްގެ މީހެއް. ކޮންމެ ފަދަ ގަޑިއެއްގައި ވެސް ގުޅާފާނެ ” ފޯން ޖީބަށް ލަމުން އަކިޔަލް ބުނެލިއެވެ. އެއަށްފަހު ސައިކަލް ދުއްވާލިއެވެ. “ކޮން ފިހާރައެއްގެ ވާހަކައެއް ތިބުނީ ” ސާރާ ސުވާލުކޮށްލިއެވެ. ” އެއީ އަހަރެންގެ ފިހާރައިގެ ވާހަކަ. މިއަދު މާލެއިން މުދާގެނެސްފަ ހުރީ. އަދި މިރޭ އެނބަޖެހޭ ގެސްފަހުރި މުދާތައް ނަގަންވެސް. އެކަމަކު އެކަން ވެސް ވާނީ ދިހައެއް ޖަހާއިރު ފިހާރަ ބައްދު ކޮށްފަ ” އަކިޔަލް ބުންޏެވެ.\nއަކިޔަލް ސާރާ ގޮވައިގެން ގޮސް މަޑުކޮށްލީ އަކިޔަލް ކޮންމެދުވަހަކު ހެނދުނު ގޮސް ހުންނަތާ އަތިރިމައްޗާ ދިމާލުން މަގުގެ އެއްފަރާތުގައި ހުރި މަގު ބައްތިއެއްގެ ކައިރީގައެވެ. އެއަށްފަހު ސައިކަލްގެ ހަރު ޖައްސުމަށްފަހު ސައިކަލުން ފޭބިއެވެ. ސާރާ އިންގޮތަށް ސައިކަލްމަތީ އިނެވެ. ” އެހެންވީމާ އަކޫ އަކީ ވިޔަފާރި ވެރި އެއްދޯ ” ސާރާ ބުނެލިއެވެ. ” އާނ ދެން މިހާރު ތިހެން ވެސް ބުނެވިދާނެ. އެކަމަކު އަސްލު ވިޔަފާރިއަކީ އަހަރެން ކުރާ ހިތްވާކަމެއްނޫން. މި ވިޔަފާރިއަކީ އަހަރެންގެ ބައްޕަ ފެށިކަމެއް. ވިޔަފާރި ކުރާން ބޭނުން ނުވިޔަސް މިއަދު އަހަރެންނަށް މިވަނީ އެކަން ކުރަން ޖެހިފަ. އަހަރެންގެ ޅައުމުރުގަ މިވަނީ ބޮޑެތި ޒިންމާތަކެއް އުފުލަން މަޖުބޫރުވެފަ ” އަކިޔަލް ބުންޏެވެ. އަކިޔަލް ބޭނުން ވަނީ ސާރާ ސުވާލު ނުކުރިޔަސ އަކިޔަލްއަކީ ކާކުކަން ބުނެދޭށެވެ. ހިތުގެ ހާލު ބަޔާން ކޮށްދޭށެވެ. ލޯބި ވާވާހަކަ ބުނާށެވެ.\n” ތިބުނީ ކޮންގޮތަކުން ޒިންމާތަކެއް އުފުލަން ޖެހުނު ވާހަކައެއްތަ؟ ” ސާރާ އޮޅުންފިލުވަން ބޭނުން ވެގެން ސުވާލުކޮށްލިއެވެ. ” އަހަރެންގެ މަންމަ އާއި ބައްޕަގެ ދަރިއަކަށް ހުރީ އަހަރެން އެކަނި. ކަންތައް ތަކުގެ ޒިންމާ ރަނގަޅަށް ނަގަން ނޭންގޭ އުމުރުގައި އަހަރެންގެ ބައްޕަ ވަނީ އަހަރެންނާ ވަކިވެފަ. ބައްޕަ ނެތްކަމުގެ އިހުސާސް އަހަރެންނަށް ވިޔަނުދީ މަންމަގެ ބުރަ މަސައްކަތުން އަހަރެންނަށް ކިޔަވާދިން. އަހަރެން ގުރޭޑް އަށަކަށް ދިޔަފަހުން އަހަރެން ދިޔައީ ބައްޕަގެ ވިޔަފާރީގެ ހުރިހާ ކަމެއް ބަލަމުން. އަދި މިއަދު އަހަރެން މިހެން ފެންނަން ހުރުމަށް މެދުވެރިއަކަށްވި އަހަރެންގެ މަންމަގެ ހުރިހާ ކަމެއްވެސް އަހަރެން ބަލަމުން މިދަނީ ” އަކިޔަލް އަސަރާއެކު ސާރާއަށް އޭނާގެ ވާހަކަ ކިޔާދެމުން ދިޔައެވެ. އަކިޔަލްގެ ވާހަކަ ސާރާ ޝައުގުވެރިކަމާއެކު އަޑުއަހަން އިނެވެ. ” އަކޫގެ މަންމަ ފަރާތު މީހުންނާ ބައްޕަ ފަރާތު މީހުން ކޮބާ؟. އެމީހުން އަކޫ މެންނަށް އެއްވެސް އެހީއެއް ނުވޭތަ؟ ” ސާރާ އަކިޔަލްގެ ވާހަކަ އަޑު އެހުމަށްފަހު ވިސްނާލާފަ ސުވާލުކޮށްލިއެވެ. ” އަހަރެންގެ ބައްޕައަކީ އަސްލު ގަމު މިހެއްނޫން. މަންމަ ފަރާތު މާމަމެން ބައްޕަޔާ މަންމަ މެރީ ކުރާކަށް ގަބޫލެއްނޫން. އެކަމަކު ވެސް މަންމަ އާއި ބައްޕަ މެރިކުރަން ބޭނުންވާތީ އެމީހުންގެ ނުގަބޫލުގަ މެރީކުރީ މާމަމެންގެ އެއްވެސް އެހީއެއް ނުލިބޭގޮތަށް. މަންމަ ފަރާތުން ބައެއް މީހުން ރަށުގަ އުޅޭ. އެކަމަކު އެއްވެސް އެހީއެއް ނުވޭ. ކަމެއް ޖެހުނަސް އަހަރެން އެމީހުންގެ އެހީއެއް ބޭނުންވެގެން ނުދަން. އެހީއަށް އެންމެ ބޭނުންވި ދުވަހު މަންމަ ވެސް ނުދޭ. ބައްޕަ ނެތަސް ބައްޕަގެ ބުރަ މަސައްކަތުގެ ސަބަބުން އިރާދުކުރެއްވިޔާ އަދި އެނބައުޅެވޭ ” އަކިޔަލް ބުންޏެވެ.\n” ދެން ސާރާގެ ހިތަށް އަރާފާނެ މިހުރިހާ ވާހަކައެއް ސާރާއަށް ކިޔާމިދިނީ ކީއްވެގެންބާއޭ ” އަކިޔަލް ސާރާއަށް ފުރަގަސް ދީގެން ހުރުމަށްފަހު ކުރިމަތިލަމުން ބުނެލިއެވެ. ” އަސްލު ތިހެން ހިތަށް އަރާފަ މިއިންނަނީ. އެކަމަކު ސުވާލުކޮށްލަން ނުކެރިފަ ” ސާރާ ބުންޏެވެ. ” ކީއްވެގެން ސުވާލުކުރަން ނުކެރެންވީ. ސާރާ ސުވާލެއް ކޮށްގެން އަހަރެން އެއްޗެއް ނުބުނާނަން. ކުރިންވެސް ބުނީމެއްނު. ނުދަންނަ ދެމިހުން އެކަކު އަނެކަކަށް އެގޭނީ އަމިއްލަ ވާހަކަތައް ހިއްސާކުރެވިގެންނޭ. ސާރާ ބުނީމެއްނު ސާރާއަށް އަހަރެން ނޭންގޭ ވާހަކަ. އަހަރެން ބޭނުންވަނީ އަހަރެންމީ ކިހިނެއް ދިރިއުޅޭ ކޮންފެންވަރެއްގެ ކާކުކަން ސާރާއަށް ބުނެދޭން. އެހެންވެ ސާރާއަށް ކުރެވުނު ސުވާލަކުން އަހަރެންނަކީ ކާކުކަން ބުނެދޭން ހިތްވަރު ލިބުނީ. ސާރާއަކީ ކާކުކަން އެގެން އަހަރެން ބޭނުން. އެކަމަކު ގަދަކަމުން އެއްވެސް އެއްޗެއް އޮޅުންފިލުވާކަށް ބޭނުމެއްނޫން ” އަކިޔަލް އެހެން ބުނުމުން ސާރާ ހީލިއެވެ. ” އަހަރެންނަކީ ކާކުކަން އަދި ކިހިނެއް އުޅޭ މީހެއްކަން ވަގުތު ޖެހުމުން އެގޭނެ ” ސާރާ ބުނެލިއެވެ. ” ހިނގާ ގެއަށްދާން. މިހާރު ނުވައެއް ޖަހަން އުޅެނީ ” އަކިޔަލް ފޯނުން ގަޑި ބަލާލުމަށްފަހު ސައިކަލަށް އަރާ ދުއްވާލިއެވެ.\n” ދަރިފުޅު މިރޭ ނުކަނީތަ؟ ” ސާރާ ގެއަށްލާފަ އައިސް އަކިޔަލް ގެއަށް ވުމުން ސަކީނާ އަހާލިއެވެ. ” ނޫނޭ ކާނަން. މަންމަ ކައިފިންތަ؟ ” އަކިޔަލް އަހާލިއެވެ. ” އަދި ނުކަން. ދަރިފުޅު އަންނަންދެން މިހުރީ ” ސަކީނާ މިހެންބުނެ ކާންހަދަން ދިޔުމުން އަކިޔަލް ކޮޓަރިއަށް ވަދެ އެއްޗެހި ބަދަލުކޮށްލައިގެން ކާން ދިޔައެވެ. ” ކޮންއިރަކުން މުދާތައް ނަގަނީ ” ސަކީނާ އަހާލިއެވެ. ” ދެން ފިހާރަ ބައްދުކޮށްފަ އެކަންވާނީ ” އަކިޔަލް ބުންޏެވެ. ” އަދި މަންމަ ހަނދާން ނެތިފަ މިހުރީ. ސާހިދު އައި ދަރިފުޅު ހޯދަން ” ސަކީނާ ބުންޏެވެ. ” މީގެ އިރުކޮޅެއް ކުރިން ގުޅި އަހަރެންނަށް ” އަކިޔަލް ބުންޏެވެ. ” ހާދަ ކުޑަކޮށް ތިކެއީ ” ކައިގެން ތެދުވުމުން ސަކީނާ ސުވާލުކޮށްލިއެވެ. ” އަދި ފިހާރައިގެ ކަންތައްކޮށްލާފަ ސާހިދުުގެ ގާތުގައި ކޮފީއަށް ދާނެ ވާހަކަ ބުނެފަ އޮށްނާނީ ” ޒިންކް ކައިރީ އަތްދޮންނަން ހުރެފަ އަކިޔަލް ބުންޏެވެ. ސަކީނާ އަކިޔަލް ނިކުމެގެން ދިޔަތަން ބަލަން އިދެފަ ތެދުވެގެން ތަށި ދޮންނަން ދިޔައެވެ.\nކައިގެން އައިސް އަކިޔަލް އެނދުގައި ޖައްސާލިއެވެ. މޫނުމަތިން އިންތިހާއަށް ވަރުބަލިކަން ހާމަވަމުން ދިޔައެވެ. ނަމަވެސް ވަރުބަލި ފިލުވާލަން ޖައްސާލެވެން އޮތީ ފިހާރައިގެ ކަންތައްތައް ނިމުމުންނެވެ. އެހެންކަމުން އަކިޔަލް ފޯންނަގާ ސާރާއަށް ވައިބަރއިން މެސެޖްކޮށްލުމުން ލަސްތަކެއްވެސް ނުވެ ސާރާ މެސެޖް ކޮށްލިއެވެ. ” ދެން މިރޭ ކޮންކަމެއްތަ އޮތީ ” ދިނާ ސުވާލުކޮށްލިއެވެ. ” ފިހާރާ ބަންދު ކުރުމުން އަކޫ އާއި އެކުގައި ފިހާރައިގެ ކަންތައްތައް ކޮށްލަދޭން ދިޔުން. ކިހިނެއްވީ. އަނެއްކާ ދީނާ ތާކަށް ދާންވެފަ އޮތީތަ؟ ” ސާހިދު ސުވާލުކޮށްލިއެވެ. ” އާނ. ހިނގާބަލަ ހިނގާލަންދާން. އަދި ދިހައެއް ޖަހަން ވަގުތުކޮޅެއްވެސް އެބަހުއްޓެއްނު ” ދީނާ ބުންޏެވެ. ” އޯކޭ. އެކަމަކު އެހާ ދުރަކަށް ނޫން ” ސާހިދު ހީލަމުން ބުންޏެވެ. ދީނާ އާއެކޭ ބުނެ ބޯޖަހާލުމުން ސާހިދު ދީނާ އާއި އެކުގައި ހިނގައިގަތެވެ.\nދިހައެއް ޖަހަން ގާތްވުމުން އަކިޔަލް އާދައިގެމަތިން ފިހާރައަށް އައިސް އިނާޔާ ގެއަށް ފޮނުވާލިއެވެ. އޭރު ސާހިދު އައިސް ފިހާރައަށް ވަންނަނީ އެވެ. ” އާދެވިއްޖެދޯ ” ސާހިދު ފެނުމުން އަކިޔަލް ބުނެލިއެވެ. ” އަހަރެންނާ ދިމާއަށް ތިހެން ބުނަން އަކޫ ވަރަށް ރަނގަޅު ” ސާހިދު ބުނެލިއެވެ. ” އަހަރެން ކީއްކުރީތަ؟ ” އަކިޔަލް ސުވާލުކޮށްލިއެވެ. ” އަކޫ އެއްވެސް ކަމެއްނުކުރޭ. ހުރިހާ ކަމެއްގަ ނަން ވަނީ އަހަރެން. އެހެންވީމާ ގޭތެރޭ ހުރި ފޮށިތައް ގެންނަން ވީތަ؟ ” ސާހިދު ބުނެލިއެވެ. ” އާނ. އެތާގަހުރި ބޮޑެތި ފޮށިތައް ގެނޭ. އަހަރެންވެސް ހިސާބު ނިއްމާލާފަ މިދަނީ ” އަކިޔަލް މިހެން ބުނުމުން ސާހިދު ފިހާރައިން ބޭރަށް ނިކުތެވެ.\nދެމީހުންވެގެން ފިހާރައިގަ މުދާއެތުރުމުގައި އަވަދިނެތި އުޅުނެވެ. ” އަދިވެސް ނުނިމޭތަ؟ ” ސަކީނާ އައިސް ސުވާލުކޮށްލިއެވެ. ” ނޫނޭ މަންމާ. މިދެން ނިމެނީ. ކިހިނެއްވީ ” އަކިޔަލް އަހާލިއެވެ. ” މަންމަ މިދަނީ އޮށޯންނަންވެގެން. އެހެންވެ ދަރިފުޅުގެ ތަޅުދަނޑިފަތި ހިފައިގެން މިއައީ ” ސަކީނާ ބުންޏެވެ. ” ކައުންޓަރ މަތީ ބާއްވާފަ މަންމަ ގޮސް އޮށޯވެލާ ” އަކިޔަލް އެހެން ބުނުމުން ސަކީނާ ޓައުންޓަރ މަތީ ތަޅުދަނޑިފަތި ބާއްވާފަ ފިހާރައިން ނިކުތެވެ.\nހުރިހާ ކަމެއްނިއްމާލުމަށްފަހު ފިހާރަ ތަޅުލާފަ ދެމީހުން ކޮފީއަށް ދިޔައެވެ. ކޮފީއިން ނިމިގެން ސާހިދު ގެއަށްލާފަ އަކިޔަލް ގެއަށް އައިސް ފާހާނާއަށް ވަދެ ފެންވަރާލުމަށްފަހު އެނދަށްއަރާ އޮށޯތެވެ. އޭރު ގަޑިން މެންދަމު ބާރަގަޑި ބައިވަނީއެވެ. ” އަހަރެން ސުވާލު ނުކުރަނީސް އަކޫ ކީއްވެގެންތަ އަހަރެންނަށް އަކޫގެ ހުރިހާ ވާހަކައެއް އެކިޔާދިނީ. އަނެއްކާ އަކޫ އަހަރެންނަށް … ” ހިތާހިތުން ސާރާއަށް ބުނެވުނީ މިހާވަރަށެވެ. ކުއްލިއަކަށް ހަނދާންވީ ދަތުރު ގޮސް އުޅުންދުވަހު އަތިރިމަތިން ސާރާގެ އަތުގައި އަކިޔަލް ހިފި ހަނދާނެވެ. އެހެންނަމަވެސް އަކިޔަލް ސާރާ ހައްދަފާނޭވެސް ހިތަށް އެރިއެވެ. ވިސްނާ ވިސްނާ ސާރާގެ ބޯހަލާކުވާވަރު ވިއެވެ. މީގެ ކުރިން ސާރާގެ ހަޔާތުގައި ސާރާ އިންތިހާއަށް ހިތާމަކުރަން ޖެހޭވަރުގެ ކަންތައްތަކާ ކުރިމަތިލާން ޖެހިފަވިއެވެ. މީހަކު އެއްޗެއް ބުނެގެން ސާރާއަށް އެކަން ގަބޫލް ކުރަން އުދަގޫވެއެވެ. ނަމަވެސް ފަސްއިގިލި އެއްވަރު ނުވާހާލު އެންމެން އެއްގޮތް ނުވާނެކަން ސާރާއަށް ގަބޫލްކުރެވުނެވެ. މިހުރިހާ ހިޔާލަކުން ސާރާގެ ހިތް ފުރިފަވީނަމަވެސް ސާރާއަށް ތަފާތު ބަދަލެއް އައިސްފަ ވާކަން ސާރާއަށް ފާހަގަވިއެވެ. އެބަދަލަކީ ސާރާ ގެންނަން ބޭނުންވެގެން ގެނައިބަދަލެއްނޫނެވެ. އަމިއްލަ އިހުތިޔާރުން ބޭރުން ވެގެންދާ ކަންތައްތަކާ ވިސްނަމުން ދަނިކޮށް ފޯން ރިންގް ވާންފެށިއެވެ. ” އަދިވެސް ނުނިދަނީތަ؟ ” ސާރާ ފޯން ނެގުމުން އަކިޔަލް ސުވާލުކޮށްލިއެވެ. ” އަދި ނުނިދިގެން މިއުޅެނީ ” ސާރާ ބުންޏެވެ. ” އަކޫ ނުނިދާ ކިއްކުރަނީ ” ސާރާ ސުވާލުކޮށްލިއެވެ. ” ހަމަ ދެންމެހެން ފިހާރައިގެ މަސައްކަތް ނިމުނީ. ދެން ފެނަވަރާލައިގެން އައިސް އޮށޯވެގެން މިއޮތީ ނިދަންކަމަށް. މާދަމާ އޮފީހަށްވެސް ދާންޖެހޭނެ. އެކަމަކު ވެސް ހިތަށް އެރީ ނިދުމުގެ ކުރިން ސާރާއަށް ގުޅާލާނަމޭ ” އަކިޔަލް ބުންޏެވެ. މިވީ ދެތިން ދުވަސްތެރޭ އަކިޔަލް ސާރާއަށް ކެއާރ ކުރާވަރު ސާރާއަށް އެގުނެވެ. އަކިޔަލް ހަމަ ރަގނގަޅަށްވެސް ސާރާ ބޭނުންވަނީ ބާއޭ ސާރާގެ ހިތަށް އެރިއެވެ. ” އެއްޗެއް ނުބުނެ ކޮންހިޔާލަކަށް ގެއްލިފަތަ؟ ” ސާރާ އެއްޗެއް ނުބުނުމުން އަކިޔަލް ބުނެލިއެވެ. ” ހިޔާލެއްގައެއް ނޫން. ދެން މާދަން އޮފީހަށް ދަންޏާ އަވަހަށް ނިދަން އުޅޭ. އޯކޭ… ގުޑް ނައިޓް…. ބައި.. ” ސާރާ ފުރަތަމަ ފަހަރަށް އަކިޔަލްއަށް ގުޑް ނައިޓް ކިޔުމަށްފަހު ފޯންބޭއްވިއެވެ. ސާރާ ފޯން ބޭއްވިނަމަވެސް ސާރާގެ ލޮލުގާ ނިދީގެ ކަންފުޅެއްވެސް ނެތެވެ. ނިދި ވަނީ ސާރާގެ ލޮލާ ބީރައްޓެހި ވެފައެވެ. މީގެކުރިން ސާރާ ނިދަން އޮށޯންނަތާ މާގިނައިރެއް ނުވަނީސް ސާރާއަށް ނިދެއެވެ. ނަމަވެސް އަކިޔަލް އާއި ދިމާވިފަހުން ސާރާގެ ހުރިހާ ކަމެއް ބަދަލު ވެއްޖެއެވެ. ރޭގަޑުވެސް އަކިޔަލްއަށް އިންތިޒާރު ކުރެވެނީއެވެ. އަބަދުވެސް އަކިޔަލް ސާރާގެ ގާތުގާވުމަށް އެދި ހިތް ގޮވަނީއެވެ. އަކިޔަލްގެ ފަރާތުން ސީދާ އިސާރާތެއް ނުވާތީ ސާރާ ހުންނަނީ އެންމެންނަށް އެކަން ސިއްރުކޮށްގެންނެވެ.\nIt’s nice? whn nxt part\nV reethi. Avahah up kohdheythi?\nMivaahaka v salhi.. Vaahaka ge dhigumin vx v best.. V salhi dhn\n. keep it up.. ❤❤\nMee kurin genes dhyfa oiy vaahaka eh tha? Noony new vaahaka eh tha\nVaahaka okey ingey. Ekm faahaga vi hus noonu beynun kohffa huri beynun kuran nujehey than thanuga. And beynun kuran jehey than thanuga beynun kohfakaa nei. Also sukunuge mahsalathah ves fenun. Misaalakah boat liyaa iru ehves sukuneh aslu neennane ingey. Good luck\nWow!very nice good luck WHEN NEXT PART????\nދީފާ އުފާ – 1


Madhiya makoige tharaggee aai karantu\nމަދިޔަމަކޮއިގެ ތަރައްގީއާއި ކަރަންޓު\nމަދިޔަމަކޮއި ހުސްފުޅިތަކެއް ހިފައިގެން ދަނިކޮށް ދިމާވެގެން އަހަރެން އަހާލީމެވެ. ކޮޔާއެވެ. ކީއްކުރާ ހުސްފުޅިތަކެއް ހެއްޔެވެ؟ ކޮއި ފާޑަކަށް ރުޅި މޫނު ހަދާލާފައި ބުންޏެވެ. ފުޅި ބައްތި ހަދާށެވެ. މިހާރަކަށް އައިސް ކަރަންޓް ކަނޑާލާކަށްވެސް ގަޑިއެއް ގަޑިއެއް ނޯވޭވިއްޔާއެވެ. ދުވާލަކަސް ރޭގަނޑަކަސް މެންދަމަކަސް ކަނޑަންވީމާ ކަނޑަނީ އެވެ. އެހެންވީމާ މިހާރު އަހަރެން މި ހުންނަނީ ފުޅި ބައްތި ތައްޔާރުކޮށްފައެވެ. ފާޚާނާގައިވެސް ހުންނަނީ ބާލިދީ ބާލިދީއަށް ފެން އަޅާބަހައްޓާފައެވެ. އެނގޭ ހެއްޔެވެ؟ އިއްޔެވެސް ވީ ގޮތަކީ ފާޚާނާގައި ގޮސް އިށީންތަނުން ކަރަންޓު ކަނޑައިގެން ހިނގައްޖެއެވެ. ދެން ދޮޅު ގަޑިއިރު ވަންދެން ހުންނަން ޖެހުނީ ނުތާހިރާ އެވެ. މިއީ ދެން ތަންކޮޅެއް ބޮޑުވަރުތާއެވެ.\nއަހަރެން ބުނީމެވެ. ކޮޔާއެވެ. ތިޔަ ޒާތުގެ ކަންތައްތަކަކީ ބުނާހާއިރަށް ރަނގަޅު ކުރެވޭނެ ކަންތައްތަކެއް ނޫނެވެ. މައްސަލައަކީ ކޮއިމެން ކަހަލަ މީހުން ތަންކޮޅެއް ރުންކުރުކަމެވެ. އަހަރުމެން މީގެ ކުރިންވެސް އުޅުނީ ކަރަންޓަކުން ނޫނެވެ. ފެންވެރީ ވަޅު ދާނިންނެވެ. އަލި ކުރީ ފުޅި ބައްތިންނެވެ. ނިދީ މަދިރިގެ ޖަހައިގެންނެވެ. މިހާރުވެސް އެހެން އުޅެވެނެތާއެވެ. އެކަމަކު މިވާ ގޮތަކީ ކަރަންޓު ހަމަ ކެނޑޭއިރަށް މޮޅު ސްޓޭޓަސްއަކުން އަމިއްލަ "ވޯލް"އަށް ރުޅިގަނޑު ބާލަނީއެވެ. އޭރުން ކަރަންޓުގެ މައްސަލަ ހައްލުވާނެކަމަށް ހީކޮށެވެ.\nކޮޔާއެވެ! އަޑުއަހާށެވެ. މިޒާތުގެ ބޮޑެތި ކާރިސާތައް ދުނިޔޭގެ ބޮޑެތި ގައުމުތަކަށްވެސް ދިމާވެއެވެ. މިއީ ތަރައްޤީގެ އަލާމާތެކެވެ. ކޮއި އައި ރުޅިން ފުންމައިގެންގޮސް ބުންޏެވެ. ދަރިޔާއެވެ. ކަލޭ މިއަދު ރަނގަޅު ހެއްޔެވެ؟ އަހަންނަށް ޝައްކެވެ. އެހެންޏާފަހެ، ރައްޔިތުންނަށް ލިބެންޖެހޭ އަސާސީ ޚިދުމަތްތަކުން އިރުއިރު ކޮޅުން މަހުރޫމު ކުރުމަކީ ތަރައްގީ ހެއްޔެވެ؟\nއަހަރެން ބުނީމެވެ. ކޮޔާއެވެ! ނިކަން ވިސްނާ ބަލާށެވެ. މީގެ ކުރިން އައްޑޫގައި ބޭނުން ކުރަމުން އައީ ދެތިން އިންޖީނެކެވެ. އޭރު އިރުއިރުކޮޅާ ކަރަންޓް ކެނޑޭތީ އުޅޭކަށް ނުޖެހެއެވެ. ނަމަވެސް މިހާރު އެގާރަ އިންޖީނު އެބަހުއްޓެވެ. އެކަމަކު ވެސް އިރުއިރުކޮޅާ ކަރަންޓް ކެނޑެނީ އެއަށް ނުކަތާ ވަރަށް ކަރަންޓް ބޭނުންކުރާތީއެވެ. އޭގެ މާނައަކީ މިހާރު ރައްޔިތުންނަށް މިވަނީ ތަރައްގީ އައިސްފައިކަމެވެ. މީގެ ކުރިން ކަރަންޓު ބޭނުންވަނީ ދެތިން ގެއެއްގެ ސިޓިން ރޫމުގައި ހުންނަ ފަންކާ ގަނޑަކަށެވެ. މިހާރު އެހެން ހެއްޔެވެ؟ އޭސީއާއި އައިސް އަލަމާރިއާއި އިސްތިރިއާއި ފެންމޯޓަރާއި ދޮންނަ މެސިނާ މިހެން ގޮސް ނަން ހުސްކޮށް ގޭގެ މިވަނީ ފުރިފައެވެ. ދިރިއުޅުމުގެ ހުރިހާ ކަމެއް ގުޅިފައިވަނީ ކަރަންޓާއެވެ. އެހެންވީމާ ރުޅިއައުމުގެ ބަދަލުގައި މިކަމާ އުފާ ކުރަންވީއެވެ.\nކޮއި ބުންޏެވެ. ދަރިޔާއެވެ. ތިހުރީ ޑަކުޓަރަކަށް ދައްކަންވެފައެވެ. ނޫނީ ނުބައި އެއްޗެއް ކެވިފައެވެ. އެހެންޏާ ފަހެ ތިޔަ ބުނަނީ ތަރައްގީ އަކީ އޭސީއާއި އައިސް އަލަމާރިއާއި އިސްތިރިއާއި ފެންމޯޓަރާއި ދޮންނަ މެސިނާ މިހެން ގޮސް ނަން ހުސްކޮށް ހުރިހައި ބާވަތެއް ބޭނުން ނުހިފޭ ގޮތަށް ހުރުން ކަމުގައި ވިއްޔާއެވެ. އެއީ ތަރައްގީ ކަމަށްވާ ނަމަ ބޮޑު އަގުގައި ތި ތަކެތި ގަންނާނެ ކަމެއް ނެތެވެ. ކޮންމެ އެއްޗެއްގެ ފޮޓޯއެއް ގޭގައި ބެހެއްޓީމާ ހުންނާނީ ތަރައްގީވެފައެވެ.\nނިކަން ވިސްނަ ބަލާށެވެ. ދެތިން ފަންކާއަކުން ފަށައިގެން ތިޔަ ކިޔާ ބާވަތްތަކަށް ކަރަންޓު ބޭނުންވެގެން ދިޔައީ އަހަރެމެން އެއްރޭ ނިދާފައި ތިއްބާ ހެއްޔެވެ؟ މިއީ ހޭލެވުނުއިރު ވެފައިހުރި ގޮތެއް ހެއްޔެވެ؟ ތަރައްގީ އަކީ އެއް ހާލަތަކުން އެއަށްވުރެ ރަނގަޅު ހާލަތަކަށް ބަދަލުވުމެވެ. ކަރަންޓް ލިބޭ ހާލަތަކުން ނުލިބޭ ހާލަތަކަށް ބަދަލުވީމާ މިއަދު ތިޔަ ކިޔަނީ ތަރައްގީއެވެ. ދަރިޔާގެ ތިޔަ ބުއްދިއަށް ސަލާމެވެ.\nކޮއި ހުއްޓާނުލާ އަމުނަމުން ދިޔައެވެ.\nދަރިޔާއެވެ. ފަންކާ އަކުން ފެށިގެން އިތުރުވީ ދިރިއުޅުމުގެ ވަސީލަތާ އެކު ކަރަންޓު އިތުރުކުރުމަށް ރޭވުންތަކެއް ރޭވިއެވެ. އެއް ކުންފުނިން ނުވެގެން އެހެން ކުންފުންޏެއް އުފެއްދިއެވެ. އެ ކުންފުނި ކަމު ނުގޮސްގެން އަނެއްކާ މާސިންގާ މަހާ ކުންފުންޏެއް އުފެއްދިއެވެ. އެކަމަކު މިފެންނަނީ މި ހުރިހައި ކަމެއް ބޮޑު ފޭލިން ފޭލިވާ ތަނެވެ. މީގެ މާނަ ދަރިޔާގެ ބޮލަކަށް އަދަކު ނުވިސްނޭއެވެ. މީގެ މާނައަކީ ގައުމު ތަރައްގީކުރަން ވަކިވަކި ފަރުދުން ކުރި މަސައްކަތާ އެއްވަރަށް ޚިދުމަތްދޭ ފަރާތަށް ގައުމު ތަރައްގީ ނުކުރެވުނުކަމެވެ. ގޭގެއާ އެއްވަރަށް ކުންފުނިތައް ތަރައްގީ ނުވިކަމެވެ.\nކޮއި އައި ރުޅީގައި ނިކަން ބާރަށް ބުންޏެވެ. ދަރިޔާއެވެ. ރައްޔިތުން ކުރިއަރާފައިވާކަމަށް މަވެސް ޤަބޫލު ކުރަމެވެ. މައްސަލައަކީ ރައްޔިތުންނާ އެއްވަރަށް އެމީހުންނަށް ޚިދުމަތްދޭ މުއައްސަސާތައް ތަރައްގީ ނުވާތީއެވެ.\nއަހަރެން ބުނީމެވެ. ކޮޔާއެވެ. މިހާރު ތިޔަ ދައްކަނީ ކޮޔަށް ވުރެ އިސްކޮޅުން ދިގު، ބަރުދަން އިތުރު ޢުމުރަށްވުރެ ދޮށި ވާހަކައެވެ. މީހުންގެ ހިތްބަރުވެ ދޭތެރެޖެހޭ ކަހަލަ ވާހަކައެވެ. ތިޔަ ޒާތުގެ ވާހަކަ ދައްކާކަށް ނުވާނެއެވެ.\nކޮއި ބުންޏެވެ. ދަރިޔާ ތަރައްގީ ދައްކައިދޭން ތިޔަ ހެދި ބޮޑު ދޮގުން ނުޖެހޭ ދޭތެރެއެއް މަ މިބުނި އެއްޗަކުންނެއް ނުޖެހޭނެއެވެ.\nއަހަރެންގެ ބަސް ހުއްޓިއްޖެއެވެ. ކޮޔަށް ދޭނެ ޖަވާބެއް ނެތިގެންނެވެ. އަހަރެން ގަބޫލުކޮށްގެން މިހާ ދުވަހު ހުރީ މަދިޔެމަކޮޔަކީ ސޭކެއް ކަމަށެވެ. އެކަމަކު ދެންމެ އޭނާ އެދިޔައީ މަގޭ އަނގައިން ބަސް ހުސްކޮށްފައެވެ.\n1 thought on “މަދިޔަމަކޮއިގެ ތަރައްގީއާއި ކަރަންޓު”\nއަހަންމާދީ 14 އޮކްޓޯބަރު 2017 - 15:33\nމަންޖެ ހާދަ މޮޅޭ. މިއީ ބަހޭސް އާޓިކަލެއް އިނގޭ ތީނާ. މި ލިޔުންތެރިޔާ ވިހެއި މަޔަކަށް ވެސް މަގޭ ހެޔޮދުއާއާއި ވެދުމާއި ސަލާން .


އިންޑޮނީޝިއާ އަށް ބާރުގަދަ ބިންހެލުމެއް އަތުވެއްޖެއެވެ.\nއެޤައުމަށް މި ބިންހެލުން އައިސްފައި ވަނީ މީގެ އިރުކޮޅެއް ކުރިންނެވެ. ބިންހެލުން އައީ އިންޑޮނީޝިއާގެ ޖަޒީރާ ރަށެއް ކަމަށްވާ ސުލަވެސީއަށެވެ.\nބިންހެލުންތައް މޮނިޓާކުރާ ބައިނަލްއަޤުވާމީ އިދާރާ، ޔޫރަޕިއަން މެޑިޓަރޭނިއަން ސެއިސްމޮލޮޖިކަލް ސެންޓަރުން ބުނެފައިވާ ގޮތުގައި މި ބިންހެލުން އައީ ރެކްޓަރ މިންގަނޑުން 5.9 ގެ ބާރުމިނުގައެވެ. އެ އިދާރާއިން ބުނެފައިވާ ގޮތުގައި ސުލަވެސީއަށް މި ބިންހެލުން އައީ ބިމުގެ 30 ކިލޯމީޓަރު އަޑިންނެވެ.\nމި ބިންހެލުމާއި ގުޅިގެން ސުނާމީއެއް އުފެދިދާނެކަމުގެ އިންޒާރު އަދި ނެރެފައެއް ނުވެއެވެ. އަދި ބިންހެލުމާއި ގުޅިގެން ސުލަވެސީއަށް ލިބުނު ގެއްލުމެއްވެސް އަދި އެނގިފައެއް ނުވެއެވެ. މި ބިންހެލުމަށްފަހު ވެސް ސުލަވެސީއަށް ލޮޅުންތައް އަންނަމުންދާ ކަމަށް އިދާރާތަކުން ބުނެއެވެ.\nސުލަވެސީއަކީ 2018 ވަނަ އަހަރު ވެސް ބާރުގަދަ ބިންހެލުމެއް އައިސްފައިވާ ރަށެކެވެ. ރެކްޓަރ މިންގަނޑުން 7.5 ގެ ބާރުމިނުގައި އެފަހަރު އައި ބިންހެލުމަށްފަހު ގެއްލުންބޮޑު ސުނާމީއެއް އުފެދިފައި ވެއެވެ. އެ ކާރިސާގައި 4300 އަށްވުރެ ގިނަ މީހުން މަރުވެ ދިހަ ހާހަށްވުރެ ގިނަ މީހުންނަށް އެކި ވަރުގެ އަނިޔާ ލިބިފައި ވެއެވެ. އަދި އެތައް ސަތޭކަ ބަޔަކު އެ ރަށުން ގެއްލިފައި ވެއެވެ.\nމިއަދު އިންޑޮނީޝިއާގެ ސުލަވެސީއަށް ބާރުގަދަ ބިންހެލުމެއް އައިސްފައި ވާއިރު، އެޤައުމުގެ ސުމަޓްރާއަށްވެސް އާއި އެނޫންވެސް ބައެއް ހިސާބުތަކަށް ކުދި ލޮޅުންތައް އަންނަމުންދާ ކަމަށް ރިޕޯޓްތައް ބުނެއެވެ.\nމާޗް 28, 2020 23:10\nބިންހެލުމެއްގެ ހަބަ ރު ކިޔާލާއި ރު ފު ރަތަމަވެސް ބަލާލެވެނީ ކޮން ގައުމަކައްތޯ ބިންހެލުން އައީ ، އިންޑޮނޭށިޔާއޭ ބުނެފިކަަމައް ވަންޔާ މިހާރުވެސް ބި ރުގަނޭ. އެދުވަސް މަތިން ހަދާންކޮއްލެވުނަސް ފިއްކަނޑައިގެން ދާވަ ރުވޭ.


Moonumathi Reethi Kuran Thi Hurihaa Ehcheh Nukaahthaa Mikan Kohbala! - Vaguthu\nކޮވިޑް-19: ދުނިޔޭގެ ހާލަތު ރަނގަޅުވުމާއި ދިމާއަށް! - 1 ގަޑިއިރު ކުރިން\nމޫނުމަތި ރީތިކޮށް ބެހެއްޓުމަށް ކުރަންވީ މިކަންކަން\nކޮންމެ މީހެއްގެ ވެސް ހަޔާތުން ދުވަސް ވަރެއްގައި ހަންގަނޑަށް ބަދަލު އަންނާނެއެވެ. ބައެއް މީހުންގެ މޫނު މައްޗަށް ބަދަލުތައް އަންނަން ފަށަނީ އުޅޭ މާހައުލުގެ ސަބަބުންނެވެ. ނޫންނަމަ އެމީހަކު ދުނިޔެވީ މަސައްކަތުގައި އުޅޭލެއް ބުރަކަމުން މޫނުމަތީގެ ތެޔޮ ކަމަށް އަޅާނުލާ ދޫކޮށްލެވޭތީއެވެ. އެކަމުގެ ސަބަބުން މޫނުމަތީގައި ބިހި ނަގާ މޫނުމަތި ސިފަ ބަދަލުވެގެންދެއެވެ. ލަކުނުތައް މޫނުގައި ގިނަވެއެވެ.\nއެހެންކަމުން، މި ބަލާލަނީ މޫނުމަތީގެ އޮމާންކަން އިތުރު ކުރުމަށް ގޭގައި ކުރެވިދާނެ ކަންތައްތަކަށެވެ.\nފުރަތަމަ ކަމަކަށް ނިދާ ހޭލުމަށް ފަހުގައި އާއި ނިދަން ދިޔުމުގެ ކުރިން ރަނގަޅަށް މޫނު ދޮވެލަން އާދަކުރާށެވެ. މިއީ މޫނުގައި ހުންނަ ތެޔޮކަން ފިލުވައިދޭނެ ކަމެކެވެ.\nދެވަނަ ކަމަށް މޫނު އޮމާން ކުރުމަށް ބާރުގަދަ ސްކްރަބްތައް ބޭނުން ކޮށްގެން މޫނު ދޮވުން ހުއްޓާލާށެވެ. ސްކަރަބް ބޭނުން ކުރާނަމަ ގިނަ ވެގެން ހަފްތާއަކު އެއް ދުވަހު ބޭނުން ކުރާށެވެ. އެއީ ގިނަ ސްކްރަބް ހަދާފައިވަނީ ބާރު ގަދަ މާއްދާތައް ހިމެނޭ ގޮތަށް ކަމުން ފަސޭހަކަމާއި އެކު ހަންގަނޑު ހަލާކުވެގެން ދާތީއެވެ.\nތިންވަނަ ކަމަކަށް ހަމަ ނިދި ނިދާށެވެ. ނިންޖަކީ އިންސާނާއަށް އެންމެ މުހިންމު އެކައްޗެވެ. އިންސާނާގެ ހިތް ފިޔަވައި ހުރިހާ ގުނަވަނެއް އަރާމްކުރަން ވަގުތު ބޭނުންވެއެވެ. އެގޮތުން ހަމަ ނިދި ނުލިބޭ ނަމަ ހަންގަނޑު ދޫވެ ނިތް ކުރިއަށް ރޫޖެހޭގޮތް ވެގެންދެއެވެ.\nހަތަރު ވަނަ ކަމަކަށް ގަވާއިދުން ކޮންމެ ގަޑިއިރަކު މަދުވެގެން ފެން ތައްޓެއް ނުވަތަ ބައި ތަށި ފެން ބުއިމަށް ސަމާލުކަން ދޭށެވެ. އެއީ ފެން ބުއިމުން މޫނު މައްޗަށް ތާޒާކަން ގެނެސްދޭ ކަމަކަށް ވެސް ވާތީއެވެ.\nފަސްވަނަ ކަމަކަށް ތަރުކާރީ އާއި މޭވާގެ ބާވަތްތައް ގިނައިން ބޭނުން ކުރާށެވެ. އޭގެ ސަބަބުން ހަންގަނޑުގެ ކުލަ އަލިކޮށްދީ މޫނުމަތިީގެ އޮމާންކަން އިތުރުކޮށްދެއެވެ. އެއީ އެ ބާވަތްތަކުން ހަންގަނޑަށް ލިބެންޖެހޭ މުހިންމު މިނަރަލްސްތަކާއި ނިއުޓްރިޝަންތައް ލިއްބައިދޭނެތީއެވެ.\nމި ފަސް ކަމަށް ސަމާލުވެއްޖެ ނަމަ މޫނުމަތީގެ ތެޔޮކަން ފިލައި ކުޑަ ދުވަސްކޮޅެއްގެ ތެރޭގައި މޫނުމަތި އޮމާންވެ ރީތިވާނެއެވެ.\nޖެނުއަރީ 31, 2021 11:54\nމޫނުމަތި ރީތިކުރަން ކުރަންވީ އެންމެ ކަމެއް. އެއީ5ވަގުތު ނާޅައި ނަމާދުކުރުން. މިއަށްވުރެން ވަކި ދާއިމީ ހައްލެއް ނޫހޯދޭނެ.\nޖެނުއަރީ 31, 2021 17:07\nފަސް ވަގުތު ނަ މާދު ކުރާ މީހާާ ފަސް ފަހަރު ހުންނާާނީ ވުޟޫ ކުރެވިފަ. މޫނު ރީތި ކޮށް އަލި ކުރަން އެއަށް ވުރެ ރަނގަޅު މޮޅު ފަރުވާާ އެއް ނޯއްނާނެ. މިކަ މާ އެއްބަސް ވާ މީހުން ލައިކެއް ދީބަލަ ނިކަން.